
CÎNTUL 1 


1 

Cînt sfinte arme, cînt pe Căpitanul * 
Liberator al Simţului Mormînt * ; 

Cînt tot ce-a pătimit sfruntînd Coranul 
Cu mintea şi cu braţu-i neînfrînt, 

Cinci asmuţi Infernu-n van noianul 
Din Libia şi-al Asiei pămînt, 

Iar el, prin har ceresc, sub cruce, 

iarăşi I-a strîns pe rătăciţii lui tovarăşi. * 


2 

Tu, muză *, ce cunună pieritoare 
Nu porţi în Helicon pe fruntea albă, 
Ci-asculţi a heruvimilor cîntare 

Şi stelele cunună ţi-s şi salbă, 
Stîrneşte-n mine sfîntă-nflăcărare 
Şi iartă dacă şi cu crini şi nalbă, 

Nu numai cu ce harul tăvi împarte, , 
Va fi să-mpodobesc această carte. 


3 

Tu ştii că pe sărmanul om l-îmbată 
Dulceaţa mincinosului Parnas ;* 

Că şi-ndărătnicia-i subjugată 

De adevăr, în dulce-al rimei glas. 
Fiertura pruncului bolnav* nu-i toată 
Cu dulci Licori pe gura unui vas ? 
Amarul suc îl mîntuie de boală 

Şi-i astfel vindecat prin păcăleală. 


4 

Mărite-Alfonso,* călăuzitor 

Ce duci în port şi luntrea mea pribeagă, 
Cînd stînei vor să mă-nşface-n colții lor 
Şi mari furtuni mă seacă iar de vlagă, 
Senin primeşte-mi cîntecul sonor 

Ce ţie-nchină flacăra-i întreagă ; 

O, peana mea va cuteza, presimte, 

Să-ţi cînte faptele la fel de sfinte ! 


5 

Căci de vor vieţui creştinii-n pace 
Şi iar vor îmbulzi pe mări corăbii. 
Ori pe pămînturi, tropote buimace 
De roibi leiţi şi iuți ca nişte vrăbii. 
Pe tine căpitan pe mări te-or face, 


Sau pe pămînt — să treci păgîni prin săbii. 
Emul al vrednicului Godefroi, ascultă 
Cîntarea mea si-adună-ţi oaste multă ! 


6 

... De şase ani* purta creştina oaste 
Prin Orient credinţei mari scînteia ; 
Izbise Antiohia* din coaste 

Şi dîrz plecase în genunchi Niceea.* 
Cînd perşii năvăliră cu năpaste, 

Ei Antiohei păziră-i cheia. 

Oprea-n Tortosa * iarna zelul lor 

Şi primăvara aşteptau cu dor. 


7 

Sfîrşitul se simţea ploioasei ierni 

Ce poruncise armelor tăcere, 

Cînd, de pe tron, părintele etern 
Ce-n locul cel mai luminos din cer e, 
Loc mult mai sus de cît e din Infern 
La înstelatele Tăriei sfere, —* 
întoarse ochii-n jos, dintr-o privire 
Văzînd ce strînge-n ea întreaga fire. 


8 

Privi ele-a roata lucrurile toate 

Şi îşi opri la preacreştinii prinți 
Căutătura ce-n adînc străbate 

In taina omeneştilor dorinţi. 

Văzu cum harnic Godefroi se zbate 
Să smulgă de sub jug şi suferinţi 
Cetatea Sfintă, pămînteşti măriri 
Fiind străine bravei sale firi. 


9 

Văzu, deasemeni, cum lui Balduin* 
De omeneşti slăviri mereu i-i sete 

Şi cum Tancred,* de viaţă chiar străin, 
Se mistuia de dragul unei fete ; 

Cum Boemond *se vrea stăpîn deplin 
Pe Antohia cu-a sale cete, 

Dînd legi şi cultul hotărînd, în stat, 

Al Dumnezeului adevărat ;* 


10 

El nu rîvneşte-al altor lupte laur, 

Cu totul prins în planurile sale ; 

Sătul să hodinească prin coclauri, 
Rinaldo * şi-ar tăia prin duşmani cale ; 
Nu vrea putere el, cum nu vrea aur, 


Ci neoprite care triumfale, 
Cum unchiul Guelfo-i* spuse la ureche, 
Aminte aducînd de vremea veche. 


11 

Dar după ce stăpînul peste lume 
Pătrunse inimile omeneşti, 

Pe Gabriel* îl şi strigă pe nume, 
Al doilea-ntre cinuri mari, cereşti, 
Al ziditorului tîlmaci anume 

Şi nunțiu mult plăcut ce duce veşti 
In cer despre ce este pe pămînt 

Şi nouă despre ce-i în cerul sfînt. 


12 

Şi-i spuse Domnul : — „Află-mi-l îndată 
Şi spune-i însuţi tu lui Godefroi : 
Cetatea Sfintă n-o vrei liberată ? 
Războiul nu mai este fala ta ? 

In jurul tău pe duci îi cheamă roată, 

Fii tu imboldul celor ce-or urma ! 

Te- alege Domnul, şi ei te-or alege, 
Egali ţi-s azi, le vei fi mîine rege !" 


13 

Astfel grăi. Şi, iute, Gabriel 

Dădu sfinţitelor porunci urmare ; 
Se-nveşmiîntă în strai de aer el 

Şi se schimbă-n făptură muritoare, 
Cu mîini de om şi chipul tot la fel 
Dar plin de maiestate, rupt din soare, 
Ca vîrstă nici copil, nici tînăr, însă 
Cu aură de raze-n juru-i strînsă. 


14 

De umeri prinse albele-i aripe, 

Cu tiv bogat de aur sclipitor, 

Ce trec prin vînt şi nori ca nişte clipe 
Cum peste plai şi valul vuitor. 

Şi iată, prinse să se înfiripe 

Aievea preacerescul zburător, 
Cădelniţatul zbor oprind pe munţii 
Ce-şi nalţă în Liban mîndria frunţii. 


15 

Iar cînd văzu-n Tortosa soare pal 
Pe jumătate luminînd pămîntul, 
Pe jumătate-ascuns în zbor de val, 
Deodată îşi struni întreg avîntul. 
Bouillon, obişnuitu-i ritual 


Cinstind, spre Domnul înălța cuvîntul, 
Cînd, mai strălucitor ca mîndrul astru, 
Arhanghelul grăi din cer albastru : 


16 

— „Te strigă, Godefroi, al luptei ceas ! 
Ce mai aştepţi, către cetatea sfîntă 
Să-ndrepţi al armiilor tale pas ? 

Chiar trîndavilor astăzi le cuvîntă, 

Să uite toţi de lene şi popas ! 

Porunca Domnului cînd te avîntă, 
Cînd El te-alege tuturora duce, 

Cu tine inimoşi şi ei s-or duce. 


17 

Eu sint al Domnului din ceruri crainic 
Şi gîndul Lui in al Său nume-l spun : 
Imboldul armiilor fi-va trainic 

Ştiind sfinţit şi sufletul tău bun !" 
Astfel grăind, porni spre ceruri, lainic. 
Lăcaş aflîndu-şi în senin străbun, 

Pe cînd Bouillon, cel neclintit din fire, 
Rămase mut şi orb de strălucire. 


18 

Iar cînd în fire îşi veni, ştiind 

Cine-a grăit, ce-a poruncit, ce-a spus, 
Se-aprinse-n el nepotolitul jind 

De a plini porunca cea de sus, 

Nici rob a fi ambiţiei voind, 

Nici vrînd a fi de alţii mai presus, 
Ci-aprins de voia Domnului, pe loc, 
Precum se-aprind scînteile din foc. 


19 

Şi astfel pe tovarăşii eroi 

Ii cheamă-n numele poruncii sfinte, 

La sfaturi vechi adăugind şi noi, 

Ba chiar schimbînd chemarea-n rugăminte. 
Trezind virtuţi ce-au adormit, apoi, 
Stîrnind şi generoase simțăminte, 

In fiece răvaş punînd oleacă 

Porunca dichisită, ca să placă. 


20 

Mari duci, mari prinți chemarea lui urmară, 
Doar Boemond ţinîndu-se deoparte... 

Iau unii zidurilor dinafară, 

Stau în Tortosa lume multă foarte, 

Si-n sfint sobor, în zi de primăvară, 


Se strânseră vitejii de departe 
S-asculte ce — august — va cuvinta 
Acum evlaviosul Godefroi : 


21 

— „Războinici, voi, aleşi de Dumnezeu 
Credinţa pîngărită s-o răzbune, 

Voi, cârmuiţi de braţul Lui mereu, 

Cum pe pămînt, prin valuri mari, nebune, — 
Voi, care aţi silit, luptînd din greu, 

Noroade să-l înalțe rugăciune, 

Să creadă-n semnul Lui şi-n voia-l blinda 
Şi-n marea numelui cel sfînt izbîndă, — 


22 

Nu dragostea după deşartă faimă 

Ne-a smuls de lîngă soaţe dragi şi prunci ; 
Şi n-am brăzdat noi mările ce-nspaimă 
Cătînd războaie lungi, pe drumuri lungi ; 
Barbarii n-am vrut noi să ştim ce-ngaimă, 
Nu vrem să le răpim nici văi, nici lunci ; 
Doar sînge n-am vărsat pe-al luptei drum 
Ca să ne pierdem sufletul acum. 


23 

Ci ghidul care şi-astăzi ne mai seu 
A fost Sionul sfînt să-l slobozim, 
Să alungăm din el păgîna turmă, 
Să nu mai fie jug pentru creştin 

Şi nou regat durînd aici, pe urmă, 
Sălaş să aibă în Ierusalim 
Credinţa, pelerini putînd oricînd 
Să se închine la mormîntul sfînt. 


24 

Primejdii ne pîndesc, pustiitoare, 
Şi ne-a fost planul fără de noroc ; 
O, prea puţin făcum pentru onoare, 
Amar de vreme adăstînd pe loc. 

Şi ce folos că armii lucitoare 
Stîrnim să treacă Asia prin foc, 
Cînd din tălăzuirile creştine 

S-or naşte nu regate, ci ruine ? 


25 

Nu se durează veşnice imperii 

Pe numai pămâîntească temelie, 
Acolo unde sînt păgîni puzderii 
Iar grecii nu vor ajutor să-ți fie ; 
Apusul e departe — de te sperii — 


Şi nu ti-i de nădejde la urgie 
Ci vraişti de ruinuri te îngroapă, 
Căci braţul tău mormîntul, surd, ţi-l sapă. 


26 

Imperiul persan şi cel turcesc 

(Izvod de fapte şi ilustre nume) 

Nu noi le-am dobîndit, ci-s dar ceresc 
Uimind cîndva întrega noastră lume ; 
Dar dacă ţelului dumnezeiesc 

Ne punem împotrivă — şi anume — 
Mă tem c-om pierde plaiurile-aceste 
Si Faima ne va face de poveste. 


27 

Să nu dea Domnul preţioase daruri 

Din rea-voinţa noastră să se piardă ; 

Măreţ ni-i începutul, plin de haruri! 

La fel sfîrşitul luptelor să ardă ! 

Dă buzna primăvara cu pojaruri 

Şi-n munţi, prin. păsuri, ne deschide poartă. 
Să dăm deci iureş prin păgîni besmetici, 

Ce stavile ne stau în drum ? Ce piedici ? 


28 

O, prinți, vă zic (şi spusele aceste 
Prezentul, viitorul vor străbate, 

Le-or auzi şi sferele celeste)... 

E timpul tocmai copt spre a ne bate ; 
Odihna azi duşmana noastră este. 

Ce-i sigur azi se schimbă mîine-n poate, 
Deci să grăbim al armulor sclipet, 

Că-n Palestina oşti vin din Eghipet !" 


29 

Astfel grăi, stîrnind murmure-n jur, 
Iar, după dînsul, Petru-nsinguratul,* 
Intîiul stîlp al marilor bravuri, 

Ce sta retras*, ţintind cu ochii sfatul, 
Strigă : — .,Vă învoiţi fără-nconjur. 
Cu tot ce spus-a Godefroi-ncercatul ! 
Dovezi nu cere adevărul sfint, 

Iar eu adaug numai un cuvînt : 


30 

Discordiile dacă-mi vin în minte 
Ce mersul faptei îl tăiară-n două, 
Potrivnice păreri si simțăminte, 
De voi stîrnite, împotrivă vouă. 
Eu ştiu care-i izvorul dinainte, 


Pricina veche şi pricină nouă : 
Nu-i un stăpîn cu toţii să-l asculte 
Şi cap în cap se bat păreri prea multe. 


31 

Caci unde mult prea mulți stăpîni încap 
Şi toţi împart răsplată şi osîndă, 
Ocîrmuirile îşi fac de cap, 

Zavistia şi sfada stau la pîndă. 

Deci strîngeţi braţe, hotărîţi un cap 

Să ţină-n frîu, să ducă la izbîndă 

Şi daţi-i sceptru-n miini, întreaga lege, 
Să dobîndească aură de rege !" 


32 

Tăcu bătrînul... Doamne, ce ardoare 

E vie-n duhul preacoreştii pronii ! 

Inspiră a ermitului chemare ; 

In inimi şi-o întipăresc baronii : 

Dorinţa de putere şi onoare 

Se spulberă ; se spulberă dihonii ! 

Chiar Guelfo, şi chiar Wilhelm* l-ar aduce 
îndată pe Bouillon. în frunte, duce. 


33 

Cu toții hotărtră într-un gînd 

EI să le fie domn, să poată-alege, 
Război să poarte cui vrea el şi cînd, 
Cum vrea învinşilor să deie lege ; 
Egali cu el ceilalţi, dar ascultînd, 
Să fie braţ al vremii lui de rege. 

Iar vestea toţi primind-o cu căldură, 
Zbură şi faima lui din gură-n gură ! 


34 

Se-arată lor — şi toți purced să creadă 
Că-i vrednic să le fie mai presus ; 
Salutul lor primeşte la paradă 

Şi liniştit, şi falnic de nespus. 

Iar după ce pedeştri, cavalcadă, 

Semn de cinstire mare i-au adus, 
Dădu porunci, a doua zi să fie 

Armata rînduită pe cîmpie. 


35 

Slăvitul astru, azi, în Orient, 

E luminos cum niciodată nu-i ; 

In pasul razei lui solemn şi lent 
Se-arată coifuri mii cu mândru tui ; 

Pe largul cîmp, într-un măreț moment, 


Solemni şi demni se-nşiră-n faţa lui 
Intîi şi-ntîi împodobiţi, ecveştrii, 
Iar ceilalţi, strînşi în urma lor, pedeștri 


36 

Duşmană a uitării, amintire ! 

Tu, vistiernici de ani şi fapte ! 
Să-mi spui aceste nume de mărire, 
Ale mulțimii chiote şi şoapte ! 
Antică faima lor să prindă fire 

Din evul cel tăcut şi plin de noapte ! 
Comori dă limbii mele, în podoabe 
Sa nemurească-a versului silabe ! 


37 

Se-arată francii-ntîi, ce l-au avut 

In cap pe Hugues *, cu domnul Franţei frate, 
Din Ile-de-France, din vast frumos ţinut, 
Udat de patru rîuri, astăzi poate, 

Mort Hugues, păstrînd blazonu-i cunoscut, 
Clotaire* să-ndrume cetele-i bărbate, 

Cinstit ca regii mult avutei Francii, 

Falos el poartă crinu-n* vîrf de lăncii. 


38 

O mie are el oşteni în zale, 

Dar alte mii în urma lor se pierd 

La fel de dirzi, şi şiruri triumfale, 
Armaţi la fel, mergînd în pas alert; 
Din os de prinţ şi prinţ al oştii sale, 
Normanzilor le stă în cap Robert*. 
Doi slujitori ai sfîntului altar 
Urmează lor : Wilhelm şi Ademar.* 


39 

In toate cele amîndoi de-o seamă, 
Slujeau citind din sfînt liturghiei; 
Acum, turtind sub coif prelunga coamă, 
Slujesc aşişderi armelor de fier. 
Orange, cetatea, i-a fost dat în seamă 
Lui Wilhelm patru sute cavaleri, 

Şi duce Ademar la bătălii, 

La fel armaţi, atîţia din Puy. 


40 

Apoi şi-arată Balduin* oştenii 

Ce din Bolonia s-au adunat; 

Fiind azi mare peste căpetenii, 
Bouillon şi pe ai săi 1-a-ncredinţat. 
Apoi şi-arată Etienne* chartrenii, 


EI, dîrz în luptă şi-nţelept la sfat ; 
Dar Balduin a strîns sub steag slăvit 
Nu pentru sute numai, ci-ntreit. 


41 

In urma lor ştiutul Guelfo este, 

Prin merit mare, mare prin avere ; 
Din spiţa seniorilor de Este, 

Strigat latin prin stirpe şi prin vrere, 
E domn peste germane văi şi creste 
Şi neamt prin nume şi prin înfiere ; 
EI din Carintia*-şi aduce bravii 

Şi de pe unde-s reţii şi suavii.* 


42 

Bogata mamei sale moştenire 

El o spori prin alte cuceriri; 

De moarte-şi rid ostaşii lui din fire . 

Şi poartă dorul luptei în priviri. 

In cald sălaş, la vremi de-nzăpezire, 

Ştiu jocuri şi petreceri de te miri; 

Cinci mii spre faimă au pornit şi moarte, 
Dar perşii i-au lăsat, din trei, o parte. 


43 

Ci iată oamenii cei blînzi şi blonzi, 
Cu ţara între nemți şi franci şi mare 
Meuza, Rinul scaldă-n val de bronz 
Pămîntul lor ce fîn şi vite are. 

Vin insulari, pe mare vagabonzi, 

Ce valu-l strîng în dig —căci nu arare, 
Spurgîndu-l cu talazuri uriaşe, 

îneacă nave, sate şi oraşe. 


44 

O mie-s ei, sub alt Robert*, luptînd ; 
La,număr însă briții-i bat în lege. 
Sint săgetari neîntrecuți oricînd 

Şi Wilhelm, fiu britanicului rege, 
Li-i căpitan, luptînd cu ei în rînd ; 
Hirsute cete codrul vast alege, 

Mai dinspre pol, alcătuiesc ofranda 
Ce i-o aduce lui Christos Irlanda. 


45 

Tancred ar fi eroul mai de vază 
(Rinaldo dacă n-ar lupta şi el). 
Frumos la chip. cu inima vitează, 
Si prin purtare e iubit, la fel. 

O umbră numai faima i-o pătează : 


Amorul — ce-i răpeşte mult din zel. 
Născut in luptă doar dintr-o privire, 
Prinzînd putere din nenorocire. 


46 

Se zice că în ziua cea grozavă 

Cand francii decît perşii-au fost mai tari 
Tancred, încununat de nouă slavă, 

Sătul să-i urmărească pe fugari, 

Voind odihnă fără de zăbavă 
Şi-astîmpăr setei sale tot mai mari, 
Poftitu-l-a-ntîmplarea să rămînă 

In crîng umbros, la limpede fîntînă. 


47 

Ci iată că se-arată o fecioară 

Cu fruntea doar nestrînsă-n grea armură 
Păgînă, vrînd, sub arşiţa de vară. 

Să ia un strop de apă dulce-n gură ; 

Iar el se minună din cale-afară 

Şi foc se-ncinse-n el, peste măsură... 
Minune, căci abia născut, amorul 

I se vădi a-i fi stăpînitorul ! 


48 

Punîndu-şi coiful, ar fi dat năvală, 
Dar răsăriră alţi creştini, în ceată ; 
Ea strînse-atunci a calului zăbală, 
Fugind, de număr numai speriată, 
Dar mîndru chipul ei nimbat cu fală 
Pe veci rămase-n inima lui beată 

Si amintirea nu vrea să pălească, 
Ci-aruncă veşnic peste focu-i iască. 


49 

Si toți citeau pe chipul lui ea-n carte 
Ce flacără îl mistuie acum : 

Cu capu-n jos plecat, mîhnit de moarte 
Si-adînc oftînd, el îşi văzu de drum. 
Opt-sute de viteji, iubindu-l foarte, 
Trecuseră cu el prin foc şi fum 

Si-au părăsit Campania, Toscana, 

Ce Firii-i sînt podoaba şi coroana. 


50 

Vin grecii-n urma lui, vreo două sute, 
Lipsiţi de-armuri, dar straşnici călăreţi, 
La şold au iataganele temute, . 

Pe umăr poartă tolbe cu săgeți; . 
Focosii roibi, cînd lupta cere, iute 


De neodihnă uită şi nutreţ, 
Asaltă aprig, se retrag ca-n zbor, 
Incît e luptă chiar şi fuga lor. 


Sl 

Atîţia cu Tatin în frunte trec 
însoțitori ai armelor latine ! 

Ruşine! Făr-de-lege ! Doar un grec 
Se-avîntă-n lupte Greciei vecine ! 
Ceilalţi privesc ce fapte se petrec 
Pîndind de se sfîrşesc cu rău, cu bine. 
O, Grecie, azi lanţul tău se-ngroaşă, 
Pedeapsă dreaptă, pentru că eşti laşă ! 


52 

Apoi se-arată aventurierii. 

Intîui prin virtute şi prin faimă. 

Ei. fulgerul lui Marte, cavalerii 

Ce Asiei se dovediră spaimă ; 

Argonauţi, sub zodia tăcerii 

Să piară cărți ce despre voi îngaimă 

Şi despre voi ceilalți, rătăcitorii ! 

Dar cine-i demn să-i ducă spre noi glorii ? 


53 

Ei pe Dudon* sînt gata să-l asculte. 
Şi nu că ar fi fost mai brav ca ci, 
Dar a văzut şi săvîrşit mai multe 

Şi pun pe sfatu-i înţelept temei ; . 
Vestită bărbăţia lui de mult e 

Prin cicatricile din anii grei. 

Sever şi grav, cu firea nu se pierde. 
Şi chiar bătrîn, e încă dîrz şi verde. 


54 

Urma, prin faptele-i ştiut, Eustache,” 
Dar mai ştiut prin fratele-i, Bouillon ; 
Gernand,* al regilor norvegi urmaş, 
Fălindu-se cu sceptru, titluri, tron ; 
Roger şi Enguerand, pe cai abraşi, 

La faime vechi adaugă-alt blazon. 
Rimbaud, Genton apoi, şi doi Gerarzi, 
Viteji neîntrecuţi, slăviţi de barzi. 


55 

Ubald şi Rosemond ridică torţa 
Ducatului slăvit de Lancaster ; 

Iar pe Obizo, fiu toscan, nici forța 
Uitării nu-l va da nicicînd sub cer ; 
Cum pe Achille, Palamede, Sforza, 


Lombarzii nenfricaţi, cu braţ de fier, 
Sau pe Ottone ce pe scurt îndură 
O viperă scoţînd un prunc pe gură. 


56 

Nu-i uit nici pe Ridolfo şi Guasco, 

Pe cei doi Guido admirati de toţi; 

Tăcuta morţii noapte necunoasc-o 
Evrard şi Garnier... Şi, strănepoţi, 
Iubirea voastră-n veci de veci cinsteasc-o 
Gildippe şi Odoard, amanți şi soţi; 

Nici moartea, nici războiul ce nu iartă 
Nu vor război pe voi să vă despartă. 


57 

Ajunse ea războinică vitează ; 

In şcoala lui, Amorul ce nu-nvață ? 

La braţul drag a fi mereu cutează, 
De-un fapt atirnă şi-a lui şi-a ei viaţă ; 
Durerea nempărțită e şi trează 

Cînd soţul e rănit, în scumpa-i soaţă. 
Cum sufletul iubitului îi plînge 

Cînd ca prin răni deschise plînge sînge 


58 

Dar tinărui Rinaldo mai presus 

De soţii lui de arme se arată ; 

Mîndria lui e dulce de nespus 

Şi toţi spre fruntea lui regală cată ; 

In dînsul muguri fructe au adus 

Nu floarea vieţii în puterea-i toată ; 

Cînd fulgeră armura-i pare Marte. 

Cînd chipu-i vezi — Amorul fără moarte. 


59 

Sofia cea frumoasă l-a născut 

Pe malurile rîului Adige ; 

Puternicul Bertholdo i-a fost scut 
Pină-a venit Mathilda să-l ridice : 

Ea dascălul şi doica lui s-a vrut 

Să nu fie în trebi regeşti novice ; 

L-a smuls de lîngă dinsa numai vîntul 
Ce răscolea în Răsărit pămîntul. 


60 

Avea ani cincisprezece-n vremea-aceea 
Cînd singur, pe necunoscute căi, 
S-ajungă-n Grecia, trecu Egeea, 
Strigîndu-l ale luptei vîlvătui ; 

Isprava lui e vrednică scînteia 


S-aprindă-ntr-unul clin urmaşii săi. 
Trei ani sunt de cînd luptă — şi tot rare 
Tuleie încă pe bărbie are. 


6l 

Avîndu-l pe Raimond* în fruntea lor, 
Pedeştrii vin, vreo patru mii şi ei; 
Puternicul Toulusei domnitor 

Ii adunase dintre Pirinei 

Garonna şi oceanul vuitor ; 
Disciplinaţi, punînd pe-armuri temei, 
Nu-s osteneli în lupte să-i răpună 

Şi nu şi-ar vrea conducere mai bună. 


62 

Aduce Etienne de Amboise 

Cinci mii în luptă, din Blois şi Tours ; 
Nu ţin la truda fără de răgaz 

In ciuda ferecatelor armuri; 

Prea blinda climă i-a făcut ce-s azi 
Greoaie, moi şi vesele făpturi, 

Ce-ntiîi se avîntă la război, 

Dar iute ostenesc şi dau-napoi. 


63 

Cum Campaneu * sub zidul mîndrei Tebe, 
Cu şase mii amenință Aleaste, 

Ocîrmuind cutezătoarea plebe 

îndătinată doar să tragă brazde 

Pe-a Alpilor înzăpezită ghebe. 

Azi fier de plug schimbînd în şpăngi de oaste, 
Şviţerii dîrji, din veac păstori prin munţi, 
Desfid regeşti şi princiare frunţi. 


64 

Camillo* şapte mii a strins din ţară 
Sub faldul minunatului său steag ; 
Cu-a lui Sîn Petru cheie şi tiară, 
Vîrtos armaţi, sînt gata de harțag ; 
E bucuros să nemurească iară 
Străbunii lui cum şi trecutu-i drag ; 
S-arate Roma de viteji că-i plină 
Sau că-i lipsită doar de disciplină. 


65 

Trecuseră oştirile făloase, 

Chiar ultima, armată pînă-n dinţi ; 
Atuncea Godefroi din rînd îi scoase 

Ca să le dea porunci, pe marii prinți; 

— „Vă cer ca-n zori de zi, mai viguroase, 


Oştirile de felurite ginți 
Să fie gata a lua cetatea, 
Cît nu s-o aştepta păgînătatea. 


66 

Aşa că pregătiţi-vă de drum. 

De luptă şi victorie măreaţă”. 

Şi vorba-i înţeleaptă iată cum 
Insuflă oştii nou curaj şi viaţă ; 
Cu toţii Aurora vor acum 

Să se arate repede la faţă ! 
Bouillon însă, prevăzător, ascunde 
Primejdia ce-o ştie de altunde. 


67 

Căci veste cu tărie de-adevăr 

I-a spus că intră Egipteanu-n Gaza, 
Cu oaste mare, gata de răspăr. 

In Siria să bage-ntr-înşii groaza ; 

Şi cunoscîndu-l el de-a-fir-a-păr, 
Nu-l vede trîndăvind, vecin cu oaza, 
Ci aşteptînd în el duşman puternic, 
Graf el astfel solului său, Henric : 


68 

— „Tu ia o barcă sprintenă — şi iute 
Te du în Grecia, vîslind sprinţar. 

(Un credincios îmi dă vestiri plăcute 
Şi-i om care greşeşte foarte rar), 
Acolo că-i ajuns cu oști temute 

Un tînăr, neînvins regal vlăstar ; 

E prinţ danez... Făcînd un lung ocol, 
Ne-aduce sprijin oameni de sub pol. 


69 

Dar împăratul grec, cu reacredinţă, 
Va încerca tertipuri vechi şi noi 

Să-şi cate-n alte locuri biruință 

Sau să-l înduplece să dea-napoi; 

Tu, al meu nunțiu, însă, dă-ţi silință 
Făeîndu-l să priceapă că doar noi, 
Vrem binele-i ; că prea tîrziu de vine, 
Se va acoperi de grea ruşine. 


70 

Tu cu danezul nu te-n toarce însă, 

Ci stai la greci, şi-acolo, zi şi noapte, 
Să ceri făgăduita oaste strînsă 

Cu care regele-i dator prin pacte..." 
Astfel, prin cuvîntarea lui restrânsă 


îl îndemnă Bouillon pe sol la fapte 
Şi, dîndu-i un răvaş de-ncredinţare, 
Chemă odihna binefăcătoare. 


71 

In zori, cînd răsăritu-n vilvătaie 
Deschide poarta soarelui de foc, 
Sunară trîmbițele de bătaie 

Să-i strîngă pe războinici la un loc, 
Nu-i mai plăcut, prevestitor de ploaie, 
Nici tunetul cînd arşiţele coc, 
Ca-nsuflețirea ce le-o naşte, iarna, 

Al tobei straşnic bubuit şi goarna. 


72 

Şi dor de lupta prinde-n piept să bată 
Şi fiecare sare în veşminte 

Şi arma apucînd în mîini, îndată 
Se-adună-n rînd cu prinții înainte. 
Oştirea iat-o adunată toată 

Sub fîlfîire de stindarde sfinte, 

Cînd marea flamură imperială 

In slavă suie crucea triumfală. 


73 

In vremea asta soarele şi-a-ntins 
Către zenit majestuoasa rază ; 

Pe armele ostaşilor prelins. 

Departe foarte-n zare scînteiază, 

Şi ca într-un incendiu de nestins 
Văzduhul e cuptor în fapt de-amiază. 
Nechează roibi, copite sfarmă glia 
Şi arme-n clinchet asurzesc cîmpia. 


74 

Dorind însă de niscaiva capcane 

Cu totul să-şi ferească oastea iui, 
Uşor armaţi pîndari, pe căi duşmane 
Mînă să cerceteze şes şi grui,; 

Apoi, să facă pod peste bulboane 

Şi gropi s-astupe, îndemnă destui, 
Sa netezească drumul — şi-alte ori 
Să şi deschidă-n chise trecători. 


75 

Căci nuc nici strinsură de pagini 

Şi nu-i nici zid închis cu şanţ afund 

Cum nici torent nu e, sau pisc bătrîn 
Ori codri să oprească mersu-i crunt; 
Al rîurilor rege şi stăpîn* 


Tot astfel se revarsă peste prund, 
De nu cutează, cunoscînd doar frica, 
Să stea în faţă-i nimeni şi nimica. 


76 

Doar regele din Tripoli mai poate 
Să-i pună mare stavilă în drum 
Comori şi oşti şi ziduri ferecate, 

Dar nu-i prea dornic de război acum ; 
Cu daruri îi primeşte în cetate, 
Rîvnind cu ei a se-mpăca oricum. 

E gata să încheie bună pace 

Precum piosului Bouillon îi place. 


77 

Şi iată, depănaţi de pe Seir, 

Nalt munte-n răsărit de urbea sfîntă. 
Pogoară prunci, bărbaţi, femei în şir, 
Să vadă cine le-a adus izbîndă ; 

Şi daruri le aduc, scăpaţi de bir, 
l-admiră, despre marea zi cuvîntă ; 
Şi credincioase călăuze-ndată 

Află Douillon în creştineasca ceată. 


78 

Inaintînd către pămînt iudeu. 

Alături se ţinea de-al mării mal, 
Căci zeci de nave încărcate greu 
Prieteneşti brăzdaţi amarul val 

Cu arme şi merinde, ca, mereu, 
Să-ndestuleze marşul triumfal; 

Chiar strugurii mustoşi, cu toţii şti-o, 
Că-i coace Creta pentru ei şi Chio. 


79 

Sub grele nave geme-ntinsa mare 
Şi bărci uşoare au cu ei creştinii, 
Incit Mediterana nu mai are 
Cotlon să se ascundă sarazinii; 
Sîn Marcu şi Sîn George,* fiecare, 
Ar vrea să se arate printre primii. 
Sicilia-şi trimite-apoi ofranda 

Şi Franţa, Englitera şi Olanda. 


80 

Aceştia, strînşi cu toţii într-un nod, 
Minaţi de o credinţă şi de-o vrere, 
De toate-au adunat, de peste tot, 
Din cîte oastea de uscat ar cere ; 
Şi cum prin trecători răzbate pot, 


Căci nu-s paginii roi la frontiere, 
Ei pasul şi-l iuţesc, cu dor nespus 
Să vadă unde-a pătimit Isus. 


81 

Dar li-i mereu premergătoare faima, 
Minciuna împletind cu adevărul, 

Şi tuturor le suflă-n grabă taina 

Că e de neoprit învingătorul. 

Cu chipul crunt ea răspândeşte spaima, 
Făcînd să tremure pîngăritorul 
Sionului, cînd mare vitejie 

Şi nume de eroi şi fapte-nvie. 


82 

E mult mai rău să stai s-aştepţi un rău 
Decît să-l ai chiar astăzi înainte ; 
Neîncetat, de orice trăncălău 
Se-agaţă-ndată ochi, urechi şi minte. 
Un zvon sucit cetatea schimb-o-n hău, 
Avind şi cîmp şi-nalte ziduri ţinte ; 
Sultanul cel bătrîn, simțind primejdea, 
In plan perfid îşi pune doar nădejdea. 


83 

Nou uns, domnea pe tronu-i Aladin,* 
Dar hărțuit neîncetat de frică. 

In anii tineri s-a vădit hain, 

Dar vîrsta i-a muiat cruzimea, Cică ; 
Ci, auzind că duratul latin 

In contra lui năvalnic se ridică, 

(La temeri vechi adună teamă nouă 
Dinspre supuşi şi duşmani pe din două. 


84 

Dar în cetatea-i oamenii de jos 

în multe, felurite chipuri cred : 

Puţini i se închină lui Cristos. 
Se-nchină cei mai mulți lui Mahomed. 
Dar cînd sui pe tron. jurînd pios 
Credinţă doar păgînului profet, 
Scăzînd pentru pagini întreaga dare, 
El pe creştini îi asupri mai tare. 


85 

Şi iată cum, străvechea lui cruzime 
Ce picotea în dulce piroteală. 
Crescută în mînie şi asprime, 

De sînge însetată, se răscoală. 
Cum şarpele-amorţit e agerime 


Cînd trece de la frig la zăpuşeală. 
Cum leul blînd şi moale ca o miţă 
Să muşte sare omul de-l aţiţă. 


86 

„Văd — îşi zicea —cum nouă bucurie 
Renaşte azi în liota ghiaură ; 

Cînd ne pîndeşte-amarnică urgie 

Şi plîngem noi, ne rîd în bătătură. 

Trădări poate urzesc, cu viclenie, 

Şi moartea mea o plănuiesc, cu ură, 

Sau dușmanului meu, cu dînşii frate, 

Vor poarta să-i deschidă în cetate. 


87 

Dar răul l-oi stîrpi din rădăcină 

Şi fierea o să-mi vărs în crud masacru! 
Am să ucid copiii fără vină, 

Voi arde case, orice templu sacru, 

Şi toată-averea lor, atunci ruină, 
Vreau leşurilor rug să le-o consacru 
Şi-n mijlocul norodului de rînd 

Să-i ard pe preoţi, pe mormîntul sfînt." 
88 

Astfel grăieşte inima duşmană, 

Dar nu urmează gîndul ucigaş ; 

Cu mila nu şi-ar face el pomană, 

Ci spaima-l face iertător, că-i laş ; 
Opreşte-o spaimă mina lui tirană, 
Cînd altă spaimă-i dă imbold abraş 

Şi nu vrea păcii, cu vrăjmaşii săi 
Izbînditori, să-i taie orice căi. 


89 

Turbarea domolindu-si, aşadară, 
în alte locuri furia şi-o stoarse ; 
Făcu din toate otova prin ţară, 
Lăcaşurile sfinte fură arse ; 
Creştinele oştiri voind să piară, 
Păşuni distruse, adăposturi sparse, 
Şi rîuri şi fîntîni, fără zăbavă, 

Cu ucigaşă le-mbicsi otravă. 


90 

Dar şi prevăzător fiind, perfidul, 

Ştiind prea bine că-n Ierusalim 

Sînt ziduri mari ce din trei părți închidu-l, 
Ci doar din Nord e apărat puţin, 

îndată aridică şi-aici zidul 


De cum aude că vrăjmaşii vin, 
Şi strînse în cetate de îndată 
Ostaşi supuşi cum şi năimită gloată. 


CINTUL II 


1 

Cît pregătea tiranul bătălia, 

Ismen i se înfățişă-nainte. 

Cel care de sub lespezi, cu magia, 
Trezind un mort, respiră mortul, simte. 
El, în şoptit descîntec cu tăria 

Ce cu-nfricare Pluton o resimte. 

EI, ajutat de-o liotă întreagă, 

De zgripţori ce-i tot leagă şi desleagă. 


2 

Creştin cîndva, acum mahometan, 

El vechiul rit uita nicicum nu poate ; 
Şi-ncurcă des, spre mîrşav ţel, profan, 
Ştiute două legi pe jumătate. 

Din fund de peşteri unde stă, viclean, 
De strajă artei lui întunecate, 

Spre-al lumii rău aleargă, mîrşav sfetnic, 
La regele şi el de rele vrednic, 


3 

Grăind : - „Stăpîne, iama, cu putere, 
Dă oastea-nvîngătoare, mult temută. 
Să facem tot ce clipa grea ne cere : 
Pe cei tari lumea, cerul îi ajută. 

Tu, căpitan şi rege, prevedere 
Vădind, de mult ai pregătit redută... 
De-ar sta ca tine, toţi, la datorie, 
Mormînt de veci le-ar fi această glie 


4 

Creștinilor... De mine cît atîrnă 

Cu tine vin să-mpart primejdii, trudă... 
Primeşte sfatul vîrstei ce mă-ncîrnă 

Cum şi-ai magiei ce nicicind greş mi dă. 
Vedea-vei, măturînd creştina scîrnă, 

Cum surghiuniţii îngeri greu asudă... 

Dar vreau să ştii cum pot pe frînci să-i spintec 
Prin ce mijloace şi prin ce descîntec. 


5 

E-n templul lor subpămîntean altar 
Şi-n el stă chipul mamei celui care 
Murind o dată, înviat-a iar, 

Cum faptului creştinii dau crezare 
Icoana învelită-n vălu-i rar 
Nestinsă candelă în faţă are... 

Stau rîndiute-n jur, pe poliţi puse, 
Ofrande de credulii ei aduse. 


6 

Eu vreau ca tu eu mina ta s-o iei 

Şi în moscheea ta s-o baţi în cuie. 
Descantec eu rostind în faţa ei, 

Cetatea nimeni n-o să ţi-o descuie 

Cît timp tu vei păstra-o cu temei, 
Fiindu-i strajă cum mai bună nu o 
Imperiul, cetatea, deasemeni, 

Prin nou mister vor sta în veci cremeni” 


7 

La stăruința lui, nerăbdător, 

La sfîntul templu regele se-arată, 
Şi,-al preoţilor imbrîncind ciopor, 
Fură apoi icoana preacurată 

Si-o duse unde cult pîngăritor 

Ades mînie slava înstelată. 

Si-n loc profan, peste icoana simtă, 
Bolborosind vicleanul mag descîntă. 


8 

Dar zorii noi cînd şi-aprindeau coroana 
Vazu al templului păgîn străjer nu mai e 
Ca nu mai e la locul ei icoana... 

Si scotocind în van orice ungher 

Dadu apoi la rege iute goana... 

Ci mîniat cumplit pe uşier, 

Nu se-ndoi monarhul că-i furată 

De vre-un creştin icoana, şi păstrată. 


9 

Dacă a fost sau nu creştină mină, 

Sau dacă şi-a vădit puterea Cerul, 
Nevrînd în spurcat templu să-i rămînă 
Regina lui — e domn şi azi misterul ! 
Minune-a fost, sau omul din țarină 
I-a fost icoanei, credincios, străjerul ? 
Credinţa şi religia ne cer 

Să spunem că-i minune de din cer. 


10 

Să se cotrobăie biserici, case, 
Poruncă dă neinduratul rigă, 
Făgăduieşte şi răsplăţi bănoase, 
Şi temnita cu-a lanţului verigă. 
Zadarnic magul spirite hidoase 
Să-i vină-ntr-ajutor acuma strigă. 
Căci voia cerului fiind sau nu, 
Să afle adevărul nu putu. 


11 

Dar mînios că nu mai dă de furt 
Crezînd că i-au făcut creștini sfruntarea, 
In piept, de furie, cu clocot surd, 

I se încinge fără frîu turbarea ; 

Al omeniei simț fiindu-i scurt, 

L-ar mulțumi acum doar răzbunarea 

Şi strigă : — „De-i măcelăresc pe toți, 
Pieri-va şi necunoscutul hoț. 


12 

Să nu ne scape el, nevinovații 

Să piară chiar !” Nevinovați ? Mai va ! 
Cu toți-s vinovați, căci noi, ca frații, 
Cu unul nu ne-am înțeles cîndva. 
Striviți-i, gîtuiți-i, sfirtecaţi-i, 

Prădați şi ardeți, căci e drept aşa... 
Chiar dacă unii nu-s cîrdaşi cu hoţii, 
Prin fapte vechi sînt vinovaţi cu toţii." 


13 

Norodului păgîn vorbind astfel, 
Aud creştinii şi de spaimă-ngheaţă, 
Căci teama de apropiat măcel 

Spre apărare nu le dă povaţă. 

Să fugă iarăşi nu-ndrăznesc de fel, 
Nici ruga de iertare n-o învaţă. 
Nehotărîţi, fraţi buni cu resemnarea, 
Le-aduse cine nu gîndeau salvarea. 


14 

Se-afla, în floarea vîrstei, o fecioară 
Printre creştini, cu suflet nobil, rar, 
Frumoasă foarte — dar nevrînd să pară, 
Gătită cit virtutea cere doar. 

Şi-i creşte farmecul căci, solitară, 

In strimţi, umili pereţi, spoiţi cu var, 
De-adoratori se-ascunde, vrînd să n-audă 
Cum îi tot dau târcoale şi o laudă. 


15 

Dar mare frumuseţe nu-i pe lume 

Să-şi poată-n veci ascunde chipul său. 

Tu, Amor, de aceea vrei, anume, 

S-o spui dorințelor unui flăcău. 

Ba orb, ba Argus, ochi deschizi, spui nume 
Şi nu scapă nimic de ochiul tău. 

Prin mii de piedici, casa de fecioară,. 

Tu faci s-o vadă ochi de dinafară. 


16 

Sofronia-i fecioara ; el — Olind... 

De-un crez cu ea, sfios cum ea-i frumoasă, 
Nimic cerîndu-i, mult nespus dorind, 
Pui,in sperînd că ea-i va fi crăiasă, 
Necutezînd, nu-i spune-ncinsul jind. 

Ea nu-l vede, nu-l vrea, de el nu-i pasă, 
Incit i-i sclav el dintru început, 

Nevrut, necunoscut sau nevăzut. 


17 

Dar zvonul de masacru cu de-a sila 
Lăţindu-se, mărinimoasă foarte, 
Cum virtuoasă, cugetă copila 
Norodul să şi-l apere de moarte. 
Mereu curajul i-l stîrneşte mila, 
Sfiala ţine-o de curaj departe. 

Dar schimbă-se sfiala-n îndrăzneală 
Cum îndrăzneala iarăşi în sfială. 


18 

Şi singurii ca trece prin mulțime 

Şi nurii nu-şi ascunde, nici arată ; 

Cu ochii-n jos, strîngandu-şi vălul bine, 
Păşeşte mîndră. dreaptă, cumpătată. 

I-a dat hazardul dresuri, prospeţime ? 
Gătită-i ? Nu-i ? Oricum, e farmec toată ! 
O, cerul şi amorul şi natura, 
Nenzorzonată i-au vrăjit făptura. 


19 

Pe unul neprivind, de toţi privită, 
Şe-arată-n faţa furiei regale, 

Şi fără frică, mîndră, neclintită, 

Ii stă privirii lui de foc în cale. 

— „Vin. Doamne, răzbunarea ta cumplită 
Să-ţi cer să n-o laşi să se mai prăvale 

Şi-n frîu să-ţi ţii dezlănţuitul vulg 

Căci eu pe hoţ sînt gata să-l divulg." 


20 

Uimit de felul ei fățiș de-a fi 

Şi fulgerat de farmecele-i pure, 
Monarhu-şi uită cruntele mînii 

Şi se-ndulcesc privirile lui dure. 
De nu era prea aspră fata, şi 

Hain el, dragostea putea să-l fure. 
Dar rece farmec, inima de gheaţă, 
Nicicînd nu pot să steie față-n faţă. 


21 

Ci uluiala, vraja şi ispita 

Nu dragostea-l înmoaie pe hain : 

— „Hai, spune-mi totul — zice — şi primit-a 
Iertarea bietul tău norod creştin". 

—, In faţa ta se află răzvrătita : 

Icoana-n loc de taină eu o ţin! 

Da, a furat-o mina mea plăpîndă, 

Şi-aştept neiertătoarea ta osîndă !" 

Jertfindu-se ea binelui obştesc, 

Atrage doar asupra ei năpasta. 
Minciună minunată, te cinstesc ! 

Mai sfînt nu-i adevăr în clipa asta ! 
Chiar regelui acuma, nefiresc, 

De furie nu-i crapă-ndată ţeasta, 
Ci-ntreabă : — „Cine-ţi dete răul sfat ? 
Să-l făptuieşti, cine-ajutor ţi-a dat ?" 

—,,Cu nimeni gloria s-o-mpart nevrînd, 
N-am vrut să-mi vină nime-n ajutor — 
Răspunse ca — al meu c-ntregul gînd 

Şi singură mi-am fost sfătuitor." 

Iar el: — „Tu fi-vei singură şi cînd 
Osinda ţi-oi rosti, necruţător !" 

—,A mea e cinstea ! — zise-atunci copila 
îndur tot eu osînda şi nemila." 

Miînia regelui din nou se-aprinde, 
O-ntreabă unde a pitit icoana. 

— „Am dat-o flăcărilor drept merind 

Şi merit laudă, iar nu dojana, 

Căci nu voiam s-o văd, ca mai-nainte, 
Că-ndură pîngărirea şi prigoana. 

Cauţi hoţul, rege ? lată-l, e de faţă ! 
Icoana ? — N-o mai vezi întreaga viata! 

Nu-s hoaţă eu, nu-i fapta mea hoţie ; 
Ce ţi se fură-i drept napoi să iei.” 

Ci fremătînd tiranul nu-ntîrzie 

Să pună pe ameninţări temei. 

O nobil suflet, frumuseţe vie, 
Monarhul nu mai ştie mila ce-i. 

Şi Amor, să oprească rugul crud, 
Din farmec în zadar ii face scut. 

Căci regele o vrea pe rug să ardă. 

E prinsă... Smulsă-i mantia ei castă, 
Smuls vălul ce cu neprihană-l poartă 
Să o strivească lanţul greu adastă ; 
Dar ea c-o vorbă giîzii nu şi-i ceartă 
Şi n-o-nspăimîntă groaznica năpastă ; 
Şi-i ofileşte faţa, diafana, 

Paloarea morţii nu, ci neprihana. 

Dau buzna toți aflînd măreața faptă, 
Dar nu se ştie osîndita cine-i. 

Doar lui Olind îi spune cruda soartă 
Că-i poate draga lui — şi-n faţă vine-l. 
Iar cînd văzu călăi cum aşteaptă 

în jurul frumuseţii ei divinei, 

Pe chip cu-atita nevinovăție, 

Țişni prin gloată ca o vijelie, 

Strigîndu-i regelui : — "Nu-i ea nu-i ea ! 
Din nebunie face doar ee face ! 

Cum poate o copilă fapta rea 

S-o facă, singură şi nedibace ? 

Cum înşelat-a oare garda ta ? 

Să spună dînsa cum ? Prin ce mijloace ? 
Eu sînt făptaşul!... (Doamne, cit palpită 
Pentru neiubitoarea multiubita!) 

Eu răzbătut-am noaptea în moschei 
Pe uncie intră razele de soare, 

Pe căi de nerăzbit şi fără cheie, 
Printr-o îngustă foarte trecătoare; 
Tu gloria să nu-mi uzurpi, femeie ! 
A mea-i osînda cea neiertătoare : 
A mele-s lanţurile cu belciugul 

Şi flăcările groaznice, şi rugul !" 

Privindu-l fata cu compătimire 

Întreabă : — ..Cine oare ţi-a dat sfatul ? 

Ce vrei să faci aici ? Ce-mpătimire 

îți dă imbold să-mi stai in drum de-a latul ? 
Au fără tine, a mă-mpotrivire 

Nu pot monarhului, încrîncenatul ? 

Curaj destul am eu pentru o moarte. 

Şi nimeni nu doresc să-mi ţină parte." 

îndrăgostitul insă nici un pas 

Nu dă-napoi, vorbind cinci o aude. 
Privelişte sublimă ! Mare ceas ! 
Virtutea-n contra dragostei zălude ! 
E cel învins, durerii rob rămas, 
Sortit e-nvingătorul morţii crude ! 
Tiranul mai turbat e, stînd s-auză 
Ca fiecare singur se acuză. 

Si injosindu-l mult curajul lor 

Ce cu dispreţ vrea parcă să-l înfrunte 
Strigă : — „Sunt amîndoi izbînditori 
Si-acelaşi laur vor purta pe frunte !” 
Atunci călăii, neîndurători, 

Pe tînăr il legară în lanţuri crunte 
De-acelaş stîlp cu fata, spate-n spate, 
Incat să-si vadă chipul nu se poate. 

„„„Se-nalţâ-n jurul Iot morman de lemne 
Ridică foaie flăcări mari în danț ; 

Ci, tînărul gemu : — ,.Au să însemne 
Aceasta al unirii noastre lanţ ? 

O, legătura veşnică, pesemne, 

NI-i asta, ce ne sapă-n carne şanţ ? 
Acesta-i focul ce aprinde, oare, 

In două inimi geamănă dogoare ? 

Amorul mi-a făgăduit alt foc, 

Alt lanţ — nu lanţul strîns de cruda soarte 
Ce, neapropiindu-ne de loc 

In viaţă, ne uneşte doar prin moarte ! 

Dar mă alină gîndul că-ntr-un loc 

Cu tine mor... De-un pat de n-avum parte, 
Plîng soarta ta şi soarta mea n-o plîng, 

Cu tine-alăturea dacă mă stîng. 

O, moartea mi-ar părea nespus de dulce 
Şi miere chinul, dacă stîlpul greu 

Cînd se va prăbuşi nu te va smulge 

Ci te va prăvăli pe pieptul meu ! 

Stînd trupul tău pe trupul meu să-l culce , 
Vom fi prin moarte-nlănţuiţi mereu !" 
Aşa plangea Olind, dar ea, suavă, 

Astfel îi da curaj în clipa gravă : 


36 

— „Ne cere alte lacrimi marea clipă 
Ci cugetă la multele-ţi păcate. 
La viaţa care-n Cer ni se-nfiripă, 
Cum Domnul numai răsplăti ne poate. 
E dulce suferinţa cînd aripă 
Iţi dă să zbori spre slăvile curate ! 
Priveşte Cerul! Cit senin l-încarcă ! 
Ne cheamă soarele, ne-alină parcă !" 

Si-atunci paginii izbucniră-n plîns ; 
Gemeau creştinii înfundat, strînşi gheme. 
In sufletul tiranului s-a strîns 

Un ce duios — dar de-asta se şi teme. 

Şi vrind asupra milei noi izbînzi, 
întoarce ochii, mila să nu-l cheme. 
Şofronia ! Tu chinul tuturor 
Ne-mpărtăşindu-l, nu plîngi plînsul lor ! 

Dar tocmai cînd primejdia e-n toi 
Razboinic mîndru şi frumos se-arată. 
( Aşa părea-n veşmintele-i de soi 
Şi-armura cea din ţară depărtată). 
Un tigru-i stă pe coiful ce-n război 
Clorinda-l poartă, fata nenfricată ; 
Prin tigrul de pe coiful ca oglinda 

O recunosc cu toţii pe Clorinda. 

Dispreţuind ea ce-i sortit femeii 

Din anii juni, cusutul cu migală 

Nu i-a plăcut, nici lucrul Arachneii... 
Zviîrlindu-şi straiul moale ca pe-o ţoală, 
Doar cerul liber indrăgi, ca leii ; 

(O, este-n orice loc virtutea fală)... 

Şi-a pus pe chip orgoliu ea, ce-nfruntă, 
Dar farmec farmecu-i şi cînd se-ncruntă. 

Codană, mina ei a strins căpestre, 
Stăpînă s-a-nvăţat pe lănci şi spade ; 
în exerciţii s-a călit, palestre, 

în alergări pe Jos şi-n galopade. 

Pe căi de munte, pe poteci silvestre. 
Urşi urmărea şi lei ce ştiu să prade ; 
Bărbat părând în codrii ei, mereii, 
Păru-n război aidoma cu leii. 

Venea acum de pe meleagul pers 
Prăpăd să facă prin creştina oaste, 
Cum alte dați din viață i-a mai șters, 
Pe valuri căsăpindu-i şi pe coaste... 
Acum cînd rugul îi văzu, din mers, 
îşi îmboldi ea roibul să adaste 

Să afle cine, pentru care faptă, 

La groaznicul supliciu se aşteaptă. 

Se dau de-o parte oamenii cu grabă... 
Pe cei legaţi din ochi ea-i cercetează 
Mai dîrză vede că-i femeia slabă, 
Căci tot gemea flăcăul, ca de groază, 
Dar jalea lui i-apare milei roabă, 
Pentru copila mîndră şi vitează, 
Ce-n faţa morţii, cu priviri senine, 
Se pare de pămînt că nu mai ţine. 

Ci inima războinicei se frînge 

Si lacrimi de pleoape i se prind : 
Deplînge-o pe acea ce nu se plînge 
Mai mult decît pe jalnicul Olind. 

— „Ci spune-mi ce nenorociri nătânge- 
II întrebă pe-un moş cu păr albind, — 
S-au abătui asupra lor ? Şi cine-s ? 

Şi pentru ce căzniţi cu grea ruşine-s ?” 

Ii spune moşu-n două trei cuvinte 
Ce s-a-ntîmplat. Şi ea se înfioară. 
Că sînt nevinovați indată simte 
Flăcăul cum şi vajnica fecioară... 

Şi, hotărînd prin plîns sau rugăminte 
Să-i scape de o soartă prea amară, 
îndepărtează para vilvătăii 

Vorbind apoi acest fel cu călăii : 

— „Cît nu vorbesc cu regele, cu zel 
Să nu-i daţi focului din nou putere 
Şi vă încredinţez chiar eu că el 

Nu vă va-nvinui de-ntîrziere." 

De chipu-i nobil uluiţi astfel. 
Ascultă-o călăii în tăcere, 

Iar ea spre rege-şi taie o cărare 

Pe cînd el iese-i în întîmpinare. 

— „Eu sînt Clorinda — zise ea — un nume 
Ce poate l-ai mai auzit rostit. 

Să apăr al profetului renume 

Şi tronul tău, alături ţi-am venit. 

In luptă nu dispreţuiesc anume 

Nimic — şi-i braţul meu la greu călit: 
Poruncă dă-mi! Pe cîmp sau în cetate, 

Eu ştiu la fel de dîrză a mă bate." 

— „Ce ţări de Asia sînt prea departe 
Ori crugul Soarelui — să nu te ştie ? 
Fecioară glorioasă, fără moarte 

Ți-s faptele de arme pe vecie. 

Stînd spada mea şi-a ta război să poarte 
Nu mă mai tem de nici o grea urgie. 
Nici o armată mare, la primejde, 

Nu mi-ar fi dat cît îmi dai tu nădejde. 

Că-ntirzie prea mult îmi pare-acuma 
Bouillon... Tu doar un loc în luptă vrei ? 
Sînt fapte mari, de tine demne numa ! 
Putere-ţi dau peste ostaşii mei 

Ca la porunca ta să muşte huma, 

De legea ta s-asculte numai ei!" 

De laude ea mare mulțumită 

I-aduse şi grăi peste o clipită : 

— „Ciudată s-ar părea, neîndoielnic, 
Răsplata înaintea faptei, dar, 

Pentru ce va să fac la timp prielnic 

Fii bun şi dă-mi viaţa lor în dar ; 

Nici ea de vină nu-i, nici el greşelnic, 
Şi-s osîndiţi, se pare, în zădar. 

Dar n-am să-nşir acum ce fel de semne, 
Pe chipul lor, nevină pot să-nsemne. 

Toţi cred c-a fost furată şi dosită 
Acea icoană numai de creştini ; 
Părerea mea de-a voastră-i despărțită, 
In totul, pe temeinice pricini : 

De mag moscheea fost-a pîngărită 
Căci legea noastră idolii străini 

Sau orice fel de idoli, de exemplu, 
Opreşte-ne s-aducem într-un templu. 

Şi, de aceea, numai Mahomet, 

Minunea a putut a săvirşire 

Să ne înveţe că moscheea, cred, 
Nu-ndură cult străin şi pîngărire. 

Ismen să tot descânte în secret, 

(Căci treaba lui e răul peste fire) 

Iar noi să ne-apărăm, ca vechi războinici, 
Şi spada să o mînuim, destoinici." 

Tăcînd ea, regele cu greu se lasă 
Mânia să o schimbe cu-ndurarea... 
Dar totuşi o ascultă pe frumoasă 

Şi strigă : — „Da, le dăruiesc iertarea 
Acestor doi... Să plece dar acasă... 
Clorindei nu-i pot nemplini rugarea. 
Iertare sau dreptate eu îi dărui, 

De-i vinovat, de nu e, fiecărui !" 

E — slobod — cel mai norocos Olind 
Căci dor în suflet generos aprinse. 

Ci iată-l alergând acum cu jind 
Spre-altar, de lingă flăcările-ncinse. 

E soţ acum — el, osîndit fiind, 
Şi-ndrăgostit iubit... Iubirea-nvinse 
Şi, vrînd pentru Sofronia să moară, 
Acum trăia cu dulce soțioară. 

Dar regele, bănuitor, — de-atîta 
Virtute prea temîndu-se,-n surghiun 
Din țară să-i alunge hotărît-a, 

Pe mindra fată şi flăcăul bun. 

Şi mulţi creştini mai alungă cu bîta 
Ba în surghiun, ba-n depărtat cătun. 
Cu, cîtă jale-şi lasă alungaţii 

Copii şi nevestele şi taţii ! 

Durută despărţire !... Căci alungi, 

Tiran hain, vigoarea, cutezanţa ! 

Ostatici însă ţii femei şi prunci. 

Fugari sînt unii şi îmbracă zdreanţă, 

Dar mult mai mulţi, de ură-ncinşi, atunci, 
Îşi caută nentîrziat speranţa 

La armia creştină, oaste mîndră, 
Ce-atuncea tocmai în Emmaus întră. 

Emmausul e de Sion aproape, 

Incit, dacă purcezi în zori la pas, 

Cînd cearcă soarele spre-apus să scape, 
(Scurt după prînz, aice faci popas, 

Le joacă bucuria sub pleoape 
Creştinilor că nu departe-au mas. 

Dar soarele trecut fiind de-amiază, 
Bouillon întinde corturi, pune pază. 

Poruncile i se-mplineau, dar, cînd 

Să cadă soarele în ocean, 

Ei doi baroni văzură apărînd 

In port străin, cu chipul neduşman. 
Pârînd că au numai de pace gînd... 

Ii trimitea monarhul egiptean, 

Drept soli de-ncredere peste fruntarii, 
Avînd cortegiu pajii şi scutarii. 

Alete este unul, om din plebe, 

Pe care l-a-nălţat la mare rang 

Doar linguşeala ce ştia să-njghebe 

Şi căreia-i ţinea minciuna hang. 

Suit pe-a prefăcătoriei ghebe. 

Viclean, ducînd pe mulţi de nas, la tanc, 
Isteţ, s-ascundă defăimarea caută, 

încît jignirea lui să pară laudă. 

Circazianu-Argante-i celălalt : 
Un venetic, azi în Egipt satrap. 
Neîntrecut în lupte de asalt, 

El unei armii mîndre-i este cap ; 
Crud, sabia fiindu-i crez înalt, 
Neobosit şi neînvins năvrap, 
Voia pe zeii lumii să-i renege, 
Fiindu-i doar războiul țel şi lege. 

Cerîndu-se ei la Bouillon, îndată, 
Nici nu-i lăsă vestitul prinţ s-adaste, 
Ci îi primi avînd în juru-i, roată, 

Pe capii cei mai renumiţi de oaste, 

în simplu strai, pe jet de rînd se-arată 
Virtutea lui şi nu-n zorzoane proaste... 
C-un semn din cap Argante îl salută, 
Ca om de seamă, care seamă nu dă. 

La piept cu dreapta stînd însă, Alete 
Cu ochi plecați i se-nchină-n tăcere. 
Onorurile toate i le dete, 

Cum datina Egiptului o cere. 

Şi-apoi vorbi-ndelung, pe îndelete, 
întortocheat, cu glasul numai miere ; 
Creştinii-l ascultau, căci siriana 
Ştiind-o, desluşeau şi egipteana : 

— „Tu, căpitan al oastei de eroi, 

Tu. singur vrednic s-o conduci la lupte, 
Ai cucerit atîtea state noi 

Şi laurii, prin harţe nentrerupte ; 
Razbit-a faima ta, trecînd la noi, 
Coloanele lui Hercule. abrupte ; 

Şi umblă prin Egipt slăvitu-ţi nume 
Nimbat de-atitea fapte cu renume ! 

O, sînt privite faptele aceste 

Drept mari minuni — şi chiar monarhul meu 
Uimit le spune ca pe o poveste 

Şi tot mai mult ii plac şi lui, mereu. 
Iubeşte-n tine ce-altor spaimă este : 

Virtutea ta, invidiată greu, 

Şi-ar vrea prietenia să vă lege, 

Lega de nu vă poate sfînta lege. 

împins de-asemeni nobilă dorinţă, 

îţi cere alianță el — şi pace... 

De nu se poate face prin credinţă, 
Unirea prin virtute se va face. 

Aflînd însă că tu, cu stăruinţă, 

Să-i detronezi prietenul încoace 
Venit-ai, — îți grăieşte cu-a mea gură 
Cit nu se-nvolbură cumplita ură! 

El crede-aşa : să-ţi fie de ajuns 

Ce-ai cucerit... Să laşi Ierusalimul 

Şi statele in care-i el pătruns 

Şi stau de mult sub sceptrul lui, sublimul 
Astfel, pe tron nesigur domn tu uns, 

De pactul alianţei pregătimu-l, 
Putea-vor perşii-n faţa forţei noastre 

Sau turcii să mai scape de dezastre ? 

luţeala cucerii tale, doamne, 

Uimi-va veacurile viitoare, 

Fu vrerea-ţi la pieire să condamne 
Cetăți şi ţări, primejdii sfruntătoare 
Răzbind, şi ger, şi arşiţe, şi toamne ; 
De moarte ai înspăimîntat popoare. 
Poţi ţări să mai subjugi cu luptătorii, 
Dar nu mai poţi să dobîndeşti noi glorii. 

Aflat în culmea gloriei, acum, 
Război nesigur vrei să pui la cale ? 
învingător — îţi tai prin state drum, 
Adăugind nimic măririi tale. 

învins — ţi-ar fi onoarea nor de fum 
Iar cuceririle — palavre goale. 

Şi mare nebunie-ar fi, desigur, 

Să laşi ce-i sigur pentru ce-i nesigur. 

Dar sfaturi, de înţelepciune sterpe, 

De duşmani date, ce te pizmuiesc, 

Şi setea de-a lupta, ce veşnic fierbe 

In pieptul tău izbînditor, regesc ; 
Plăcerea de-a vedea ţări multe şerbe 
Ce creşte-n sufletele mari, firesc, 

Spre nenorocul tău, mă tem, te-or face, 
Cum alţii de război, să fugi de pace. 

Pe căile destinului, pesemne, 

Ferice azi, te-or asmuţi întruna 

Şi spada ta temută or s-o-ndemne 

Să stea din teacă scoasă, totdeauna, 
Cît nu-i vedea cum lasă roşii semne 
Prin Asia pustie semiluna. 

Dulci laude ! Momeală ce-n tot locul 
Atrage după sine nenorocul! 

Dar dacă ura ta nu este oarbă 

Şi nu-ți stinge scînteia cugetării, 

Te teme de războiul ce-o să fiarbă 
Şi nu spera nimic mai acătării. 
Fortuna-i ba fecundă, ba e stearpă 
Şi are nestatornicia mării... 

Izbîndă azi îți dăruie prea repede, 
Jar mîine vrea restriştei să te lepede. 

Dacă Egiptul, ce-i temut prin arme 

Şi aur, şi înțelepciunea lui, 

Şi perşii de se-adună să te sfarme, 

Şi fiul lui Cassan *, şi turci destui, 

Ce stavilă mai poți, să nu se darme, 

In faţa marelui potop să pui ? 

O, cu perfidul grec ai alianță, 

Crezi, sacră ? Asta-i marea ta speranță ? 

Dar cine crede în credința greacă ? 

Sa-i judeci poți pe toți printr-o trădare 1 
Zgarciți, vicleni, pot numai rău să-ți facă 
Si nu ți-au pus atîtea piedici, oare ? 

Prin țară să le treci acuma, iacă, 

Nu te-au lăsat... Ți-or sta în apărare ? 

Isi vor vărsa ei sîngele acum, 

Cind îţi opriră răsumblatul drum ? 

Au crezi în ostile ce te-nconjoară ? 
Dacă-ai învins împărăţii sihastre, 
Crezi că vei izbîndi şi-a doua oară 
Cand sînt unite rîndurile noastre ? 
Tu uiţi că oastea ta e mult mai rară, 
De boli împuţinată şi dezastre ? 

Pe cînd stau turcii umăr lîngă umăr 
Cu egipteni şi perşi în mare număr ? 

Dar chiar cînd tu vei fi încredinţat 

Ca ţi-e destinul neînvins să fii, 

Ca este voia cerului curat 

Cu tine în cumplite bătălii, — 

Cu foamea ce-ai să faci, vestit bărbat ? 
Cum ai s-o-nfrîngi prin dunele pustii ? 
De-asemeni plagă cum ai să te aperi ? 

Cu lancea ? Spada şti-vei să ţi-o scaperi ? 

Locuitorii-au pirjolit cîmpia, 
Prevăzători — şi-i peste metereze 

Şi-n turnuri rodul ce-l aduce glia... 

A fost armata gata să-ţi urmeze, 
Venind pînă aici, ca vijelia... 

Cu ce-i vei face faţă foamei treze 

Cai, oameni cînd vor zace la pămant? 
In flotă speri ? Atîrni de-un pic de vînt? 

Norocul tău poruncă dă stihiei 

încît legi vîntul şi-l dezlegi cum vrei? 
La lacrimi surdă marea plumburie-i! 
Au vocea ta-mblînzeşte valul ei ? 
Au, turcii, egiptenii, nu pot şi ei 
Acum, că au îndreptăţit temei, 

O flotă-n largul mării să ridice, 

Să stea-m potriva flotei inamice ? 

O îndoită cere-se victorie 
Pentru-a lucrării tale reuşită ! 

Ce pată-ar fi pe nepătata-ţi glorie 
Să pierzi o luptă numai, îndîrjită 
De flota ta în mijlocul viitorii e 
Infrîntă, vine foamea chinuită. 
Iar pe uscat de-i oastea ta înfrânt; 
Zadarnic flota va striga izbîndă ! 

Si dacă, lucrurile stînd aşa, 

Tot nu vrei pace cu monarhul meu, 
Mă iartă doamne, clar prudenţa ta 
Printre virtuţi nu prea atîrnă greu. 
O, gind de pace slava de ţi-ar da, 
De-ţi este gindul la război mereu ! 
S-ar odihni şi Asia de lupte 

Si-ai strînge tu ale izbînzii fructe ! 

Iar voi, vestiți războinici, care-n foc 
Cu el aţi cucerit măriri şi slavă, 
O,veşnic nestatornicul noroc 

Sa nu- vă-arunce-n luptă mai grozavă ! 
Ci, cum cîrmaciul, neînvins de loc 

De mari furtuni, aduce-n port o navă, 
Va strîngeţi şi voi vela cîte unii 

Si pradă nu vă mai lăsaţi furtunii." 

Cu murmur surd răspunseră toţi prinții 
Crestini la îndelunga cuvîntare. 

I-arată chipul crîncen, ochii, dinţii, 

Ca sînt adînc cuprinşi de indignare, 
Citindu-le Bouillon străfundul minţii 
Pe frunţile atotcuvîntătoare, 

Spre solul ce răspunsul stă s-aştepte, 
Grai aceste vorbe înțelepte : 

— „Cinstite sol, ne-ai spus ce-ţi vrea monarhul 
Topind amenințarea în dulceaţă. 

I-s drag ? Cu multumirea mea încarcu-l 

Şi laudele-i multe mă răsfață. 

Dar dacă spui că sabia şi arcul 

Paginilor uniţi mi-or sta în față, 

Cum eu, din fire, nu ma ştiu ascunde, 

Făţiş şi pe-nţeles îţi voi răspunde. 

Ci afla : Ce-ndurarăm pîn-acum, 
Strădanii şi pe mări şi pe pămînt, 

Au fost numai să ne tăiem un drum 
Către cetatea Sfîntului Mormînt, 

Ca pe creştini să-i dezrobim, precum 
Să merităm iertarea-n Cerul Sfînt; 
Cînd mare-i țelul nu ne este chin 
Moşia, viaţa, slava s-o Jertfim ! 

Căci lăcomii, deşertăciuni, ambiţii, 
Deloc ne-au fost îndemn la lupta sfîntă. 
(Stîrpească Cel-de-Sus asemeni viţii, 
De ele-n unul dintre noi cuvîntă ! 

Să nu fim noi nicicînd, nicicînd jertfiți 
Veninului ce-atît de dulce cîntă !) 

Ci mîna Lui, chiar sufletul de lespede, 
Suavă, să-l înmoaie cit mai repede. 

Căci mina Lui ne e imbold în lupte ; 
Primejdii ea ne-a-nlăturat din cale. 
Ea seacă rîuri, surpă creste-abrupte, 
Topeşte gheţuri, ţine-n loc rafale, 
Struneşte arşiţi şi furtuni irupte, 

Şi cremenea cetăților prăvale, 

Şi, stînd armate vajnice să spulbere, 
Din ele-alege numai praf şi pulbere. 

Ni-i mina Lui curaj cum şi nădejde, 
Nu flota ni-i, nici armele fragile... 
Nici Grecia ce fuge de primejde, 

Nici oştile-adunate ani de zile. 

Şi n-om şti temere şi desnădejde 

Cit stăm sub privegherea sfintei mile ; 
O, cel ce ştie marea ei putere 
Nicicînd, la greu, alt ajutor nu cere. 

Dar cînd, ori prin greşeala noastră, ori 
Prin nepătrunsa-l voie, ajutorul 

Ni l-ar lua, au, recunoscători 

N-am fi, dormind lîngă Mântuitorul ? 
Urmaşii nu-ţi mai pizmuieşti cînd mori 
Ne mai ducîndu-i răzbunării dorul ! 

Şi soarta Asia nu ne-o va ride 

Nici noi n-om plînge-n fața morții hide! 

Să nu crezi, totuşi, că fugim de pace 
Cum nu fugim, de fel, nici de război, 
Prietenia regelui ne-ar place 

Şi nu respingem alianţa-i noi... 

Dar cum ludeea nu sub jugu-i zace, 
De ce atîtea griji ? De ce, apoi, 
Ne-mpiedică să-nfrîngem ţări străine ? 
Să-şi ţină-n pace ţara lui mai bine !" 

Răspunsul lui Bouillon usturătoare 
Turbare-n suflet lui Argante-i iscă ; 
Şi-atunci, cu buzele tremurătoare, 

Păşind către Bouillon, strigă : — „Ai zis că 
Tu pacea noastră n-o doreşti sub soare ! 

Ei, bine,-atunci războiul crîncen riscă ! 
Duşman al păcii pentru noi rămii 

Cît nu ne-asculţi propunerea dintîi !" 

Din poala mantiei strîngînd o cută, 
I-o-nfăţişă umflată sarazinul 
Şi-ameninţarea vrîndu-şi mai temută, 
Strigă : — „Bărbat care sfruntezi destinul, 
Războiu-i strîns şi pacea-i învăscută 

In cuta asta : norii sau seninul 

Alege, însă fară-nfârziere, 

Ce-ţi face ție mai mare plăcere !" 

Adînc jignit, Bouillon nici im răspunde, 

Că strigă toţi, înfuriaţi, în cor : 

— „Război! Război! Să-i nimicim oriunde !” 
Si cuta desfăcînd în faţa lor 

Raspunse şi Argant cu furibunde 

Priviri : — „Război ? Vi-l strig necruţător !" 
Deschide-ar voce-i cruntă,tunătoare 

Chiar al lui Ianus * templu vechi, se pare. 

Discordia şi Furiile ies 

Din mantia aceasta scuturată. , 

Din ochii cruzi, îngrozitori, ades 
Megera şi Alecto * se arată. 

Acel ce monument unui eres * 
Trufaş aridicase altădată 

L a fel pe turnul Babel sus pe schele 
Sfruntase cu mîndrie cer si stele. 


92 

Grai Bouillon : — „Monarhul tău mai iute 
Sa dea năvală cu războiul vil ! 

De nu, s-aştepte oştile-mi temute 

Chiar lîngă rîul său, chiar lingă Nil!" 

Si daruri le dădu, nemaivăzute 

Cand i-nsoţi să iasă, blînd, umil. 

Un coif nepreţuit primi Alete, 

Rapit Niceei de creştine cete. 

Primi o sabie de preţ Argante. 

In aur cu-ncrustări de pietre rare. 

Dar n-au preţ sclipitoare diamante 

Cit frumuseţea lucrăturii are. 

Privind oţelu-i fin, eu briliante, 

Grăi huiduma : — "Ai să vezi, îmi pare, 
Curind, o, Godefroi, cît ştiu de bine 

Să mînui fierul dăruit de tine." 

Şi după ce-şi luară bun rămaşii zise 
Argante lui Alete : — ,Eu 

Diseară fac chiar in Sion popas ; 

Tu du-te la stăpânul tău şi-al meu 
Spunăndu-i sa grăbească-al luptei ceas. 
Cuvântul meu la curte nu e greu 

Şi cred că e, din parte-mi înţelept, 
Chiar în Sion pe duşman să-l aştept." 

Din sol se schimbă astfel in duşman ; 
De dreptul ginţilor de loc nu-i pasă 
Şi nici că-i pasul lui pripit în van 

Şi datinile-s, căci de gheaţă-l lasă. 
Răspunsul lui Alete cel viclean 
Neaşteptînd, sub stea prietenoasă * 
Şi liniştită, spre Sion se-ndreaptă. 
Dar şi Alete zorii-abia-i aşteaptă. 

Pogoară noaptea, tihnă lumii dînd. 
E mută lumea... Vint şi valuri tac. 
Vieţuitoare gustă somnul blînd 

In Vizuini, în mări, în fund de lac. 
Adorm ciripitoare mii, pe rind ; 
Uitării şi odihnei loc îi fac, 

In spaima tainică a marii linişti 
Uitind dureri şi trudă şi neliniști. 

Dar nu doarme L'ouillon, nu dorm ostașii, 
Tot aşteptind cu nerăbdare ora 

In care să dea ochii cu vrăjmaşii 

Cind va luci pe boltă Aurora, 

Să Ie îndrume cit mai iute paşii 

Spre țelul jinduit al tuturora... 

Si-n beznă-şi tot înfig privirea trează, 
Pîndind un palid licăr sau o rază. 


CINTUL III 


1 

Al aurorei strălucit tezaur 

II prevesteau zefiri tihniți de mai, 
Avind podoabe-n pletele-i de aur 
Doar roşii trandafirii culeşi din rai, 
Cînd cîmp vrui şi munte şi coclaur 
De-al armelor zăngănitor alai, 

Iar sunetul trompetelor sonore 
Mai vesele-au făcut aceste ore. 

Dar cumpănit le ţine lor în frîu 
Avintul căpitanul înțelept, 

Căci mai uşor al undelor desfrîu lingă 


Caribda l-ar primi în piept, 

Sau Borealul cu-ndirjit vîu-vîu 
Din Apenini izbind în faţă, drept: 
I-nşiruie, îndeamnă ori conduce, 
Dar după lege, credinciosul Duce. 


3 

Aripă-n inimi, la picior aripă, 

Sînt prea puţine pentru sfîntul dor. 
Dar soarele-n amiază, cînd o clipă 
Lovi cîmpiile mai arzător, 

Văzură că Sionul se-nfiripă, 
Sionul sfînt, ravnit în faţa lor ! 
Sionul — țelul nobil, fără preget 
Strigat de glasuri, arătat de deget. 

Navigatorii iar, cînd vor obol 
S-aducă lumii, de tărimuri noi, 

Pe vitreg val, sub neştiutul pol 

Şi sub răscolul vîntului vîlvoi, 
Cînd sînt aproape de rîvnitul sol 
Cu strigăte-l salută şi, apoi, 
Pămîntul unii altora-l arată 

Uitînd de lunga trudă-ncrîncenată. 

Dar iată că plăcerea si uimirea, 
Stîrnită-n piepturi dulce şi pioasă. 
Cu umilinți amesteeînd căirea, 
Le-o turbură o teamă nențeleasă. 
Abia cutează a-nălţa privirea 
Către cetatea lui Christos aleasă, 
Să moară-n ea, să fie îngropat 
Şi-apoi din moartea Lui reîntrupat. 

Cu planset surd şi agrăire muta. 
Surghiţuri gîtuite, lungi suspine, 

Cu bucuria-n inimă, durută, 

De murmur umplu slăvile senine, 

Cum vîntul, stînd din codri să se-asmută, 
Din frunze iscă freamăt, şi tulpine ; 
Cum valul răscolit, izbind în stînci, 

De muget umple mările adinci. 

Pe drum îşi poartă toți desculții paşi 
Cum prinții lor dau pildă, nefudui ; 

Azvîrl găteli de aur şi panaş 


Si coif împodobit cu falnic tui; 

Gonesc din inimi simţământ trufaş 

Si plang, de umilinţă nesătui, 
Si-ndureraţi că lacrimi n-au destule 
Astfel vorbind, se-mproaşcă ei cu hule : 

—Cum oare, Doamne, nici acolo unde 
Pamantul al Tău sînge îl sfinţi, 

Nu se preschimbă ochii mei în unde 

Amare de izvoare veşnic vii ? 

Raspunde, inimă de sloi, răspunde : 

Topita-n lacrimi cum nu vrei să fii ? 

Cum nu te despietreşti şi nu te frîngi ? 

Nu plangi acum ? Lungi veacuri va să plîngi!" 

Dar iată, din cetate, un străjer, 

Din turn înalt veghind cîmpii şi munţi, 
Zări un norişor de praf, stingher, 
Crescînd mereu, ca norii grei şi crunți 
Ce-apoi se sparg cu tunete pe cer, 
Purtînd cununi de fulgere pe frunţi ; 
Sclipiră ale armelor metale 

Şi oameni el ghici, şi-apoi zăbale. 

Şi-atunei strigă : — „La arme, toți la arme! 
Un nor de colb, lucind, se-aprinde-n zare ! 
Pe ziduri ! Sus ! Căci, gata să ne sfarme, 
Duşmanul mînă oşti spăimîntătoare !" 

Şi iar : — „La arme ! Zboare cel ce doarme, 
Căci graba şi primejdia e mare ! 

Priviţi şi voi spre unde eu mă-nholb, 

Că-n zare văd un negru nor de colb !" 


11 

Copiii şi bătrînii slăbănogi 

Şi cîrdul îngrozitelor femei, 
Străini de luptă, adăpost la hogi 
Cătară în păgînele moschei ; 
Ceilalţi struniră roibii de dîrlogi 
Şi doar pe arme tari punînd temei, 
La porți, pe ziduri iată-i, unde pot. 
Iar regele-i cu toţi şi peste tot. 


12 

Si dă porunci şi-apoi pe-un turn înalt, 
De dintre două porţi cu metereze, 

Se urcă, al creştinilor asalt, 


Si munţi şi văi şi şesuri să scruteze, 
Erminia cu trup frumos şi cald 

Se hotărăşte numai să-i urmeze ; 
Trăia la curte (după mîndru-i tată 
Si Antiohia îndoliată). 


13 

Clorinda insă, de harțag flâmîndă, 
Naintea tuturor în frînci dă iama, 

Dar stă Argante-n ascunziş, la pîndă, 
Taioasei săbii pipăindu-i lama. 

Pe-ai săi îndeamnă-i fata la izbîndă 
Prin grai şi pilda ei ce-alungă teama, 
Strigînd : — "Triumf ne fie începutul ! 
Nadejdea Asiei să fim şi scutul !" 


14 

Graind astfel, zări o frîncă ceată. 
Pornită prin cătune după pradă 

Cum obiceiul vremii ni-i arată 
Manand cu grabă ditaimai cireada ; 
Si-atunci spre ei zvicni viteaza fată, 
Iar mina lui Gordon zvicni spre spadă, 
Brav căpitan, în luptă dîrz şi drept, 
Dar nu de-ajuns să-i ţină fetii piept. 


15 

în scurtă luptă el muşcă țarina, 
Creştini, pagini privindu-i trista moarte 
Şi-atunci păgînii-şi proslăviră zina 

Cu laurii, ai luptelor deşarte. 

Dar urmărindu-i pe ceilalţi pagina, 

Cu suta loviturile împarte, 

Şi uliţi prin creştini de ea tăiate, 
Ceilalţi pagini le fac apoi mai late. 

Izbînda pare pentru ei deplină, 
Recucerită turma lor a fost; 
Creştinii se retrag pe o colină 

Fiind acolo mai la adăpost; 

Dar ca un trăznet care nori dezbină 
Şi fulgerelor taie drum şi rost, 

Se năpusti Tancred cel bun şi demn 
Căci îi dăduse Godefroi îndemn. 


17 

Stingindu-şi lancea-n mîini, cu tot elanul 
Cutezător el calului dă ghes, 

încît, din turn zărindu-l otomanul, 


Ştiu-l erou între eroi ales. 

Erminei, cînd îşi văzu duşmanul, 
îndată inima-i bătu mai des. 

Şi-o întrebă sultanul : — „în armură 
Ii ştie pe creştini străvechea-ţi ură ? 


18 

Au cine este mîndrul tînăr care 

In luptă se avîntă fără frică?" 

Suspin pe buze fetei îi tresare : 

Din ochii ei amare lacrimi pică; 

Dar firea vrînd să-şi stăpînească tare 
Ea chipul tot în lacrimi şi-l ridică, 
Cu ochii încă înroşiţi puţin 

Si gîtuind cu greu un lung suspin. 

Si zise, sub al urii văl cercînd. 
S-ascundă netămăduitu-i dor ! 
„Vai, bine-l ştiu ; oriunde şi oricînd 
L-aş recunoaşte-ntre oştenii lor, 
Caci l-am văzut pe el adesea cînd 
In sînge îneca al meu popor, 
Raneşte crud şi rănii leac să-i fie 
Nu pot nici ierburi, nici vrăjitorie. 

Tancred îl cheamă pe creştinul prinţ ; 
Nu mort l-aş vrea, ci numai prinsul meu, 
Dulci răzbunări s-aline suferinți 

Ce-mi umplu sufletul de zbucium greu." 
Astfel grăi — în vorbele-i fierbinţi 
Pitind în ură dragostea, mereu ; 

Dar iată că-n cuvintele-i din urmă 
Adanc şi greu suspin frumoasa curmă, 


21 

Clorinda se avîntă spre Tancred ; 
Se-ncrucişează spadele-amîndouă ; 
Spre viziere vîrful şi-l reped, 

Dar se ciocnesc şi zboară frînte-n două ; 
Dar coifu-i zboară ei din chingi tăiet 
Şi-i dă îndată-nfățişare nouă, 

Căci, revărsîndu-şi aurul din piele, 
Se-arată-n luptă chipul unei fete. 

Ochi cu scîntei şi fulgere-n privire, 
Dulci şi-n mînie, cum or fi cînd rîd ? 
Ce gînd te răscoleşte, ce simţire ? 


Uitat-ai chipul îndrăgit atît ? 

In inimă săpate şi-amintire 
ȚI-s părul, chipul ei şi albul gît, 
De cînd ceru obrazu-i arzător 
Răcoarea tăinuitului izvor. 


23 

Căci după coif şi coloratul scut 

El o ghicise — şi-i acum de stană ; 
Ea-şi strînge-n grabă coiful jos căzut 
Şi-atacă iar, dar el, acum în goană, 

în alți pagini împlîntă fierul crud ; 

Ci nu-i dă pace vajnica duşmană 
Strigîndu-i : — „lată, ca un laş te porti 
Sfruntîndu-l, dintr-un foc, cu două morti 


9? 


24 

Ranit adînc, el nu răni de moarte, 

Nici se feri de fierul ei prin fier ; 
Amorul , cu săgeata-i, de departe 

Din ochii ei lovea în cavaler, 

încît el îşi zicea : „Deşartă foarte 

Ti-i lovitura braţului — lăncer, 

Dar lovitura frumuseţii tale 

Nu cade-n gol, ci-mi taie-n suflet cale.” 


25 

Dar chiar neaşteptîndu-se la milă 

Nu vrea să moară tăinuind amorul 

Ci slugă-nlănţuită şi umilă 

Sa spună vrea că-i o, ducîndu-i dorul... 
Si-atunci grăi : — „în crunt harțag, copilă 
Eu singur ţi-s vrăjmaş şi-mi vrei omorul ? 
Hai să ieşim din crudul luptei toi, 

Sa ne-ncercăm în luptă numai noi ! 


26 

Astfel vom dovedi dacă-i egală 

Virtutea lulea noastră şi-ndiîrjirea-n luptă” 
Ci ea-naintea lui porni, cu fală, 
Urmindu-i el mîhnit, cu faţa suptă, 

Si fără coif, ea şi dădu năvală 

Sa-l taie printr-o harţă nentreruptă 

Cand el strigă : — „La locul tău rămii 

Sa hotărîm a luptei lege-ntîi !" 


27 

Ci ea-şi struni avîntul şi-,ndrăzneaţă, 
Iubirea lui grăi acum de-adreptul : 

— „De nu vrei pacea mea şi eşti semeaţă 


De inimă tu văduveşti-mi pieptul 

Cind mor. A ta e chinuita-mi viață 

Şi-al morţii ceas acum, abia, aşteptu-l; 

a-mi inima pe care eşti stăpînă 

N-am drept s-o apăr, n-am drept să-mi rămînă. 


28 

Eu braţu-mi las pe pieptul slobod. Iată, 
Aştept... De ce întîrzii lovitura ? 

Vrei goală inima nemîngîiată ? 

Sînt gata eu să-mi scot atunci armura !" 
Şi-ar fi vărsat în vorbe jalea toată. 

Dar nouă faptă îi închise gura 

Văzînd nişte creştini gonind din urmă, 
Cu lănci şi săbii, o păgînă turmă. 


29 

Fugeau de viclenie ori de groază 
Paginii peste văi, peste coclaur ? 

Ci un creştin neomenos cutează 
Văzînd splendoarea părului de aur 
Din spate s-o lovească pe vitează ; 

Şi cît pe-aci să-i fie morţii faur, 

De nu sărea Tancred, oprindu-i spada 
Cu spada lui, răpindu-i astfel prada. 

Dar totuşi nu lovi în gol hainul : 
Grumazul alb fecioarei i-l răni 

Şi sîngele-i zări Tanered, creştinul, 
Amestecat cu bucle aurii, 

Cum pe-aur joacă, sîngeriu, rubinul, 
In mini de iscusiţi giuvaergii... 
Şi-atunci, mîniei lui cumplit urmaş, 
Zbură cu spada după ucigaş. 

Acesta fuge ; el, mereu turbat, 

In urma lui e ca-n văzduh săgeata. 
Uimită, cu privirea i-a vegheat, 

Dar fără gînd să le urmeze, fata. 

Cu-ai săi fugind ea, însă, necurmat, 
Creştinilor s-arate fruntea-i gata. 
Fugind, lovind, cu ochi mereu la pîndă, 
Nu-i fuga ei nici fugă, nici izbîndă. 

Cum taurul spre haita clăpaugă 
întoarce vîrful coamele temute 

Şi cîinii fug, iar el, cînd dă să fugă, 


întreaga haită-n urma lui se-asmute, 

— La fel Clorinda spaimei nu se-njugă 
Ci scutul svîrle-şi-l la spate, iute, 

Ca-n maurele jocuri * mauri sprinteni, 
Cînd sînt ţintiţi cu mingi de pretutindeni. 

Cei urmiriți, cum şi urmăritorii 
Ajunseră la zidurile-nalte, 

Cînd strigătul sălbaticei victorii 

Din piept păgîn purcese să tresalte; 
întoarseră-şi paginii gonitorii, 

Din spate şi din coaste să asalte, 

Pe cînd zbura Argante, de pe munte, 
Cu-ai săi oşteni să-i bată drept în frunte. 

Circazianul fioros întiiul 

Țîşni să-şi moaie-n sînge lancea lată ; 
Unui creştin i-aşterne căpătiiul 

Ou cal cu tot în târnă, dintr-o dată ; 

Şi mulţi mai cad, scăpînd din scări călcîiul, 
Pînă ce lancea-i zboară-n ţăndări toată ; 
Şi-atunci apucă spada-n mîini şi iară 
Răneşte, şi ucide, şi doboară. 

Luîndu-se la-ntrecere cu el, 

Clorinda pe Ardelio îl taie, 

Cărunt viteaz dar ne-mblînzit de fel; 
Doi fii în van i-s pavăză-n bătaie ; 
Alcandru-i şi rănit de-un braţ mişel, 

Pe Poliferno lupta-l încovoaie 

Şi-n van se zbate să-i mai stea aproape, 
Căci singur poate-abia-abia, să scape. 

Tancred, însă, pe laş neajungîndu-l, 
Avînd acesta roibul mult mai sprinten, 
Văzîndu-şi ceata prea rărindu-şi rîndul 
întoarce calul, înțepînd din pinten, 
Sărindu-le într-ajutor ca gîndul. 

Dar şi goneau, eu ropot ca de grindeni, 
In urmă-i aventurierii care 

Mereu doreau primejdia cea mare 

E steagul lui Dudon, în zbor nebun, 
El— cîmpului de luptă nerv şi vlagă ; 
Rinaldo, bravul, între buni mai bun, 


Ca fulgerul întrece oastea-ntreagă. 
Insemnele Erminiei i-l spun, 

Cu pajura* pe cîmp de-azur pribeagă ; 
Si rigăi, ce-l ţinteşte-n ochi, îi zice : 
—”El sfarmă spade, oricît de voinice ; 

Abia copil, puţini sau poate nime, 
Nu poate în bravură a-l întrece ; 
De-ar fi ca el doar şase, nu mulţime, 
Ei Siria ar şti sub jug s-o plece, 
Cum şi regatele-australei clime 

Si cele stînd sub Aurora rece 

De jug chiar Nilul şi-ar feri zadarnic 
Izvorul neştiut şi-atit de darnic. 

Birialdo-l cheamă ; mîniata-i dreaptă 
Mai tare ca maşina surpă murii ; 

Spre celălalt privirea ţi-o îndreaptă 

Ce verde şi-aur şi-a dorit armurii : 
Dudon cel drept, cu minte înţeleaptă, 

E căpitanul cetei aventurii ; 

Din veche spiţă-i şi-i bătrîn, dar verde ; 
Nici ninsul păr virtutea nu i-o pierde. 

Vezi pe zdrahonul în armură brună ? 

E Gerhardt, — frate-al regelui norveg ; 
Mult prea trufaş, trufia îi căşună 
întunecîndu-i meritul întreg. 

Pe cei doi, vezi-i, veşnic împreună ? 
în alb veşmînt, în toate se-nţeleg, 
Gildippe şi Odoard, amanți şi soți 
întîii, prin credinţă, între toți." 

Vorbea Erminia... Dar, dedesupt, 

Şi mai grozav se încingea măcelul ; 
Tancred, Rinaldo cerc păgîn au rupt 
Oricît de des strânseseră inelul. 
Dudon, cu-ai lui asalta nentrerupt, 
îndată-n urmă-i, atingîndu-şi țelul ; 
Ci, de Rinaldo răsturnat, Argante, 
Abia s-ardică prin sforțări gigante. 

Pierzarea i-ar fi fost cumplita soarte 
Dacă, deodată, fiul lui Berthold 

N-ar fi căzut sub roibul lui pe moarte, 


Sforţîndu-se să-i scape de sub şold. 
Si fug — şi fug păgîne rînduri sparte 
înspre cetate, cu-nzecit imbold ; 
Creştinilor oprelişte acuma, 

Le stau Argante şi Clorinda numa. 

Fi singuri cei din urmă se retrag ; 
Mai tare-s încolţiţi, apoi mai slab ; 
Intîii ce fugiră de harțag 

Mereu întîi în cetate-ncap. 

Dudon, rîvnind victoriosul steag, 

Il şi scurtează pe Tigran de cap, 
Sburîndu-l de pe cal, mereu flămîndă 
Arzîndu-i inima după izbîndă. 

Şe-ncrede Algazar în cuirasă ; 

ln casca lui, Corban, ostaş robust ; 
Dudon cu-un ciot de gît pe-ntiiu-l lasă 
Şi fieru-i trece celuilalt prin bust, 
Mehmet şi Amurat trec ca prin coasă, 
Şl-nvaţă Almanzor al morții gust; 
Circazianul mîndru chiar nu poate 

Sa facă-un pas, căci moartea l-ar abate. 

Argante-i freamăt... Stă pe loc o clipă, 
Se-ntoaice, iar se trage înapoi; 

în faţa lui Dudon se înfiripă ; 
Loveşte... Curge sîngele şuvoi... 

Şi moartea-ntinde cruda ei aripă 
Peste Dudon, erou între eroi, 

Iar peste ochii-abia deschişi, din cer, 
Pogoară aspră pace, somn de fier. 

Pe-un braţ, de trei ori, totuşi, se-aridică, 
Voind să-l bucure lumini din slavă ; 
Dar văl de ceaţă peste ochii-i pică 

Şi osteniţi se-nchid în clipa gravă, 
înţepeneşte braţu-i fără frică, 

Sudoarea morţii-ngheaţă viaţa-i bravă. 
Argante, crud, nici nu-l privi, ci, hăt, 
Se şi smuci din luptă îndărăt. 

Dar chiar fugind, el frîncilor le strigă, 
Nenduplecat, mereu : — „O, cavaleri, 


Mi-a dat ieri spada mîndrul vostru rigă ; 
Creştinul sînge-i curge azi pe fier ; 

Pe cine fost-a astăzi să ucigă 

Sa-i spuneţi voi, să-i faceţi noi plăceri, 
Să afle că nepreţuitu-i dar, 

Prin cruntă luptă, este uns cu har ! 

Mai spuneţi-i apoi că va să-l vadă 

Putin cum i-l încerc chiar lui în burtă ; 

Si cum el nu se-arată demn de spadă, 
Vedea-va-n cortu-i spada mea cum zburdă 
Creştinii gata sînt să se repeadă, 
Incrincenaţi, în păgineasca ciurdă, 

Paganii însă-n faţa lor închid 

Prin porţi de fier apărătorul zid. 

Si-atuncea grindină de pietre cade 
De pe puternicile-ntărituri ; 
Sageţi i-aduc cu mia morţii roade, 
In loc oprind creştinele bravuri... 
Pagînii, iată. intră-i sub arcade 
Ierusalimului străjit de muri ; 

Se smulge şi Rinaldo de sub cal, 
Sa deie iama în păgînul val. 

Razbunător uciderii barbare 
Voindu-se, ajuns lîngă ai săi 

Ii tuna glasul : — „Mai aveţi răbdare 
Cand el v-a dus pe ale luptei căi ? 
Au,pentru ne-ndurată răzbunare, 

Nu v-arde inima cu vilvătăi ? 
Si-acum, cînd clipa gravă cere armă, 
Mania voastră zidul slab nu-l sfarmă ? 

De fier să fie şi de diamante, 

Un zid ca ăsta nu ne ţine piept! 

In van, în van se-ascunde-n el Argante 
Cînd noi îl asaltăm din faţă, drept! 
Dar cum ? Ni-s oare săbiile boante ? 
Se cere ura noastră s-o deştept ?" 
Astfel grăind, se-avîntă îndrăzneţ 

Sub grindina de pietre şi săgeți. 

Ce falnic se arată el la față 
Arzînd de ură şi de îndrăzneală, 


Că pînă şi-ntre ziduri îi Îngheaţă 
Pe duşmani, însetat de răfuială ; 
Curajului creştin dînd nouă viaţă 
în lifte el trezeşte îndoială ; 
Bouillon lui Sigier îi cere-atunci, 
Ce-i vestitorul asprelor porunci, 

Să-i mustre că se-avîntă prea departe 

Şi să-i întoarcă fără să-ntîrzie : 

— „Nu-i timpul, locul nu-i prielnic foarte 
Tîrîţi să vă lăsați doar de mînie, 

Bouillon va hotărî război să poarte." 
Imbold Rinaldo de-i, şi frîna ştie, 

Dar fierbe-n sine şi, cu mare trudă 

Nu-şi poate-ascunde amărita ciudă. 

Se ntoarseră războinicile cete 
Neturburate de păgîna turmă ; 

Nici trupul lui Dudon lipsit nu stete 
be grijile cinstirilor din urmă, 

Pioşi, cu suflete nemîngiîiete 

Pe braţe-l duc şi mare jale-i scurmă, 
Pe cînd împrejmuiri şi metereze 
Bouillon e hotărît să cerceteze. 

Sionul e-aşezat pe două gruie 
Negemene, dar frunte-n frunte stînd ; 
O vale largă între ele suie 

Oraşul chiar în două despicînd. 

Din trei părţi greu e oaste să-l răpuie, 
Din altă parte e urcuşul blînd, 

Dar partea cea mai joasă, boreală, 
Prin ziduri ţine pieptul la năvală. 

Bazine-n care apa ploii-i strînsă 

Si puțuri duşmanii-n cetate au ; 

Jur împrejur e sterp pămîntul însă 
Izvoare nu-s şi rîuri n-află şleau ; 
Nici arbori nu-ntreţes o verde pînză 
Si adăpostul umbrelor nu-l dau; 

La şase mile o pădure este, 
Lugubră ea, cu umbrele-i funeste. 

Spre unde soarele purcede-n sus 
Iordanul fericit îşi are mal; 


In nisipoase ţărmuri, spre apus, 
Mediterana Mare sfarmă val ; 
Viţelului de aur fost supus, 
Betelul stă spre polul Boreal; 
Se-nalță Bethleemul spre Austru, 
Plin Marea Născătoare azi ilustru. 

Dar pe cînd ochii lui Bouillon îi scapără 
Tot cercetînd şi preajma şi cetatea, 

Să vadă unde mai vîrtos se apără 

Şi unde mai puţin păgînătatea, 

Şi loc cătînd prielnic pentru tabără 
Erminia grăi : — „Creştinătatea 

Spre omu-n purpurie mantă cată : 
E-august, măreț şi mîndru totodată. 

E Godefroi, să dea porunci născut, 
Ştiind a luptei şi-a domniei artă ; 

Bun cap de oaste, cavaler temut, 

Un merit îndoit în sine poartă. 

Nu-i printre ei mai vajnic fier sau scut, 
La minte ager, braţul lui nu iartă. 
Raymond la sfat egal îi este, cred, 
Rinaldo,-n bătălie, şi Tancred." 


60 
— „„Aşa-i, răspunse regele păgan,— 
Văzutu-l-am în fastul curţii france 
(Trimis eu, de-al Egiptului stăpîn) 
Ce ager, la turnir, strîngea o lance ! 
Ce tînăr mai era pe-atunci şi spin 
EI, căpitanul cetelor duşmance ! 
Prin faptă, grai. purtare, cutezanţă, 
Se prevestea înaltă, el, speranţă. 


6l 
Vai, prea adevărată prevestire ! 
Păgînu-n Jos îşi pleacă ochii tulburi, 
Dar o întreabă, curios din fire : 
— "Au cine-i cavaleru-n za de purpur, 
Ce lui egal se-arată în oştire 
Si-1 seamănă, mai scund fiind doar trupu-i ?" 
Grăi prinţesa : — „Balduin ii frate : 
Ne-o spune chipu-i ; mai mult, fapta-i, poate. 


62 
Spre soţu-i celălalt privirea-ţi mută 
Ce pare că i-ar fi întîiul sfetnic, 


Raimond, cu pleata în argint bătută, 
Să-i laud isteţimea este vrednic ; 
Stiinţa strategiei i-i ştiută 

Cum n-o ştie latin, sau frînc, sau cetnic 
Cu coiful daurit pe unu-l vezi ? 

E William fiul regelui englez. 

Stă Guelfo lingă el, erou de vită, 

Prin sînge nobil şi prin rang de-asemeni, 
MI-l spune pieptul lui vînjos, de criță. 
Cei umeri laţi şi braţele de cremeni. 

Dar pe acel ce ura mi-o aţiţă, 

Eu nu-l văd printre nobilii lui semeni : 
Pe ucigaşul Boemond, căci el e 
Uzurpator de tron al stirpei mele. 

Aşa vorbeau... Bouillon, văzute toate, 
Se-ntoarce la ai săi, crezînd că-n van 
Ar asalta puternica cetate 

Pe unde suie vîrf de deal duşman ; 
Şi-atunci, spre unde Aquilonul bate 
întinde corturi pe un larg tăpşan 

Şi turnului Aquilonar * sub coaste 
l-aşează ce-i mai rămînea din oaste. 

A treia parte din cetate-ncape 

In cercul lui, sau poate mai puţin ; 
De tot să-nchidă cercul, sau aproape, 
Nu poate oastea prinţului creştin. 
Dar nimenea din cleşte să nu scape 
Şi ajutor să-mpiedice, străin 

Pe păsuri, drumuri pune stăpînire, 
Pe locuri de intrare şi ieşire. 

Şi corturile-apoi le înconjoară 

Cu şanţuri largi şi cu adinei tranşee 
Oprindu-l pe duşman să iasă-afară 
Şi pe străini ca ajutor să-i deie. 
Acestea împlinite, aşadară, 

Se duce el lîngă Dudon să steic... 
înconjurat e trupu-i fără viaţă 

De oşti bocind, cu lacrime pe față. 

Prieteni îngropat-au in podoabe 
Cu fast războinic catafalcul lui ; 


Iar Godefroi cînd vine, jalei roabe, 
Se înteţesc suspinele oricui 

Dar, înfrînîndu-şi simţăminte slabe, 
Nici turburat dar nici senin el nu-i, 
Ci, recules privind sicriul, el 

In faţa tuturor vorbi astfel : 

— „O, nu ceri tu nici plînset, nici durere, 
Caci mori pe lume dar rennaşti în cer. 
Veşmîntul muritor aici îţi piere 

Dar urmele izbînzilor nu pier. 

Erou în viaţă, fie-ţi mangiiere 

Că mori creştin, erou şi cavaler ; 

Ferice odihneşte întru Domnul, 

Si-ai luptei lauri îndulcească-ţi somnul. 

De plans e numai trista noastră soarte 
Şi nu al morţii tale greu necaz. 

Din noi plecat-a cea mai bună parte 
Cu tine-odată, pe vecie, azi. 

Dar ceea ce prostimea cheamă moarte 
De ne răpeşte braţul tău viteaz, 

In ceruri ne poţi fi de ajutor, 

Căci eşti ales între aleşii lor. 

Ne-ai fost mereu şi sprijin tu, şi scut, 
Om muritor cu arme pieritoare ; 

Azi spirit, fă-te nouă cunoscut 

Prin armele cereşti, nendurătoare. 

La greu ne-ajută dintru inceput, 
Primeşte-ne umila închinare, 

Şi-n templu, cînd suna-va biruinţa, 
Ne-om pune-n faptă, noi, făgăduinţa". 

Astfel grăi. Dar iată, noaptea stăruie 
Să stingă cele de pe urmă raze ; 
Uitării grijile ce rod le dăruie 

Şi lacrimile zvîntă pe obraze. 
Bouillon, ştiind că zidul nu se năruie 
De nu-s maşini să spulbere zăgaze, 
Să afle grinzi şi cum să le şi facă 
Tot cugetă şi doarme doar oleacă. 

Şi se trezi cu soarele, urmînd 
El însuşi trista pompă funerară ; 


Mormânt de chiparoşi, miresme dînd, 
La poală de colină îi săpară 

Cu şirul palisadelor în rînd ; 

Nalt palmier la cap îi îngropară 

Şi se rugară preoţii, prin cîntec, 

Să aibă pace-n al țarinei pîntec. 

De-o parte şi de alta, între ramuri, 
Trofee stau, din vremile ferice, 

Cînd brațul lui învinse perse neamuri 
Şi Siria a fost sub jug să-i pice. 

Stă cuirasa lui pe trunchi, sub flamuri, 
Şi arme pe potriva lui, voinice ; 

Şi-i scris : „Dudon îşi are-aci lăcaş, 
Cinstire dați-i marelui ostaş". * 

Dar preacucernicul Bouillon, de cum 
Sfîrşi soborul cel durut şi sfint, 
Trimise-n codru meşterii, duium, 
Străjiţi, să culce arbori la pămînt. 
(Un sirian i-a spus ascunsul drum 

Al sihlelor ce-n văi pitite sînt.) 
Maşini să făurească de asalt, 

Să surpe-n stare ditai zid înalt. 

Măcel neauzit încing cu larmă : 

Sub muche cade sacrul palmier 

Şi chiparosul funerar se darmă ; 
Sălbatici frasini, brazi si cedri pier, 
Şi fagii dau a morţii lor alarmă ; 

Cad paltinii şi ulmii care cer 

A viței încîlcită-mbrăţişare, 

Cu vreju-i verde în văzduh să zboare. 

Se năruie sub fierul crîncen tisa, 

Se năruie stejarul secular, 

Cel ce rafala vîntului ucis-a, 

De mii de ori schimbînd bogat frunzar. 
Înmiresmaţii cedrii-s duşi în car 

Şi roţi scîrțiitoare taie clisa. 

Şi-alungă larma, clinchetul de fiare, 
Din cuiburi păsări şi din scorburi fiare. 


CÎNTUL IV 


1 

Creştinii cit durau, din arbori grei, 
Maşini, să surpe ziduri păgîneşti, 
Livizii ochi întoarse către ei 
Duşmanul seminţiei omeneşti. * 
Văzînd cum lucră veseli, cu temei, 
El buzele-şi muşcă în colţi ca-n cleşti 
Ca taurul rănit, de ură buget 

Durerea revărsîndu-şi-o în mugct. 

Şi cugetînd cu groaznice năpaste 

Să-i spulbere pe toți, neapărat, 

Chemă întreaga infernală oaste 

(Sobor de groază) într-un vast palat. 
Smintitul ! Crede, prin urzeli nefaste, 
Că frînge voia cerului curat! Smintitul ! 
Iar se vrea cu cerul geamăn 

Uitînd de trăznetele fără seamăn ! 

„..Şi, iată, urlă trîmbiţe-n Tartar, 

De unde bezna veşnică se cerne. 
Văzduhuri negre sună şi tresar, 

Se clatină afundele caverne. 

Nu zguduie atît de crîncen chiar 

Un trăznet prăvălit din slăvi eterne. 
Nici Terra scoarţa groasă cînd i-o sparg, 
Cu ţişnet, aburi strînşi în pieptu-i larg. 

Vin demonii adincurilor, crunţi; 

Prin porţile mai mari dau buzna-n cete. 
Ciudaţi şi groaznici, deşiraţi, mărunți. 
Cu moartea, groaza-n ochi şi-n laţe-plete. 
Cu şerpi colac în loc de păr pe frunţi, 

Au labe-n chip de furci scălîmbăiete. 

Şi ca un bici zvîrcolitor, din noadă 
Le-atîrnă pe pămînt prelungă coadă. 

Vin sfincşi, centauri şi gorgone pale, 
Scîrboase harpii, scille lătrătoare. 
Pitoni şuierători ce scuipă bale 

Şi hidre cu otravă-n răsuflare ; 
Himere — negru fum vărsînd în cale, 
Vin gerioni, ciclopi cu mutre chioare, 


Vin chipuri monstruoase, noi, diforme ; 
De-a valma. în nemaivăzute forme. 

De-o parte şi de alta i se-aşează 

Apoi, lui Pluton cel cumplit şi crud. 

El ţine-n mină sceptrul greu, de groază... 
O, chiar reciful în regatul ud, 

Chiar munţii ce Tăria o sfruntează, 
Stîncosul Calpe, Atlas * cel hirsut. 

In faţa coarnelor şi-a naltei frunţi 
Movile sau coline par, nu munţi ! 

Prin hîda-i maiestate spaimei paznic, 
I-i îndoită superbia oarbă ; 

Privirile îi sînt un foc năpraznic, — 
Comete stînd otravă-n cozi să soarbă 
Pe pieptul lat, împăroşat şi groaznic, 
Lăţoasă-i curge încîlcita barbă 

Şi gura lui, cît hăul, cînd şi-o strînge 
Ii picură scîrbos şi negru sînge. 

Cum din rărunchii lui Gibel dau iama 
Străfulgerări de foc, pucioasă-n fierberi, 
La fel din gura lui ţişneşte flama 

Şi fum otrăvitor în negre jerbe, 

încît pe hidre le-amuţeşte teama, 

Pier urletele crîncenului cerber, 

Abisul tremură şi stă Cocytul* 

Cînd cuvintarea-şi urlă surghiunitul 

— „Zei din Tartar, ce-aţi merita mai bine 
Să staţi în cerul ee vă dete viață 

De soartă prăvăliţi, la fel ca mine, 

Din rai, la smirc de beznă şi de gheaţă. 

E prea ştiut cu cîtă grea cruzime 

Strivit-a fruntea noastră îndrăzneață 
Acel ce azi îndrumă sori şi stele, 

Pe cînd noi sîntem spirite rebele. 

în locul cerului senin şi pur, 

Al soarelui şi-al stelelor rotite. 
Ne zvîrcolim azi în adînc obscur 
Şi vechile onoruri ni-s oprite. 
Ce crude amintiri apoi îndur, 
Prin care caznele mi-s înzecite : 


Pe omul vil, născutul din țarină 
Chematu-l-a alături să-l rămînă ! 

Dar, să ne facă încă mai mult rău, 

Pe fiul Său îl dete pradă morţii ; 

A cutezat să calce-aici, în hău, 
Rupîndu-i iadului ţiţîna porţii 

Şi suflete ne-a zmuls, din zgău în zgău, 
Ce-n seamă ni le-a dat ursita Sorţii ! 
Ce prăzi îi puse cerului în praguri 

Şi cîte, din infern răpite, steaguri ! 

De ce să-mi răscolesc însă durerea ? 
Ştiţi toţi ce des a fost să ne insulte ! 
Cind oare El nu şi-a vădit puterea 

Şi unde nu, de-a lung de veacuri multe ? 
Dar să lăsăm trecutul ! Toată fierea 

Iar peste noi şi-o varsă, vrînd s-asculte 
De legea Lui, cinstindu-l hîdul nume 
Noroadele din lung şi larg de lume. 

Ci sta-vom zile, ceasuri pe tînjeală ? 
Nu-i ţel măreț curajul să ne-mpingă ? 
Lăsa-vom ostile lui Crist năvală 

Să dea în Asia, s-o strîngă-n chingă ? 
Sionul să le-aducă nouă fală ? 

Vreţi faima lor pămîntul tot să-ncingă 
Vreţi imnuri să le-nalţe orice limbă ? 
Că-n marmură şi bronzuri se înnimbă ? 

Toţi idolii sfărmaţi să ne rămîie ? 
Doar Lui să-l nalţe-altare lumea toată 
Si rugi, şi fum de smirnă şi tămîie ? 
Intram în orice templu altădată ; 

Azi cîte unul doar ni se descuie. 
Tribut de suflete n-o să mai poată ; 
Curînd monarhul vostru să adune 

Si va domni-n pustie, peste dune ! 

Nu ! Nu va fi aşa, căci vitejia 

De care-am dat dovezi odinioară, 
Cînd înfruntam cu fier şi foc Tăria, 
Din suflete nu poate să ne piară... 
Am fost înfrînţi, e drept, însă dîrzia 


Nu ne-a lipsit, şi-o ştie slava clară ! 
înfrînţi de Soartă, slava cea albastră 
Nenvinsă ştie cutezanţa noastră ! 

Dai ce vă ţin pe loc ? Plecaţi in zbor, 
Voi, forţa mea, soţi credincioşi în toate 
Loviţi-l pe vrăjmaş, necruţător, 

Cît încă-i slab şi-l mai puteţi abate ! 
înăbuşiţi acum pîrjolul lor, 

Cît Palestina nimici n-o poate ! 
Aduceţi-le tuturor pierzarea 

Cu sila, viclenia sau trădarea ! 

Le fie astăzi voia mea destin : 

Ba rătăciţi să-i văd, ba morți pe unii ! 

Să văd cum dulcile ispite-i țin, 

Printr-un surîs, pe veci legați, ca-n funii! 
Pe capi să văd că şi-i lovesc din plin, 
Că, răzvrătiți, se ceartă ca nebunii ; 
Stîrpească-li-se mult urîta turmă, 

Din tabără să nu rămînă urmă !" 


18 

Un pic nu stară răzvrătiţii îngeri 

Ci, buzna dînd din hăurile-adînci. 

In zbor către seninele răsfrîngeri, 
Precum furtunile ce surpă stînci, 

ură plini, setoşi s-aducă-nfrîngeri, 

Din peşteri dîndu-şi toţi imbold şi brînci, 
întunecară cerul, mari ravagii 

Stîrniră, iar pe valuri naufrăgii. 

Țîşnind, se risipiră-n univers 

Şi născociră mii de viclenii ; 

Cu mii de farmece la luptă-au mers 

Cum şi cu şiretlicuri mii şi mil. 

ȚI-i plaga lor în suflet de neşters 

O, muză ! Spune-mi-o, căci bine-o ştii, 

Pe cînd doar zvon din vremea cea de spaimă 
Ajunse pîn-la noi, purtat de faimă. 

„„.Domnea peste Damasc şi-n jur pe-atunci 
Un mag faimos, pe nume Idraot, 

Ce se împătima, din anii prunci, 

Prin vrăji grozave să prevadă tot. 

La ce-i sînt bune însă aste munci 


Cînd drumul luptei a-l ghici nu pot ? 
Cînd stele fixe şi rătăcitoare 
Sau [adul nu-i răspund la întrebare ? 


21 

Ce oarbă-i omeneasca minte, vai ! 
Ce strîmbă-i judecata ei — şi vană ! 
Nenfrîntului Apus chiar sf intui rai 
Credea că-i stă în faţă, cu prigoană. 
Şi gîndul se ţinea de dînsul scai 

Ca izbîndi-va oastea egipteană ; 
Şi-atunci voia norodul lui mărirea 
Cu ei să-mpartă, cum şi cucerirea. 

Dar, preţuind el vitejia frîncă, 

I-i frică de-a izbînzii lor blesteme. 
Mijloace cată, braţul lor de stîncă 
Să-l facă loază, el, prin stratageme, 
Ca egiptenii să le vină încă 

Şi mai uşor de hac, şi mai devreme. 
Şi-n vreme ce urzeşte gînduri negre 
Un demon îl aţiţă din tenebre, 

Ce, sfetnic ajungîndu-i, cum să-i poată 
Slăbi uşor, îl dăscăleşte-ntr-una. 
Frumoasă are Idraot nepoată 

Ce-i Orientului întreg cununa. 
Cunoaşte ea magia-ntunecată, 

Surori i-s viclenia şi minciuna 

Şi tot ce-i isteţime femeiască... 

Iar el, chemînd-o, prinse sâ-i grăiască ; 

— „O, scumpa mea, tu, care-n blonde plete 
Şi-n galeş chip ascunzi căruntă minte 

Şi bărbăţie ; tu ce ştii secrete 

Luînd-o artei melc înainte, — 

Coc gînduri mari; ajută-mi pe-ndelete 

Şi s-o-mplini nădejdea mea fierbinte. 
Desăvârşeşte, plină de-ndrăzneală, 
Prudenţa minţii de moşneag urzeală. 

Ascultă... Du-te-n tabăra creştină, 
Inlănțuie-i cu-a farmecelor artă ; 

Te roagă, plînge dulce şi suspină, 

Stîrneşte-n ei ispita ce nu iartă. 

Gemînd şi implorînd, de vrajă plină. 


Pe cei mai aspri fă-i ele dor să ardă ; 
Ascunde-ţi cutezanţa-n ruşinare 
Şi-n văl de adevăr minciuna mare. 

Cu dulci priviri, cu vraja gurii moi, 
De poţi, tu du-l pe Godefroi-n ispită 
Să nu mai aibă gîndul la război, 

Cu inima pe veci înlănţuită... 

De nu, departe du-i mai mulți eroi, 
Să-i fie oastea cit mai mult slăbită, 
Căci totul ţi se-ngăduie, fecioară, 
Pentru credinţa ta şi pentru ţară." 

De chipu-i mindra, de junie, cum 
De harurile frumuseţii coapte, 

Pe căi sihastre şi porni la drum 
Armida, încă la-nceput de noapte. 
Oşti, naţii să le-nfrîngă vor acum 
Cosiţe, rochii, braţe ca de lapte... 
Şi-n zvonuri încîlcite-s răspîndite 
Pricinile plecării ei grăbite. 

Ajunge ea, după puţine zile, 

La tabăra creştinilor, şi-ndată, 

Uimiţi de vraja proaspetei copile, 

Toţi iscă murmur surd, spre dînsa cată. 
Comete, aştri noi cu ochii vii le 
Privim la fel cu toţii cînd se-arată ; 
Vitejii se-mbulzesc, întreabă cine-i 

Şi care este țelul, al străinei. 

Nicicînd in Cipru, Delos, Argos, nime 
N-a mai văzut asemeni frumuseţe. 
Sclipeau prin vălul numai subţirime, 
Ba fără el, de aur bucle crete, 

Cum vălul norilor din înălţime 

Mai lasă soarele să se răsfeţe, 

Dar norii cînd se trag mai într-o parte, 
Străluce el în toiul zilei, foarte. 

In părul ei, unduitor din fire, 

Zefirul iscă alte unduiri ; 

Zgîrcit cu-al ei tezaur de iubire, 
Se-ascunde ochiu-n pleoapele subțiri 
Si el tezaur fără preţuire... 


I-i chipul numai crini şi trandafiri, 
Dar gura ei, etern sălaş iubirii, 
A strîns pe buze numai trandafirii. 

Grumajii ei — zăpezi sub pure bolți — 
Stau focul dragostei în ei să poarte, 
Se-arată-n parte sinii cruzi, învoiţi, 
Si-un văl gelos i-acoperă în parte, 

Iar dacă ochii-i văd doar într-un colţ, 
Pătrunde gîndul drăgostos departe, 
Căci el nu vede doar frumoase haine, 
Ci află cele mai ascunse taine. 

Si-asemeni razei care prin cristal 

Sau undă trece, făr-să le despice, 

La fel răzbate gîndul prin voal 
Precum printr-o oprelişte ferice; 
Mereu rătăcitor sub văl, sub şal, 
Stand spre minunăţii să se-aridice, 
Dorinţei ce-a văzut apoi îi spune 

Si flăcări cresc şi se încing — nebune. 

Ea trece admirată, lăudată, 

Dar face-se, mulţimea pătimaşe. 

Că n-o vede ; şi rîde-n sine, beată, 
Gindindu-se că prada i se-ngroaşe... 
Cit călăuză cere ca să poată 

La căpitan ajunge, drăgălaşe, 
Eustache alergă, el, ce-i este frate 
Mai-marelui creştinelor armate. 


34 

Cum fluturele zboară spre lumină, 
Spre strălucirea ei şi dînsul zboară ; 
Să-i vadă ochii vrea, ce foc anină 
Sub ruşinoasa pleoapă de fecioară; 
Văzîndu-i ca un foc la rădăcină 
Hrănit — se face şi el tot de pară 
Şi, plin de îndrăzneala tinereţii 

Şi-a dragostei, grăieşte-i frumuseţii: 

— „Te-ntreb, domniţă, dacă voie am, 
Căci nu eşti pămînteană, tu, făptură, 

(O, nu descinde nimeni din Adam 
Cu-atita vrajă-n ochi, şi-n păr, şi-n gură) 
De unde vii ? Ce cauţi ? Au un dram, 


Ne-aduci, de fericire-n bătătură ? 
Sau cauţi fericirea ta ? Vorbeşte ! 
Să nu mă-nşeli, şi mă prostern orbește". 

— „Prea multa laudă, — Armida-i zise —. 
N-o merit... Sînt o biată muritoare; 
Muritu-mi-au plăceri, nădejdi şi vise, 

Şi-n mine doar durerea nu mai moare. 
Străină şi fugară, mă trimise 

Prea multul nenoroc, rătăcitoare, 

Să-i cer un sprijin bunului Bouillon, 

Căci umblă despre bunătatea-i zvon. 

De eşti mărinimos, cum simţitor, 

Tu lui mă-nfăţişează, de se poate." 

— „Ca frate-al lui, cu sprijin ţi-s dator 

Şi călăuză îţi voi fi în toate, Frumoaso — zise el. 
Cînd, rugător. Eu vin la el, m-ascultă bunul frate 
Şi sceptrul lui şi spada-mi, la nevoie, 

Curînd ţi-or sta alături, după voie." 


38 

Ducind-o unde sta Bouillon la sfat 

Cu marii prinți, ascuns de îmbulzeală. 
Umilă, după ce i s-a-nchinat 

Sta mută fata, cică de sfială. 

Dar cum curaj războinicul bărbat 

I-a dat, schimbîndu-i teama-n îndrăzneală, 
Vorbi cu glas făţarnic, mişcător, 

Stîrnind în simţuri arzător fior : 

— „Prinţ neînvins, al cărui mare nume 
Cu-atita strălucire-n aripi zboară, 

încît învinşii tăi îşi fac renume 

Că sub domnia ta se aşezară, — 

Iţi ştie vitejia-ntreaga lume : 

Ți-o laudă vrăjmaşii, bunăoară, 

încît cu-ncredere purced spre tine 
După-ajutor şi facere de bine. 

Născută in potrivnica-ţi credință 

Pe care vrei s-o nimiceşti, Bouillon, 
Prin tine cred, da, cred ou stăruinţă, 
Că-mi voi redobîndi pierdutul tron ; 
Sar cosîngenii, prin obişnuinţă, 
S-alunge un uzurpator blazon, 


Dar cum sînt cruzi acei ce sînt de-un sînge 
Cu mine, fier duşman voiesc a-i fringe. 

Esti singura-mi nădejde ! Te implor ! 
îmi poți reda tu singur rangul meu. 

Să-i nalţi pe duşmani cade-se, cînd vor, 
Cum să-i loveşti adeseori, din greu. 
De-i lăudat un braţ triumfător, 

Si binefacerile sînt, mereu. 

Surpat-ai tronuri, dă-mi străbunul tron 
Şi-aceeaşi gloria-ţi va fi, Bouillon, 

Potrivnice credinţe noi avînd, 

Tu dacă ruga mi-o dispreţuieşti, 

In bunătatea ta eu cred oricînd; 

Mi-i martor Domnul slavilor cereşti 
Că-n sprijin mai îndreptățit nicicînd 
Eu nu mi-am pus înaltele nădejdi; 
Dar, să-ţi cîştig încrederea mai multă, 
Trădarea ce mi s-a-ntîmplat ascultă : 

Mi-i tată Arbilan, care domnia 

Peste Damasc şi-a fost avut cîndva... 
EI (mai de rînd) nuntit cu Cariclia, 
Ajunse rege; dar ursita rea 

Il înfrăţi curînd cu veşnicia 

In ziua-n care mama mă năştea ; 
Unitu-m-a durută ziua asta, 

A naşterii, se pare, cu năpasta... 

Trecuse-abia un lustru de cînd mama 
îşi lepădase straiul pieritor, 

Cînd soarta stinse şi în tata flama, 

Să se unească-n ceruri dor cu dor, 
Lăsîndu-mi viaţa şi destinu-n seama 
A unui unchi, iubit prea arzător 

De el, încît virtute de-i pe lume 
Putea să se încreadă-n el, anume. 

Şi m-a crescut cu zel, făţiş, lucrînd 

La fericirea mea ca un părinte... 
Credinţa, bunătatea lui oricînd 

Le lăudau cu toţii în cuvinte. 

O, poate-şi ascundea mârşavul gînd, 
Pe-atunci, sub văl de dragoste fierbinte ; 


Sau, poate, aştepta cu cinste ora 
Să nu-i fiu doar nepoată, ci şi nora. 

Creşteam cu fiul lui de-o seamă, dar 
Lui nu-i plăceau nici nobilele arte ; 
Nu se-nvăţa nici cavaler măcar 

Şi nu vădea nici dragoste de carte ; 
în trup pocit, cu sufletul barbar, 
Clocea dorinţe el, trufaşe foarte. 

In lume bădăran cum şi-n moravuri, 
Ca dînsul nimeni nu avea năravuri. 

Acest nevrednic vrînd a-mi fi bărbatul 
Ades îmi spuse asta unchiul tutor ; 

Dar tronul să-mi împart cu el şi patul 
Nicicînd voit-am, numai dînşii vrut-or. 
Ademenelile-i dibace, sfatul, 

Ori linguşelile-i, deloc putut-or 

Să-mi zmulgă barem o făgăduinţă. 
Tăceam sau „nu" spuneam, cu stăruinţă. 

Plecă odată-ntunecat la chip 

Fiindu-şi sufletului rău oglindă ; 
Nenorocirea, fără de tertip, 

Vedeam pe fruntea-i cum mi se perindă ; 
Fantome, noaptea, mă făceau să ţip; 
Mi-era odihna veşnic suferindă 

Şi-o spaimă-n suflet mi-a fost prevestire 
Că mă apropia de nenorocire. 

Vedeam cum chipul mamei mă adumbră 

Ades, stafie a durerii, pală; 

in ce era-n tablouri vechi nici umbră 

Nu rămiînea, scăzută parcă-n fală... 

„Fugi! îmi striga... Te-aşteaptă moartea sumbră, 
O clipă nu mai sta la şovăială ! 

Văd fierul de pe-acum, şi văd otrava 

Prin care unchiul tronul tău lua-va." 

Dar la ce bun mi se vesteau primejdii 
Cînd veşnic m-arătam nehotărită ? 
Cînd, între ale tinereţii mejdii, 
Creştea în mine teama mohorită ? 

Să fug aiurea, pradă deznădejdii ? 
Să-mi las regatul, pentru vreme, cîtă ? 


O, nu îndur, oricare-ar fi pricina, 
Mai bine mor unde-am văzut lumina ! 

Vai mie ! Mă temeam de moarte, însă 
S-o ocolesc deloc n-am îndrăznit. 

Nu arătam nici teama-n suflet strînsă 
Să nu-mi grăbesc sfîrşitul prevestit. 
Astfel, neliniştită, tristă, plînsă 
Martiriu mi-era viața, nesfîrşii. 

Eram ca osînditul ce aşteaptă 

Din clipă-n clipă sabia nedreaptă. 

Aşa stind lucrurile; soarta soră, 

Sau poate un destin eu mult mai crud, 
Mînă un demnitar să intre-n horă, 

Pe care tatăl meu l-a fost crescut, 
Să-mi spună că-i aproape crunta oră, 
Că el, ştiindu-l unchiul nelimbut, 
Sortit e firul vieţii să mi-l rupă, 
Turnîndu-mi ucigaş venin în cupă. 

îmi spuse că mai poate fuga numa 
Să-mi prelungească slabul vieții fir. 

Că nimeni, dîndu-mi ajutor acuma, 

E gata el să-mi fie fugii gir; 
Vărsîndu-mi cutezanță-n suflet, nu m-a 
Lăsat măcar o clipă să mă mir 

Ci, noaptea, din palat m-a scos afară, 
Departe de tiran dar şi de ţară. 

Ne înghiți o noapte mai de smoală 

Ca niciodată, dar prietenoasă, 

Cu două slujnice, ca-m vremi de fală, 
Urmîndu-mi azi şi soarta-mi nemiloasă , 
Dar ochii mei cu-a lacrimii beteală 

Se întorceau într-una spre acasă 

Şi nu-i mai sătura vederea țării 

Ce se pierdea în pînza înnoptării. 

Privirea, gîndul mă chemau napoi, 

Păreri de rău purtam în orice pas, 

Cum, cînd furtuna crîncenă e-n toi, 
Zmuls dîrz de lingă ţărmul drag, un vas... 
Goneam pe drumuri neumblate noi 

De două zile, fără de popas, 


Cînd un castel văzum suind spre stele, 
Cu turnuri, la hotarul ţării mele. 

Era castelul lui Aronte, cel 

Ce mă scăpase şi-mi dăduse veste. 
Dar noi fugiți, tiranul unchi mişel 
Zvoni că noi urzelile funeste 

Pe care le scornise-ntr-una el 
Le-am unelti, cu țeluri neoneste... 
Se-nfuriase inima, tirană, 

Că-1 şi scăpase prada din capcană. 

Că l-am sedus pe-Aronte (prin olac 
Vesti), să pună-n, hrana lui otrava... 
Că eu, nevrînd cu legea să mă-mpac, 
Voindu-mă doar voluptății sclavă, 
Cu mii iubiți visam de cap să-mi fac, 
îndată după groaznica ispravă. 

O, sfintă Cinste ! Trăznetul mă bată 
Decît să-ncalc eu legea ta vreodată ! 

Să-mi ia comorile ! Să-i fie sete 
Cumplită de nevinovatu-mi sînge ! 

Mă doare, da... Dar cinstea unei fete 

S-o terfeleşti e-un rău ce mai mult frînge. 
Să nu mă apere poporu-n cete, 

Minciuni sulemenite-n minte strînge. 

Şi, stînd între minciună şi-adevăr, 
Norodul nu mă apără-n răspăr. 

Azi stă pe tron şi-mi poartă el coroana, 
Dar nu-mi puse nenorocirii capăt, 
îndur şi dezonoarea şi prigoana, 

Atât de mult cruzimea-i n-are scapăt. 
Şi-i strigă lui Aronte : «Dă-mi orfana. 
De nu, castelul focului ţi-l leapăd !» 
Iar mie, vai, şi bietelor consoarte 
Torturi ne hărăzeşte el şi moarte ! 

Şi toate astea — zice — ca să şteargă 
Ruşinea ce i-am pus pe frunte eu. 

Ca stirpea, tronul meu, în lumea largă 
Să fie fără pată iar, mereu. 

Dar e-mboldit numai de-a fricii varga, 
Să nu scape din mină sceptrul meu. 


Căci doar prin moartea mea şi ruinarea 
Să-şi întărească, speră, uzurparea. 

Į-or izbuti urzelile mişele 

De nu-mi ajuţi ; Şi furia-i turbată 

De nu s-a stins în lacrimile mele, 

In sîngele-mi va să şi-o stingă toată. 
De-tine doar, în aste clipe grele, 

Mă rog, orfană, doamne, şi curată, 

Si lacrimi dacă vărs, plecînd genunchiul, 
O,fie să nu-mi verse sînge unchiul! 

O,pe piciorul ce-a călcat trufaşii, 

Pe braţul tău ce-i sprijin celui drept, 

Prin mari izbînzi ce ţi le ştiu vrăjmaşii 
Pe temple rezidite, înţelept, 

In ajutorul meu tu poartă-ţi paşii! 
Salvează-mi tronul, viaţa... Te aştept ! 
Nu mila-ţi cer acum, zmulgîndu-mi părul 
Ci vreau dreptatea ta şi adevărul! 

Tu. cărui cerul sfînt i-a hărăzit 

Să vrei ce-i drept, cum şi să poţi ce vrei 
Salvîndu-mă, cîştigă-ţi tron slăvit, 

Căci eu ţi-i dau pe toţi supușii mei. 
Atîția bravi sub sceptru ai unit! 

Te rog, dă-mi numai zece dintre ei... 
Cu credincioşii bunului meu tată, 

îmi sînt destui s-ajung renscăunată ! 


64 

Am un vizir, şi dinsul are-n pază 

O poartă tainică de la palat. 

Că mi-o deschide cînd se înnoptează, 
Mi-a spus odată el, dar sfat mi-a dat 
Să-ţi cer o ceată dîrză şi vitează, 
Căci preţuieşte cu adevărat 

Mai mult decît o oaste-ntreagă, el, 
Slăvitu-ţi nume şi al tău drapel”. 

Tăcînd, Armida aştepta răspuns, 

Dar în tăcerea ei sta ruga mută. 

Bouillon iar, se temea de-un gînd ascuns 
Se frămînta de-i bine că-i ajută. 

Nu poţi să ai încredere de-ajuns 

In cel ce pe Isus îl persecută. 


Dar stă duioasa milă să-l îndemne, 
Sălăsluind în inimi mari şi demne. 

Dar nu numai fireasca-i bunătate 

Il cheamă-n ajutor frumoasei fete; 
Gîndeşte că de mare-nsemnătate 

l-ar fi şi lui damaschiene cete ; 

I s-ar deschide drumurile toate 
Şi,-avînd şi a Damascului pecete, 
Mai lesne-ar frînge armii din Eghipet 
Şi altele, cu noi comori în sipet. 


67 

Cît el, nehotărît, în jos cătînd, 

Se frămînta, gîndind cu încordare, 

Ii urmărea ea ţintă orice gînd 

Pe-a ridurilor frunţii lui mişcare. 

Dar el întîrziind, nerăspunzînd, 

Ea se temu, zbucni-n suspine-amare., 
El învoirea n-o lăsă a-i smulge 

Dar spuse „nu" curtenitor şi dulce : 

—, De n-ar fi spada noastră preaumilă 
In slujba Domnului, de El aleasă, 

Din partea noastră ai avea nu milă 

Ci sigur, vajnic ajutor, crăiasă, 

Intîi se cere să scăpăm de silă 

Oricare, din Sion, creştină casă, 

Si n-ar fi drept armata s-o slăbim, 
Tarziu s-ajungem în Ierusalim. 

Dar îți făgăduiesc (şi ia drept gaj 
Credinţa mea) că dacă vreodată 

l-om smulge jugul crunt de pe grumaji 
Cetăţii sfinte, tu pe tron urcată 

Vei fi cu osîrdie şi curaj, 

Fiindu-ţi mila noastră-n veci jurată. 
Mi-ar fi azi păcătoasă bunătatea 

Lui Christ nedîndu-i ce-i a Lui : cetatea." 

Ascultă ea, îşi pleacă-n jos privirea, 
Se-nchină, nemişcată stă o vreme; 
Apoi, pe chip cu desnădăjduirea, 
Suspină fata dureros şi geme : 

—,,O, nimeni n-a ştiut nenorocirea 
Ca mine, şi-ale soartei mari blesteme. 


Schimba-şi-or firea oamenii, şi mintea, 
Pîn'va să-mi văd în faptă rugămintea. 


TI 

Nădejde nu mai am... Mă pling în van... 
N-au rugile la muritori putere. 

Durerea mea să-l mişte pe tiran, 

Cînd nu-mi aduci nici tu vreo mîngiiere 
O, n-aduc vină cinstei de oştean, 

Atîta de puţin cînd 1 se cere, 

învinuiesc doar cerul, dușman mic, 
Ce-ţi dete neînduplecare ţie. 

Nu, nu ești crud nici tu, nici mila ta ! 
Destinul meu mi-i vitreg şi acum ! 

Destin fatal ! Sfărîmă-mi viața grea ! 

Eu o urăsc, n-o mai îndur nicicum ! 

Nu ţi-a ajuns părinții a-mi lua 

In floarea vîrstei ! Țara mi-o vrei scrum ? ! 
Iar victimei, uitată şi de cer, 

îi spinteci inima cu crunt jungher ? 

Cum legea cinstei şi-a onoarei lege 
Nu-ngăduie să stau mai mult aici, 

Au cine de tiran mă va protege ? 

Şi unde să m-ascund ? O, nu e nici 

Un loc la adăpost de fărdelege ! 
Corupe-i aurul şi pe amici ! 

Dar ce aştept ? Nu pot fugi de moarte ? 
De viaţă mîna mea mă va desparte !" 

Tăcînd, împărătească, mîndră ciudă 

I se aprinde-n ochi... Se-ntoarce-o clipă 
Sa plece înapoi,cu pleoapa udă... 
Pricina plînsului ce se-nfiripă 

Mania pare şi durerea crudă, 

Dar marea lacrimilor ei risipă 
Se-arată-n vălul razelor de soare 
Cristale vii şi perle sclipitoare. 

Obrajii ei, scăldați de lacrimi vii, 

Cu stropi care-i înrourează poala, 

Par flori gingaşe, albe-rubinii, 

Cu rouă n zori, cînd îşi deschid petala, 
Chemînd la sinul lor zefiri zglobii, 
încît rîvneşte Aurora fala, 


Privindu-le, s-adune roua boabe, 
S-o pună în cununa ei podoabe. 

Dar lacrimile ei strălucitoare, 
Podoabe pe obraji, pe-nvoltul san, 
Stîrnesc un foc, ce, cu şerpuitoare 
Văpăi, curînd pe inimi e stăpîn. 
Minunea dragostei izbînditoare 

Ce arde-n gheaţă şi în val hapsîn ! 
De dragoste natura-nvinsă-n veci e. 
Dar dragostea-n Armida se întrece ! 

Stîrnea mințitu-i chin adevărată 
Compătimire-n inimi împietrite 

Şi mulți spuneau că l-a hrănit turbată 
Tigroaică pe Bouillon ; că stînci trăsnite 
L-au fost născut, sau marea-nfuriată, 
Prințesei ajutor de nu-i trimite... 

Cum poate crudul oare, la primejde, 

S-o tulbure, să-i dea doar deznădejde ! 

Cît fiecare murmură şi tace, 
Eustache, arzînd de milă şi de dor 
Mai mult ca toţi, un pas nainte face, 
Vorbindu-i lui Bouillon, cutezător : 
—,Stăpîn şi frate, greu e să se-mpace 
Un aspru gind cu ruga tuturor? 
Dorinţei, rîvnei noastre nu te pleci ? 
De-o hotărîre eşti legat pe veci ? 

Nu zic nici eu ca marii capi de oaste, 
Ce sub porunca lor au strîns noroade. 
Să uite că îi stau cetăţii-n coaste... 

Dar printre noi aventuroase spade 

Mai sînt, străine legi nestînd s-adaste... 
Şi dintre-atîţia, oare, nu se cade. 

Şi nu se poate să alegi chiar tu 

Vreo zece cum prinţesa însăşi vru ? 

Renunțţi la datoria către cer 

Cand aperi farmecul şi neprihana ? 
Nu-i place cerului să-l treci prin fier 
Pe unul care şi-a furat coroana ? 
Dar chiar onoarea mea de cavaler 
Mi-ar îndemna să stăvilesc prigoana 


Si netrăgînd foloase, căci să-i apere 
Pe slabi se cere spada să ne scapere. 

Jur că nicicând nu se va spune-n Franţa, 
Sau ţări unde curtoazia-i doamnă, 

Că ne lipseşte nouă cutezanţa, 

Dreptatea cind ne cheamă şi ne-ndeamna 
Mi-arunc eu spada, zalele, ca zdreanţă, 
Căci asta dezonoarea mea înseamnă... 
Nedemn de arme, roib, de nobil nume 
De cavaler m-oi socoti pe lume." 

Aşa grăind Eustache, toţi soţii lui 

îi află sfatul bun şi fără greş. 
Bouillon răspotopit de rugi acu-i 

Să fie zece dintre ei aleşi. 

—, Cînd împotrivă tuturor te pui 

Ei, bine, — zise — la liman nu ieşi. 
Armida mulțumească-i vrerii voastre, 
Şi niciodată hotărârii noastre. 

Dar dacă-i credeţi lui Bouillon puţin, 
Cu râvna voi luaţi-o mai domol!" 

Iar ei îl înţeleseră deplin 

Şi se-nvoiră, fără de ocol. 

Dar ce nu poate-un ochi de lacrimi plin 
Şi-n vorbe dulci, al patimei pîrjol ? 
Din buze-i iese, ei, de aur lanţ * 

Ce-i leagă cum voieşte ea în dant. 

Eustache-o cheamă şi îi spune : 

—, Toata Durerea ta, frumoaso, să-nceteze ! 
Avea-vci ajutorul de îndată 

Ce ţi-l cerură temerile treze !" 

Si-atuncea fruntea ei înnegurată 

Atîta prinse să se-nsenineze, 

De se îndrăgosti de ca Natura 

Cu vălul cînd îşi şterse ochii, gura. 

Cu dulce glas şi mişcător anume 

Le mulţumi, pentru-ajutor, fecioara, 
Zicînd că veşnic ea şi-ntreaga lume 
Şi-or aminti cum îi salvară ţara. 

Cu multă elocvenţă-n gesturi spune 
Ce nu poate prin glasu-i inimioara... 


Se-ascunde ea sub prefăcută mască, 
O bănuială-n ei că nu stîrnească. 

Văzînd că însăşi soarta îi surîde, 
Urzeala vrea să-şi pună iute-n faptă. 

Cît nu se află planurile-i hîde, 

Prin vrăji şi nuri fermecători se-aşteaptă, 
Mai mult ca Circe şi Medeea, gîde 

Să fie multora, la rău deşteaptă, 

Şi către somn să cheme aspre gene, 

Cu dulce glas, ca glasul de sirene. 

Cu fiecine-şi pune in mişcai, 

Cu totul altfel femeiasea vrajă : 

Ba-i ruşinoasă, ba-i aţiţătoare, 

Să-l prindâ pe îndrăgostit în mreajă. 
Se-nfrînă ea cînd vede grabă mare, 
Cînd nu, nu-şi pune farmecelor strajă, 
Ci şi le desfăşoară larg pe toate, 
Chemînd către plăceri şi voluptate. 

Cînd vede unul că se-ndepărtează, 
Sau bănuieli că-i stîmpără dorinţa. 
Prin dulce zîmbet ea-l încurajează, 
Senini i-s ochii, dulce dor fiinţa. 

In leneşi ţine-mpătimarea trează, 
Cum în cei dîrzi speranţa şi credinţa. 
Şi, inimi aprinzînd, blestemă gheaţa 
Ce veşnic neîncrederii i-i soaţa. 

Cu alţii, orbi şi îndrăzneţi din fire, 
Zgîrcită este-n vorbe şi-alintări, 
Chemîndu-i către teamă şi cinstire... 
Dar şi în dispreţuitoare stări 

O rază scapără, de-mpăciuire. 

Ce duce de la teamă spre visări. 
Cu-atît mai tare doru-n inimi întră. 
Cu cît se-arată ea la chip mai mindră. 

Ades frumoasa se trăgea-n unghere, 

Ca de durere copleşită parcă, 

Minţind că se căznea din răsputere 

Să-şi mai ascundă — cică, — ochii leoarcă. 
Vedeai cum înşelaţi şi în tăcere 

Plîng toţi şi cum de chinul ei se-ncarcă. 


Săgeţi călea în foc de patimi mila, 
Să le înfigă-n inimi, cu de-a sila. 

Alungă frămintările funeste 

Apoi, ŞI spre iubiți grăbeşte pasul, 
De parcă plină de nădejde este 

Şi toţi i-aud atuncea iară glasul, 
înseninată, cu priviri celeste, 

Doi sori îi fac strălucitor obrazul, 
Indepărtînd şi temerile sumbre 
Ce stară ochii tuturor s-adumbre. 

Surîsul dulce, mingîiosul grai, 

Cînd simţurile tuturor le-mbată, 
Nendătinaţi cu-atîta miere, mai 

Că simt că inima li-i despicată. 

O, crud Amor ! Şi în dulceaţă ai 

Cum şi-n asprime, moartea îngropată ! 
E răul tău cumplit de cînd e veacul, 
Precum cumplit din veac îţi este leacul ! 

In cumpăna de gheară şi de foc. 

De rîs, de plîns, de teamă şi nădejde, 
Greşeala lor e al Armidei joc : 
Nu-şi ştie unul cruda soartei mejde. 
Cînd vinul află. să-i vorbească, loc, 
De dorul lui cel plin de deznădejde, 
Ca o naivă, chinurile-i crude 

Se face ea că nici nu le aude. 

Sau, ochii coborîndu-i cu sfială 
Bujori îi înfloresc pe albul feţii... 
Dispreţ ascunde astfel şi răceală 
Sub mîndrii trandafiri ai frumuseţii. 
Aşa cum aurora, cînd se scoală, 
îmbujorează chipul dimineţii, 
Dispreţul ei şi purpura sfielii 
Deodată se topesc în albul pielii. 

Iar cinci ghiceşte focul tot că vrea 
Să-şi verse unul, ocoleşte-l fata. 
Sau loc îi dă să-şi spună păsul ea, 
încît nimic dînd, totul ia de-a gata 
Astfel îl tot tîrăşte-anapoda 

De-i spulberă nădejdea, judecata, 


Cum pierde vinătorul, bunăoară, 
Cînd amurgeşte, hăituita fiară. 

Astfel de nas îi duse multe zile 

Pe mulţi, în mreaja ei căzuţi mereu. 
Robi îi făcură armele fragile 

în lanţul dragostei nespus de greu. 

E de mirare Hercule şi- Achile 

Că-au fost înlănţuiţi, cum şi Thezeu, 
De-amor, cînd oastea lui Christos se lasă 
în mreajă prinsă de-o necredincioasă ? 


CINTUL V 


1 

In vreme ce Armida, prefăcuta, 

Pe cavaleri astfel îi prinde-n mreajă, 
Nu numai zece vrînd, ci vrînd cu suta 
In taină a-i ademeni prin vrajă, 
Buillon în gîndu-i fapta dezbătut-a, 
Voind a-i pune cetei cap şi strajă, 
Caci bravi sînt toți şi dornici, într-atît, 
Incît îl fac pe print nehotărit, 

Dar, chibzuit, se-nvrednici Bouillon 
Pe înşişi ei să-i lase să aleagă 
Urmas mărinimosului Dudon, 
Si-acest ales s-aleagă ceata-ntreagă, 
Prilej de plîngeri să nu dea şi zvon 
Sa nu-i iasă că-n toate prea se bagă. 
Voia să dovedească, totodată, 

Cat preţuieşte el întreaga ceată. 

La el deci îi chemă pe toţi, zicînd : 
— „Vi-i cunoscut acuma gîndul meu 
Armidei ajutor îi dau oricînd, 

Dar vreau prilej prielnic, nu şi greu. 
în faţa voastră vin cu-acelaşi gînd 

Şi, poate, asculta-veţi ce spun eu, 
Că-n schimbătoarea lume şi deşartă 
Schimbîndul gînd statornicia poartă. 


4 


De credeţi, însă, că-i nedemn de voi 
Să ocoliţi primejdii nencetat, 
Cutezătoare inimi de eroi 

De află piedici în sfiosu-mi sfat, 

Eu nu mă pun în drumul faptei noi 
Şi n-o să-mi iau napoi cuvîntul dat 
Ci veşnica poruncii noastre frînă 
Uşoară vreau şi blîndă să rămînă. 

Plecarea sau rămînerea pe loc 

De voia voastră să atîrne doar ; 

Dar prinţului ucis, vă dau soroc, 
Urmaşul să-i numiţi acuma chiar ; 
S-aleagă zece el, căliţi în foc, 

Dar nu mai mulţi de-atit, c-ar fi-n zadar 
Că-n aste treburi necurmat se cere 

Eu să-mi păstrez deplina mea putere". 


6 
Astfel grăi Godefroi... Şi de îndată, 
Chiar fratele lui bun dădu răspuns 
„O, bine-ţi şade ţie o înceată 
Virtute ce pătrunde-n nepătruns ! 
Dar braţul dîrz şi inima-nfocată 
Curaj cer şi-ndrăzneală de ajuns. 
Prudenţa-n tine-i cumpănă în toate, 
Iar pentru noi ar fire laşitate. 

Dar cum, oricum, primejdia-i uşoară, 
De față cu-aşteptatele dobînzi, 
Ingăduie cei zece, aşadară, 

Sa plece cu Armida-n pilc restrîns." 
Astfel ascunde arzătoarea pară 

Sub zelul setei după noi izbînzi ; 

Si toţi ceilalţi drept dor de luptă vor 
Acum să pară al iubirii dor. 

Priveşte tînărul Bouillon gelos 

Spre fiul, al Sofiei preafrumoase ; 
Virtutea, mai de preţ în trup frumos, 
Admiră-i cu priviri invidioase, 
Si-atunci să-l vadă vru din ceată scos 
Cum inima pizmaşă sfat îi dase 
Si-astfel, chemîndu-l lingă el să vie, 
Il linguşi cu multă dibăcie : 

— „Mai vrednic, tu ca vrednicul tău tata 
In arme ne-ntrecut chiar tînăr foarte, 
Sub braţul cui rămîne oastea toată 

Din care împreună facem parte ? 

Doar lui Dudon supusu-m-am o dată 
Cinstindu-i anii... Moartea ne desparte ? 
Ci cui pot eu să mă supun acuma ? 

Te vreau, te cer, te ştiu pe tine numa ! 

Prin stirpe eşti egalul fiecărui 

Şi eşti prin fapte mai presus de mine, 
Chiar Godefroi, naintea orişicărui 

Ți-ar da un laur ce ţi se cuvine. 

Să fii deci căpitanul oastei stărui; 

Au vrei pe-Armida s-o răzbuni, mai bine? 
Dar nu cred eu că vrei asemeni fapte 

Ce taină cer mereu şi miez de noapte. 

Aice doar mai multă strălucire 
Virtutea ta va dobîndi şi preţ 

Şi, dacă nu arăţi împotrivire 

Şi-ai mei te-or vrea în rangul cel măreț; 
Dar cum, mereu, nehotăriît din fire 
Mi-e sufletul, şi tăinuit, răzleţ, 

îţi cer să fiu pe voia mea stăpîn, 
Cu-Arirrida sau cu tine să rămîn." 


12 

Tăcu Eustache... La vorbele-i din urmă 
Tot sîngele îi năvăli-n obraz ; 

Şi slab ascunsă, patima ce-l scurmă, 
Zîmbind priveşte-o celălalt viteaz; 
Săgeata-n pieptu-i lasă slabă urmă 

Şi lin deschide dragostei zăgaz, 

Gelos el nu e şi puţin îi pasă 

De-o fi sau nu alături de frumoasă. 


13 

Sfirşitul crud al lui Dudon fierbinte 
Ii răsuceşte-n inimă, jungher ; 
Dezonorat că-i încă viu se simte 
Argante cel cutezător sub cer; 

Iar lauda îndeamnă-l înainte, 
Onoruri meritate cînd îl cer 

Şi-i place-n juna-i inimă să culce 
Al laudelor sincer son şi dulce. 

— „Să merit rangul, nu să-mi fie dat, 
Răspunse el — mi-ar fi plăcut mai mult. 
Eu sceptrul nu-l rîvnesc neapărat, 
Virtutea de mă-nalţă prin tumult; 

Dar de mi se cuvine — şi-mi dai sfat 
"Chiar tu să-l iau, pe tine te ascult, 

Şi scumpă va să-mi fie mărturie 

A cinstei ce mi-o hărăziţi voi mic. 

Nu cer şi nici mă-mpotrivesc, să ştii; 

Vei fi şi tu în rîndul celor zece." 

Eustache atunci îndată şi grăbi 

Tovarăşii voinţei lui să-şi plece ; 

Dar rangul vrînd, şi-n Gerhardt fierb mînii 
Căci, de-l răniră iuți săgeți zevzece, 

în piept trufaş pîrdalnica iubire 

N-a stins nestinsa sete de mărire. 


16 

Pe el, din marii regi norvegi descins, 
Ce-au stăpînit mulţime de provinţii. 
Şi sceptre şi coroane-n timpul stins, 
Trufaş îl fac străbunii şi părinţii; 
Rinaldo-i doar prin fapta lui deprins 
A se făli, şi nu prin tot ce prinții 

Din stirpea-i veacuri cinci ştiură face, 
Ilustrii-n luptă, mari în timp de pace. 

Barbar, Gerhardt cunoaşte o măsură 
Ce-n aur doar atîrnă şi-n măriri; 
Virtutea este pentru el obscură 
Cînd titlul nu-l orbeşte cu sclipiri 
Şi-un simplu cavaler el nu îndură 
Să ţină piept trufaşei sale firi 

Şi ura lui i-atîta de fierbinte 

încît întunecă barbara-i minte. 

Şi-atunci un mârşav spirit din infern, 
Văzînd ce rană-i taie-n suflet cale, 

I se strecoară-n sînge, vrînd etern 
Stăpîn să fie gîndurilor sale. 

Miînia, ura-n el culcuş şi-aştern. 
L-acresc, l-aţiţă să îmbrace zale. 

Iar în adîncul inimii-l înţeapă 

Mereu un glas ce ura i-o adapă : 

„Rival al tău, Rinaldo ! Cîţi antici 
Eroi din stirpea lui în urmă are ? 

El, ce se vrea egalul tău aici, 

Ce sclavi înstăpîneşte ? Ce popoare ? 
S-arate cîţi bunici şi străbunici 
Coroane au ca stirpea ta sub soare ? 
Cutează mult un senior de rînd 
Descins din rob italian pămînt! 

Triumfător sau mort în viitor, 

Au nu-i triumf să-ţi fie azi rival ? 
Ce-o zice lumea ? Simplu senior, 
Se-nfruntă cu Gerhardt ! I-i deci egal 
O, rangul lui Dudon, strălucitor 
Te-ar fi făcut pe drumul triumfal, 
Cum strălucire 1-ai fi dat şi tu. 

Cerut de altul, preţu-i se pierdu. 


21 

Dudon, fără suflare azi şi grai, 

Din cer străvede totuşi ce se-ntîmpla ; 

Ce nobile arinii se zbat in rai 

Bătrînului cel bun sub aspra-i tîmplă, 
Cînd vede ce trufii deşarte, vai, 

Au fost pe-un copilandru tont să-l împlă ! 
Necopt, cu neştiinţa vieţii geamăn, 

Se vrea egal cu bravul fără seamăn. 

Se vrea ! Cutează ! Şi primeşte-n schimb 
Pedeapsă ? Nu ! onoruri, doar, şi laude ; 
Şi sînt destule să-l aţiţe, limbi. 

Şi (ce ruşine !) palme să-l aplaude ! 

De nu-l împiedică Bouillon la timp 
Doar lupta dîrză braţul tău s-o caute ; 

Să nu-ţi ia rangul ce ţi se cuvine. 
Arată-le ce poţi, ce eşti, şi cine !" 

I-ncinge glasul vil cumplita ciudă, 
Curînd îi arde ca o torţă-n piept; 
Prin ochi ţîşneşte-i flacăra ei crudă 
Tălăzuind prin graiul nenţelept. 
De la nimica înapoi el nu dă, 

Il face pe erou nedemn, nedrept, 
De fumuri plin ; iar cutezanța-i vie 
O face furioasă nebunie. 

Tot ce-n Rinaldo-i mîndru şi ales, 
Mărinimia ce-l iluminează, 

Umbrind el adevărul tot mai des 

Cu perfidie spurcă şi pătează ; 

Si nu-şi dă seama, dînd sfruntării ghes, 
C-aud cu toţii gura lui de piază, 

Ci— orb — mînia-şi varsă mai departe 
Si hula ce-l apropie de moarte. 

Caci demonul ce limba lui o pişcă 

Il plăsmuieşte fiece cuvînt; 

In hule face gura lui morişcă 

Si focului mîniei dă-i avînt. 

Se află loc mai larg unde se mişcă 
Alese pilcuri de oşteni, pe rînd, 

In lupte şi turniruri ziua-ntreagă, 
Mereu să-şi verse-n braţe nouă vlagă. 

Aici la ceas de mare vălmăşag, 

Urmînd nestrămutatul său destin, 

Il ocări pe tînărul pribeag, 

Avînd pe limbă infernal venin, 

Atunci Rinaldo, gata de harţag, 

Plesnindu-i pieptul de mînie plin, 

Strigă — „Ba minţi !" — şi, dînd un scurt ocol, 


e 

I-i tunet vocea, fulger spada lui 

Ce trăsnetul nimicitor vesteşte ; 

Ci Gerhardt freamătă ; scăpare nu-i; 
Nici fuga nu-l poate scăpa din cleşte. 
Țintit însă de ochii orişicui, 

Se-ncumetă să lupte vitejeşte, 
Se-mplîntă în pămînt, sfruntînd bravada, 
Voind rivalul a-şi opri cu spada. 

Şi mii de fulgere se întretaie, 
Se-ncrucişează mii de spade parcă ; 
Buluc se-mpinge lumea la bătaie 

Şi, dînd din coate, tot să vadă-ncearcă. 
Rumoare surdă, surdă hărmălaie, 
Văzduhurile pare că le-ncarcă; 

La fel topeşte vîntul, lîngă mal, 

Un vuiet surd în muget surd de val. 

Şi mii de voci se străduie-n zadar 

A-i potoli viteazului turbarea; 
Striveşte piedici, dacă-n drum răsar, 
Cu orice preţ voind doar răzbunarea ; 
De arme, oameni neavînd habar, 

E fulger spada lui şi-i ca viitoarea, 

Şi mii de-apărători în clipa cruntă 

Nu mişcă, pe Gerhardt cînd îl înfruntă. 

Şi totuşi, stăpînit chiar în mînic, 

Cu dreapta-i mii de lovituri împarte : 

în piept, la cap, izbi într-una ştie 

Din stînga şi din dreapta, dintr-o parte... 
E mîna lui cumplită vijelie, 

De n-o văd ochii cum aduce moarte, 
încît, neaşteptată, orişiunde, 

Răneşte, scrijelează şi pătrunde. 

Nu conteneşte pînă nu-i împiîntă 

De două ori în piept cumplita spadă 
Şi sufletu-i prin două răni se-avîntă 
Cînd bietul trup îi cade jos, grămadă ; 
în teacă-şi vilă spada sîngerîndă 
Rinaldo pe duşman nevrînd să-l vadă. 
Şi fuge-aiurea. nevăzut de nime, 
Uitînd de răzbunare şi cruzime. 

Zări Bouillon, de-atît tumult strigat, 

Cum Gerhardt zace-n colb, cu păru-n sînge, 
Cu sînge pe veşmîntu-i sfişiat, 

Cum moartea văl pe chipul lui răsfrînge. 
Mai auzi pe vajnicul bărbat 

Cum, suspinînd, mulţimea îl deplînge 

Şi, buimăcit, strigă : — „în loc cinstit 

De toţi, s-o facă, cine-a îndrăznit ?" 

Arnold, cel mai ivibit de mortul prinț, 
Umflind cu totul faptele, i-a spus 

C-a fost de-un fleac Rinaldo scos din minți 
Şi pe Gerhardt cu spada l-a răpus ; 

Că fierul, scut al dreptei mari credinți, 
L-a-ntors în contra oştii lui Isus, 

Călcînd porunca şi pitacul lui, 

Preabine cunoscute orişicui. 

Că-i cere moartea, deci, acest pristav 
Cum legea-i cere moartea, negreşit, 
Şi pentru că e faptu-n sine grav 

Şi pentru că aici e loc oprit ; 

Iertarea lui-ar îndemna grozav 

Pe alţii să-i urmeze-n chip pripit : 
Toţi cei jigniţi s-ar răzbuna ca el, 
Fugind de-a legii cumpănă astfel. 

Că s-ar stîrni zîzanii cu de-a sila... 

Şi meritele prințului apoi 

Le aminti, ba să stîrnească mila, 

Ba să dezlănțuie mînii, şuvoi... 
Tancred însă, destăinue racila 

Ce i-a-ndemnat la luptă, pe cei doi... 
Bouillon, posac la chip, ia totu-n seamă 
Insuflă însă nu nădejdi, ci teamă. 

Ci stăruie Tancred : — „Adu-ţi aminte 
Cine-i Rinaldo, mare senior, 

Prin veche stirpea lui, mai înainte, 

Şi prin curaju-i veşnic uimitor. 

Apoi, prin unchiu-i, Guelfo... Nu-i cuminte 
Să dai la fel pedepse tuturor, 

Ci după ranguri preţuieşti o faptă 

Şi doar între egali dreptatea-i dreaptă." 

Grăi Bouillon : — „Mai-marii celor mici 
Dau pildă a supunerii depline ; 

Să-i las de cap să-şi facă, vrei să zici, 

Pe cei mai mari, iertînd asemeni vine ? 
Vrei pleava să-mi asculte doar aici ? 
Autoritate-i asta ? Ce ruşine ! 

O, sceptrul meu ! I-i neputinţa preţul ? 

Eu nu-l mai vreau ! L-arunc cu tot disprețul 

Dar, slobod şi cinstit primit, o, nime 

Nu va să te-njosească-n mîna mea, 

Prea bine ştiu cînd cere-se asprime 

Şi cînd să laud ştiu, aşijderea ; 

La fel şi nobilime şi prostime 

Sub dreaptă legea mea voi şti pleca !" 
Astfel grăi... Tancred, de-o vreme-ncoace, 
Cinstire datorîndu-i, stă şi tace. 

Şi-l laudă Raimond, imitator 

Al anticelor legi nendurătoare, 
Spunînd că asprului cîrmuitor 
Supusii-i dau mereu cinstire mare ; 
Că disciplină nu-i, cînd, prea uşor, 
Pedepsele se schimbă în iertare ; 
Că e ruină orişice domnie, 

Cînd temerea nu-i stă la temelie. 

Tancred, cînd i-auzi şi lui cuvîntul, 
Ştiii că trebuie să piece-n pripă 

Să-i spună lui Rinaldo tot... Ca vîntul 
Zbură pe-un roib ce-avea parcă aripă... 
Duşmanul înfrățindu-şi cu pămîntul, 
Rinaldo-n cort intrase pentr-o clipă. 
Aici dădu de el Tancred şi nu-i 
Ascunse ce s-a spus pe seama lui. 

Adăugă apoi: — „Dacă nu cred 

Că-i chipul veşnic inimii oglindă, 

Căci prea e gîndul omului secret 

Şi prea-n adînce tainiţe colindă, 

Cutez să spun că ochiul lui Tancred 
Chiar gîndul lui Bouillon ştiri să-l prindă 
Cel tăinuit, pe care nu-l îndupleci: 

Cu pleava pe-o potrivă să te judeci ! 

Rinaldo suridea, dar în surîs 

Ii fulgera, şi-n vorbe, indignarea : 

— „Doar sclavii, cei ce sclavi din fire îs, 
îşi iau legaţi în lanţuri apărarea. 

Eu liber m-am născut şi nu-s de rîs, 

Să mi se hărăzească-ntemniţa rea ! 

Cu spada dreapta mea-i îndătinată 

Şi laurii... Cu lanţul niciodată ! 

Răsplată mie dacă vrea să-mi deie 
Bouillon, asemeni unui om de rînd, 
în lanţuri, într-o temniţă plebee, 

Şi crede c-am să mă supun curînd, 
Ciracii lui sau el în faţă-mi steie 

Şi armele vor judeca oricînd ! 
Privelişti crude, tragedie crudă 

Pe duşmani să-i desfete el asudă ?" 

Aşa grăind, îndată cap şi bust 
Şi-acoperă cu fin oţel de zale; 

înhaţă scutul braţul lui robust, 

La sold c teaca spadei lui fatale, 
Şi-astfel, la chip magnific şi august, 

E fulger ce nimic nu ştie-n cale. 

Ți-i geamăn Marte, cînd, spăimîntător, 
Din cerul cel de-al cincilea scobori ! 

Tancred a-i domoli încearcă încă 

Mînia mîndră, gata tot să sfarme. 

— „Nenvins ți-i braţul, zise, ca de stîncă, 
Nicicînd la greu virtutea ta nu doarme ; 
Eşti sigur cînd e spaima mai adîncă, 

Şi sigur eşti, apururi, printre arme. 
Ferească Domnul, numai, ca, dezastre, 
Să nu aduci în rîndurile noastre ! 

Ce ai de gînd ? Au vrei pe mîini, pesemne, 
Frăţescul sînge de creştin să-l ai ? 

Prin lovituri de un creştin nedemne 

Pe cei ce-s braţul Domnului să-i tai ? 
Onoarea vană poate să însemne 

Venind, plecînd ca valul mării, vai, 

Mai mult decît credinţa şi cinstirea 

Ce-ţi hărăzesc în ceruri nemurirea ? 

O, Doamne, nu ! învinge-te pe tine ! 
Şi leapădă orgoliu şi trufie ; 

Te pleci nu fricii — proniei divine, 
Să-ţi dea al umilinţii laur ţie. 

Sînt tînăr... Pot fi pildă ? Şi pe mine 
Sfruntarea m-a-ndemnat la dușmănie, 
Dar înfruntîndu-mi greu obida toată, 
Eu nu lovit-am în creştini vreodată. 


48 

Ciliciei ajunsu-i-am stăpîn, 

Sub steagul lui Isus Mîntuitorul, 

Dar Balduin, mereu viclean, hapsîn, 
Răpitu-mi-a şi ţara şi poporul; 
Prieten, încălzindu-mi-l la sin, 

Eu n-am crezut că-i este-acesta dorul. 
Prin arme tot puteam lua-napoi, 

Dar n-am voit război şi nici nu voi. 

Iar dacă-n temniţi nu vrei să te poarte 
Şi-n lanţ vezi ruşinoasă umilință, 

De rob eşti încă legii cei deşarte 

Onoare zisă — dă-mi îngăduință 

Să te-apăr pe lîngă Bouillon de moarte... 
Tu-n Antiohia te înfiinţa 

La Boemond, cît fierb aici mînii. 

Şi nu poţi voia lui a ocoli. 

Curînd Egiptul, poate, dă năvală 

Şi, de departe, viu va străluci 

Virtutea ta cu înnoită fală, 

Căci, mai slăbiţi, te-om vrea cu noi să fii 
Ca omul căruia-ntîmplări sau boală 
Lăsatu-i-au un braţ din două, vii!” 

Se arătă şi Guelfo-n vremea asta 

ŞI-I îndemnă a ocoli năpasta. 

La aste dom sfaturi, mîndra fire 
A îndrăznețului copil se pleacă 
Şi se supune fără-mpotrivire ; 
Dar ostăşime tristă şi posacă 

S-o lase, roagă-se, a-l însoţire, 
Ba pîn-la capăt, ba măcar oleacă 
El tuturor le mulţumi pe rînd, 
Doi scutieri cu dînsul doar luînd. 

Şi pleacă el, rîvnind eterne glorii, 
Ce-s inimii de foc imbold şi bici; 
De fapte nemaipomenite dor i-i 
Şi iama vrea să dea prin inamici. 
Credința să-i dea laur de victorii 
Şi chiparos... Nu vrea oprire nici 
In inima Egiptului fertil 

Pe unde tainic naşte rîul Nil. 

Dar Guelfo, de cum tînărul voinic 
îi zise bun rămas, gătit de drum, 
Nezăbovind pe loc măcar un pic 

îi iese-ndată lui Bouillon în drum... 
Rosti acesta : — „Bine, ce să zic ? 
Voiam chiar să ne sfătuim acum, 
Heralzilor ajuns-am a le cere 

Să mi te afle fără-ntîrziere." 

Apoi, trăgîndu-l deoparte,-n şoaptă : 
„Ti se întrece prea de tot nepotul; 
Mînia-n dînsul rău imbold deşteaptă 
Şi uită-ntruna legile cu totul. 

Aduce dezvinovăţire dreaptă ? 

Nu cred deloc, şi vinovat socotu-l... 
L-aş vrea nevinovat, dar nu se poate, 
Şi-s pentru toţi aidoma-n dreptate. 

Cîrmuitorul legii i-i străjer, 

Din el doar drepte judecăți emană ; 
Apururi neînduplecat, sever, 
Nicicînd nu-i este patima tirană. 

Silit dacă s-a bizuit pe fier, 

Sfruntînd o lege sacră, suverană, 
Supremei judecăți, ca orişicine, 
Cinstind-o, vie-atunci să i se-nchine ! 

In mîna noastră vină de cu sine. 

Eu meritul i-l preţuiesc cît pot, 

Daj dacă-i încăpăţinat cu mine, 

Ii ştiu pe nemblînzitul tău nepot, 
Induplecă-l şi tu cum se cuvine, 
Nu mă silească a uita de tot 

Că-s blind, cu toate că-s răzbunător 
De neînduplecat, al legilor”. 

— „O inimă lipsită — Guelfo zise — 
De orice josnicie,oaie poate, 

Să-şi lase pîngărite har şi vise, 

Să nu le apere de strîmbătate ? 

Pe drept pe hulitor dacă-l ucise, 

Să-i pună stăvili urii cine poate ? 

Şi cine numără-n al luptei foc 

Ce lovituri se dau şi-n care loc ? 

Să se supună judecății tale 

îl chemi, dar nu mai poate, şi mă doare. 
Departe foarte-l duce nouă cale 

Cînd este urmărit de răzbunare. 

Dar însumi stau chezaş dreptăţii sale 

Şi spun că urmărirea noimă n-are, 
S-arat defăimătorilor aştept 

Nedreapta hulă răzbunată drept. 

Da, da. da, da, pe drept s-a avîntat 

Să-i taie lui Gerhardt trufaşul mot. 

E vina lui pristavul c-a uitat, 

Aici nu-l laud eu şi nu-i sînt soț." 

Tăcu ; Bouillon grăi : „îndepărtat, 

Zizania ne-o ocoli pe toți... 

Nu zămisli şi tu o nouă ceartă 

Că-s certuri mult prea multe, Doamne iartă. 

Dar între timp, vicleana vrăjitoare, 
Cerîndu-şi ajutoru-n fel şi chip, 
Umbla întreaga ziuă rugătoare 
Şi-adesea farmecu-şi schimba-n tertip. 
Dar vălul nopţii, cu înnegurare 

Cînd ascundea-n apus al zilei chip, 

In cortul ei sta singură cu cei 

Doi scutieri şi două şi femei. 

Dar nici neîntrecuta-i viclenie, 

Nici farmecul, nici dulcele ei grai, 

Nici nuri cum n-au mai fost şi n-or să fie 
Nici chipul ce părea că-i rupt din rai, 
Nici faptul că pe-ntîii-n vitejie 

I-a prins în mreaja părului bălai, 

In suflet nu-i stîrni, nesăbuită, 

Lui Godefroi, piosului, ispită. 

Cu muritoare gingăşii zadarnic 

Se străduie să-l prindă-n mreajă fata. 
Cum pasărea sătulă bobul darnic 

Nu vrea să-l vadă, nici venit de-a gata, 
Sătul să vadă lumea, cată harnic 
Bouillon cărarea Slavei, neumblata... 
Viclean Amoru-ntinde-n drumu-i mreajă, 
Dar voia lui destramă orice vrajă. 

Orient încearcă ca să-ntoarcă gîndul 
Sfinţit, al lui, de la cărarea sfîntă, 

Prin vicleşuguri mii şi întrecîndu-l 
Chiar pe Proteu ; oricît îl tot descîntă, 
Cu dulci priviri, cu mersul şi cuvîntul, 
Ce inima de gheaţă o-nfierbîntă, 

Prin har divin Bouillon o-nfruntă veşnic 
Şi nu se lasă tras pe drumul greşnic. 

Frumoasa ce credea că inimi caste 
Cu-n temurat al genelor le arde, 
înfrîngerea mîndriei stînd s-adaste 
Uimirea şi obida grea, de moarte, 
Mult mai uşoare cuceriri nefaste 
Atuncea caută în altă parte, 

Cum generalul care lasă baltă 
Cetăți prea tari şi altele asalta. 

Stătu, la fel, Tancred de neînvins 

în faţa armelor frumoasei fete. 

De o mai mare patimă încins 

El alteia în suflet loc nu-i dete, 
Otrava-i leac otrăvii, dinadins, 
Cum patimile-s altor patimi bete... 
Pe toţi îi prinse fata-n dulce farmec, 
Dar pe cei doi îi ispiti zadarnic. 

Măcar că o durea că nu-i deplină 
Izbînda planurilor ei dibace, 

Se mîngîia în gînd că e regină 
Atîtor bravi eroi prin vino-ncoace ; 
Şi fapta să nu-i iasă la lumină 
Vru-n sigur loc pe degete să-i joace, 
Căci lanţuri, nu de vrajă, ci cătuşe 
Se află-n dos de ferecată uşe. 

Şi cum venea sorocul, căpitanul 
Să-i dea făgăduitul ajutor, 

Se duse de-i grăi, minţind aleanul : 
— „O, sire, timpul zilnic îl măsor, 
Căci dacă veste prinde-va tiranul 
Că vreau, cu tine sprijin, să-l dobor, 
Se va găti şi el de apărare 

Şi sorţi uşori izbînda noastră n-are. 

O, nu lăsa să-i dea întîi de veste 

Ba faima, printr-un zvon, ba chiar spionii! 
Alegerea-n puterea ta de este, 

Dă-mi cîţiva bravi să spulbere dihonii. 
Neprihănirea, faptele aceste, 

De nu le uită Domnul marii pronii, 
Recîştigîndu-mi tronul baştin iară 

Ți-oi fi-n război şi-n pace tributară”. 

Ci, căpitanul, ascultînd-o, iată, 
Nemaiputînd acum să dea-napoi, 
Cum pare graba ei adevărată, 

Se cere el s-aleagă din eroi... 

Dar ei dau buzna, ceată după ceată, 
Să fie-ntre cei zece mai de soi, 

Şi duhul, al întrecerii ce-i roade, 
Le face rîvna mai necumsecade. 


70 

Citindu-le în suflet osîrdia 

Asupra lor cîştigă ea-n putere 

Şi teama iscă-n ei, şi gelozia, 
Deopotrivă inimii junghere. 
Amoru-nvaţă iute lenevia . 

Şi, lingav, dacă nu-l aţiţi, se piere, 
Cum merge roibul cel focos cuminte 
Cînd n-are soţ în urmă sau-nainte. 

Şi-atit de bine ştie să împartă 

Cuvinte dulci, cum şi priviri fierbinţi, 
Incit amantul pe-alt amant nu-l iartă 
Şi coace-n ei nădejdi şi suferinţi. 
Răpuşi pe rînd de-a farmecelor artă 

Se bulucesc, dau iama, scoşi din minţi, 
Şi-s fără frîu, şi uită de ruşine, 

Şi-n darn Bouiilon încearcă a-i reţine. 

Voind a-i mulțumi pe toți la fel 

Şi neținîndu-i nimănuia parte, 

Ruşinea lor îl mînie pe el. 

Cum nebunia ce-i ațîță foarte. 

Şi vrînd a fringe valul lor rebel 

Le zise, şi mai mult să nu-i întarte 

— „Ci numele vă scrieți, şi-ntr-un vas, 
în judecata sorților vă las." 

Ei numele îşi scriseră pe loc 

Şi sorții fură traşi în mică urnă. 
Artemidor, cel conte de Pembroc, 
leşi întîiul, şi Gerard pe urmă. 
Viaceslav avu apoi noroc — 

Grav şi-nţelept odată, astăzi scurmă 
Amoru-n el şi tînăr vrea să pară ! 
Bătrîn strivit de-a patimei povară ! 

Senină fruntea li-i, li-s ochii rouă, 
Plăcerea inimile lor inundă, 

Cînd văd cei trei, că soarta într-o nouă 
Nădejde focul dulce [i-l scufundă. 

Ci teama, gelozia, amîndouă 

în ceilalţi rod cu ură furibundă ; 

Toţi spînzură de buza celui care 
Biletul desfăcînd, citeşte tare. 

Guasco şi Ridolfo le urmară 

Şi Olderic ales fu de hazard, 

Nu-i Rousillon rămas pe dinafară 

Nici Henric, nici bavarul Eberhardt... 
Ştia Raimbaud, cînd sorții îl chemară, 
Că va trăda creştinul său stindard ? 
(E-atît de tare-Amorul ?) lată-i, zece !.. 
Cu fata alţii nu mai pot să plece... 

în ceilalţi urlă pizma şi mînia, 

îşi strigă soarta crudă şi nedreaptă ; 

Se plîng, Amor, că-ţi vrei împărăția 

Cu juzi şi legi şi plată după faptă. 

Dar cum e dat să crească-n om dirzia 
Cînd frupt oprit rîvneşte şi aşteaptă, 
Mai mulţi, în ciuda soartei, stau s-aiapte 
Armidei să-i urmeze-n fapt de noapte. 

Vor zi şi noapte umbra ei să fie 
Şi-s gata să-şi jertfească viața lor; 
Suspine dulci, mințita duioşie, 

Le sînt imbold să facă precum vor; 
Ea, fiecăruia, cu viclenie, 

îi spune zbuciumele lui c-o dor ; 
Cei zece însă, iată că,-n armură, 
Salutul ultim lui Bouillon dădură. 

Şi fiecărui înţeleptu-n parte, 

Cum schimbătoare-i pravila pagină, 

Ii dete sfat în ce chip să se poarte, 

în vreo capcană prins să nu rămînă. 
Dar vorbele-i zburară,-n vînturi sparte, 
Căci mintea nu-i Amorului stăpînă. 

Ci. bun rămas luîndu-şi el — să plece 
N-aşteaptă-Armida Aurora rece. 

Cu-aceşti rivali plecă izbînditoarea 
Legaţi la carul de triumfal ei. 

Iar ceilalți învățau acum turbarea, 
Rămaşi în urma aprigei femei. 

Dar cum întinse aripi înnoptarea, 

De linişte şi vise,-n ochii grei, 

Tîrîţi de- Amor, în taină mulți urmară 
Poteca străbătută de fecioară. 

Eustache e cel dintîi ce-abia aşteaptă 
A umbrelor întunecate spuză, 

Căci îi tîrăşte mintea, azi necoaptă, 
Prin oarbe bezne, oarbă călăuză. 
Bătu întreaga noapte cale dreaptă, 
Iar cînd cocoşii fu în zori s-auză, 
Zări un pîlc cu steagul şi cu fata, 

în burgu-n care înnoptase ceata. 

Şi alergă spre ea, şi-atunci însemnul 
Recunoscuidu-i, şi strigă Raimbaud : 

— „Ce cauţi ? Care vînt ţi-a fost îndemnul ?” 
—"Pe-Armida o urmez ori încotro, 

Sînt gata să-i ascult porunca, semnul, 

Şi sclav să-i fiu de astăzi încolo !" 

— „Dar cine-ţi poartă spre onor piciorul?” 
Cellalt îl întrebă atunci. — „Amorul ! 

Pe tine soarta te-a ales, deci, spune, 
Alegătorul cel mai mare care-i ?" 

— „Ţi-s titlurile false şi nu-s bune ! 

Prin viclenii te vrei urmaş fecioarei ? 

Au vrei să te strecori cu-nşelăciune 
Printre acei ce-s scut fermecătoarei 

Prin lege ? Sclav cu sila tu te vrei ?" 

— „Dar cine-mi stă-mpotrivă, cu temei ?" 

— „Chiar eu !" — strigă Raimbaud — şi, deodată, 
Ca viforul dădu spre el năvală, 

Eustache e gata şi el să se bată 

Şi-ardoarea amîndorura-i egală ; 

Tirana inimilor însă, iată, 

Struni cu-n semn pripita lor sminteală 

Zicînd : — „Raimbaud, opreşte-te .şi rabdă 

Nou ajutor în răzbunarea-mi dreaptă. 


84 


Mă vrei la adăpost, şi-asupră-i taberi ? 
Au vrei să mă lipseşti de-un braţ viteaz ? 
Să-mi aperi viaţa, cinstea să mi-o aperi, 
Bine-ai venit, Eustache, la mine, azi ! 

Să nu las spada nobilă să-ţi scaperi ? 

Ar însemna să fiu fără obraz.” 

Dar iată că-ntr-acestea iar şi iarăşi 

Se arătau la faţă noi tovarăşi 

Ce, gîndul bănuindu-şi-l, de hoţi, 

Se măsurau chiorîş, cu ochii răi; 
Armida veselă-i primea pe toţi 
Trecîndu-i bucuroasă — printre-ai săi... 
Dar cînd mijiră zorii, zeci de soţi 

Văzu Bouillon că-s duşi pe rele căi... 

Şi prevăzînd în viitor năpasta, 

Adînc se întrista în clipa asta. 


86 

Dar iată că un sol sleit apare. 

Prăfos şi trist ca-n clipele grozave, 
Un om aducător de veşti amare. 

Pe frunte cu-a durerilor hrisoave 
Zicînd : — „Mărite senior, pe mare 
Aleargă roi de egiptene nave ; 
Giuglielmo-ţi dă de veste, ce ligurii 
Matrozi îi duce, azi, pe valu-n furii". 

Mai spuse solul că de pe corăbii 

S-a fost trimis spre tabără merinde, 
Dar că tilharii hulpavi din Arabii, 
Convoiului ţişnindu-i înainte, 

Trecînd cămile, oameni, cai prin săbii, 
Făcură sclavi din cîţi putură prinde, 
Pe fund de vale, pe neaşteptate, 
Lovindu-i crunt clin faţă şi din spate. 

Crescînd neobrăzarea şi-ndrăzneala 
Barbarilor mereu rătăcitori, 
Potopului asemeni dau năvală 

Şi piedici nu mai ştiu în drumul lor ; 
Să bage groaza-n ei şi dîrdîiala, 

S-ar cere escadroane-ntr-ajutor, 

Să simtă hoţii cine drumu-l apără 
Din Marea Palestinei pînă-n tabără. 


89 


Şi vestea se lăţi din gură-n gură 

Arabii din pustiu că se ridică ; 

Şi pleava oastei fără de măsură 
Cuprinsă fu de-a-nfometării frică ; 
Văzînd Bouillon că spaima oastea-i fură 
Slăbind curaju-n inima voinică, 

Le potoli, senin şi-n vorbe sigur. 
Cumplitele neliniştirii friguri : 

— „Pe voi, ce-aţi înfruntat mereu cu mine 
Primejdii fără număr şi năpaste, 
Apărători religiei creştine, 

Fiind pentru Christos născută oaste ; 

Prin mări şi munţi şi ierni răzbind cu bine, 
Persane oşti, greceşti trădări nefaste, 

Şi foamea, setea, cînd dădură iama, 

Vă umple azi pentru nimica teama ? 

Au Domnul, ce-am văzut că scut ne este 
La ceasuri de primejdii şi mai mari, 
Privirea, braţul pavezei celeste, 
Le-a-ntors de la oştenii temerari ? 

Veţi îndrăgi năpastele aceste 

Cînd legămîntul împlini-veţi, tari. 

Sus inimile ! Sus ! Mereu curajul 

Unor mai mari izbînzi le fie gajul !" 

Grăind el astfel, calm şi înţelept, 
Curajul iar în inimi îl aprinde ; 

Dar mii de griji îl rod în schimb în piept 
Gîndind cum poate, neavînd merinde, 
Să țină-acest curaj mereu deştept 

In oamenii de felurite ginte, 

Şi cum să-nfrîngă flota, şi în frîu 

Să pună-al prădătorilor desfrîu. 


CINTUL VI 


1 

Domnea nădejdea, pe de altă parte, 
în rîndul trupelor asediate ; 

Aveau provizii şi-ncă, de departe, 
în taina nopţii, mai primeau bucate. 


Spre Aquilon stau ziduri mari, nesparte, 
Cu arme şi maşini încrîncenate ; 

înalte, groase ziduri se ridică 

Ce n-au de-asalturi şi atacuri frică. 

Dar să reziste iureşului franc, 

Sub lună şi sub soarele de aur, 
Monarhul le-ntărea mereu din flanc ; 
Sub sclipitorul stelelor tezaur 

Să fie gata arme noi, la tanc, 
Trudeau fără-ncetare meşteri fauri. 
Şi-n toi de pregătiri, cu nerăbdare 
Vorbi Argante regelui : — „Cit, oare. 

întemnițați în ziduri, pe tînjeala 

Vom sta, încet asediu îndurînd ? 

E drept, aud bătăi pe nicovală, 

Gem scuturi, coifuri, zalele, oricînd. 

Dar care-i rostul lor, cînd dau năvală 

Pe cîmp, cum vor, bandiții toţi, pe rînd ? 
Războinic n-ai ca să-i opreşti, tu, domnul, 
Şi nici trompetă să le strice somnul. 

Nimica nu le turbură nici prînzul, 

Nici veselia cinei nu le-o curmă. 

E, zi şi noapte, odihnit tot însul 

Căci temerea de tine nu-i mai scurmă... 
Dar cînd vă va-nboldire foamea, plînsul, 
Primi-veţi fieru-nvingător în turmă 

Sau toţi veţi răposa aici ca laşii, 

Egiptul de-şi întîrzie ostaşii. 


5 

Iar eu nu vreau o moarte de ruşine 
Să-mi învelească zilele-n uitare. 

Nici raza soarelui, nu vreau, pe mine 
Să m-afle mîine-nchis în zidul tare. 
Cum hotărît-au slăvile divine 

Să-mi fie soarta ! Dar Argant nu moare 
Lipsit de Glorie, ci doar în luptă, 

Din sfîntă răzbunare cînd se-nfruptă. 

Dar vitejia ta dintotdeauna 

De nu s-a stins, eu m-aş întoarce-n viată 
Şi nu murind mi-aş cuceri cununa... 

Ci hai să stăm cu Soarta față-n față 


Şi amîndoi să înfruntăm furtuna... 
Căci, cînd primejdiile te înhaţă, 
Prudent pentru oricare brav bărbat 
Ades e al temerităţii sfat. 

în cutezanţa fără de măsură 

De nu crezi ; oastea de nu-ţi scoţi afară, 
Doar doi războinici nenfricaţi îndură 
Să termine gîlceava, bunăoară. 

Să hotărască arme şi armură 

Şi timp şi loc şi legea luptei doară 
Creştinul prinţ, încît să se-nvoiască 
De-a dreptul cu sfruntarea vitejească. 

Oricîtă cutezanţă ar avea 
Potrivnicu-mi, cînd două braţe are 
Şi-un suflet doar, să nu-ţi temi cauza ta 
Cît stă-i Argante întru apărare. 
Victorie deplină dreapta mea 
îţi poate dărui, prin încleştare, 
Sfruntînd norocul, soarta... la-o-n gaj 
Şi ţara ta şi-o rîde de vrăjmaş." 

Răspunse riga : — „Tînăr nărăvaş, 

Au crezi povara vîrstei că mă frînge ? 
Că sufletul mi-i ticălos şi laş, 

Că braţul meu nu poate spada stringe ? 
Că nu rîvnesc la glorii de ostaş, 

Vrînd moarte ruşinoasă, fără sînge ? 
Te-nşeli... De foame şi nenorocire 

Eu nu mă tem, măcar că-mi dai vestire. 

O, nu-s aşa mişel... Dar iată cheia 

A tainei mele ce n-o ştie nime : 

Mult înjosit odată în Niceea, 

Vrînd răzbunare, Soliman oştime 
Rătăcitoare strînge de aceea... 

Din Libia arabă călărime ; 

Şi speră, noaptea dînd în duşman iamă. 
Să ne aducă ajutor şi hrană. 

Curînd va fi aici... Şi. aşteptîndu-l, 
Dacă-mi supune unele castele, 

Mă mulțumesc pînă atunci cu gîndul 
Că-s sceptrul şi coroana ale mele. 


Tu, neastîmpărul ce stai fierbindu-l 

în piept, opreşte-l ; clipele sînt grele ! 
Prielnic timp cu mine tu aşteaptă, 

Spre slava ta şi râzbunarea-mi dreaptă !” 

Rival lui Soliman din vreme veche. 
Se-nfurie cumplitul sarazin 

Că regele-l afla fără pereche 

Şi că în el se încredea deplin. 
—,„Ascultătoare ţi-i a mea ureche, — 
Răspunse — fă cum vrei... Luptînd puţin, 
Tînjeşte aşteptînd pe cel ce statul 
Pierzîndu-şi, ţi-o salva acum regatul! 

Să vină aşteptatul îndelung 

Ce dezrobi-va naţia păgînă... 

Cît despre mine, mie îmi ajung : 
Vreau numai slobodă această mînă, 
Vreau frîncilor sfruntarea mea s-arunc 
Cît voi aicea lînceziţi pe-o rînă. 
Vreau, fără să mă laud că te apăr, 

In luptă rară spada să mi-o scapăr." 

— „Aşteaptă pentru spadă şi mînie 
Răspunse regele — mai bun prilej... 
Dar nu mă-mpotrivesc, rival să-ţi fie 
Vreunul din creştinii mai viteji." 
Argante-atunci o clipă-nu-ntîrzie : 
Unui herald îi strigă : — „Val-virtej, 
Te du şi spune-i prinţului creştin 

Şi oastei lui cu ce sfruntare vin ! 

Că sint un cavaler ce, indignat 

Să stea închis aici de zid greoi, 

Doresc să afle cum ştiu să mă bat ; 

Să-mi dovedesc vîrtutea-ntreagă voi. 

Drept probă, vreau cu-n frînc viteaz bărbat, 
Ce crede-se erou între eroi, 

Să mă-neleştez pe viaţă şi pe moarte 

Pe cîmpul ce de corturi ne desparte. 

Că-s gata să mă bat cu doi deodată, 

Cu trei, cu patru şi cu cinci la rînd, 

Cu nobili mari sau cu ostaşi din gloată... 
Să-mi dea şi un răvaş de va fi vrînd, 


Că, după legea luptei, frînta spată, 

E prada-nvingătorului, oricînd." 
Heraldu-şi puse zale cu însemne 

De purpur şi-aur, roibul stînd să-ndemne. 

Ajunse astfel la Bouillon, în tropot. 

El sta cu toţi baronii laolaltă : 

— „Au poate un herald grăi mai slobod 
In adunarea voastră preaînaltă ?" 

— „Să nu-ţi primesc solia, asta n-o pot! 
Vorbeşte slobod, căci eu n-aştept altă !" 
— „Vedea-vom de-nsemnata mea solie 
Stîrni-va spaimă grea sau bucurie ! 

Şi, mîndru, le-aruncă atunci sfruntarea, 
Incit războinicii neînfricaţi 

Cu freamăt şi-arătară indignarea... 
Bouillon, neşovăind, răspunse : — „Aţi 
(Ales pentru un om prea grea-ncercarea !. 
Se va căi ! întîiul ce-l sfruntaţi 

Va dovedi că demn oricînd de noi e 

Si nu va fi de-al cincilea nevoie ! 

Sa vină fără teamă de ocară ! 

Acum ! Aici ! Dau luptei slobod loc. 
In contra lui un franc va fi să sară, 
Armat ca el, neajutat deloc... 

Jur asta !"... Şi heraldu-n tropot, iară, 
Pe-acelaşi drum zbură pe roib de foc 
Si la circazianul crud ajuns, 

I-aduse al creştinilor răspuns : 

— ”Stapine, ce aştepţi ? îmbracă zale !. 
Cu-a ta sfruntare se-nvoiră frîncii. 
Vitejii-i stau în faţă vrerii tale 

Si mai puţin vitejii, şi mai ţîncii. 
Văzut-am strînse spade şi pumnale, 
Si-ameninţări-în ochii lor, adîncii... 

In sigur loc îţi vei vădi bravura”... 
Argante îi ceru atunci armura. 

O îmbrăcă, nebun de nerăbdare 

Pe cîmp s-ajungă dînsul cel dîntîl... 
Ci regele-i grăi Clorindei: — „N-are 
Vreun rost ca, el plecînd, tu să rămii. 


O mie de ostaşi, spre apărare 

Şi ca însoțitori, voiesc să-i mii. 

Să lupte singur, dar, la cîțiva paşi, 
Mereu să-i steie bravii tăi chezaşi." 
22 

Ieşiră-n cîmp, cum poruncise el, 
Soldaţii; şi, cu mult în fruntea lor, 
Argant, în strai de luptă, din oțel, 
Gonea spre locul încleştării-n zbor. 
Cîmpie largă, netedă de fel, 

Sta între tabăra creştinilor 

Şi-ntre cetate, pînă hăt, departe, 
Parcă anume cîmp sortit lui Marte. 

Deci singur, pe acest al luptei vad, 
Argante se opri, de forță plin, 

înalt şi gros cît trunchiul, crîncen, smead, 
Ameninţînd norodul cel creştin 

Aşa precum pe Phlegru, Encelad, 

Pe David, uriaşul filistin. 

Dar mulţi de dînsul nu se tem, căci, înca, 
Nu ştiu ce poate braţul lui de stîncă. 

Bouillon, piosul, încă n-alesese 

Dintre războinicii de viţă un 

Potrivnic, dar, priviri, mereu mai dese, 
„Tancred, Tancred să lupte," — parca spun 
Citindu-le în inimi, înţelese 

Că-l socotesc cu toţii cel mai bun 

Şi, cum simţea către rumoare-ndemn, 

Făcu Bouillon clin ochi un singur semn. 

Nu mai era o taină pe Tancred 

Că-l alegea şi prinţul preacucernic : 

— „Te du — grăi. In braţul tău mă-ncred. 
învaţă-l minte pe acel nemernic !" 
Tancred e mîndru că pe Mahomed 
Infruntă-l în duşman aşa puternic. 
Scutarului cerîndu-i coiful, calul, 

Cu cete-n urmă-i, iute trece valul. 

Dar n-ajunge pe cîmpul de bătaie 
Că eroina falnică, nenfrîntă, 

I se arată stranie, bălaie, 

în zaua albă care o-nveşmîntă. 


Mai albă ca în Alpi căzuta nea e; 
I-i ridicată viziera strimtă 

Şi, cum suită-i pe-o ridicătură. 
Se vecie bine-ntreaga ei făptură. 

Uitind că namila circaziană 

Cu fruntea-i largă cerul amenință, 
Strunindu-şi mîndrul roib la pas din goană, 
Privea Tancred spre gingaşa fiinţă ; 
Curind rămase-n faţă-i ca de stană, 
Arzînd, sub chip de gheaţă, de dorinţă. 

Şi parcă mintea lui, de lume ruptă, 

O clipă nu mai cugeta la luptă. 


28 
Văzînd că nimenea nu-i ţine piept, 
Strigă Argante : — „Om să se măsoare 


Cu mine, nu-i ? Eu lupta o aştept !" 
Mereu buimac şi fermecat, se pare, 
Tancred sta-n faţa fetei ţeapăn, drept, 
Şi n-aude-a păgînului chemare. 
Atunci Ottone-nfige-n roib călcîiul 
Şi intră în arenă el întîiul. 

Ardea el să se bată cu huiduma, 

Dar locul lui Tancred lăsase-r-l. 

Ca alţii, el îl însoţise numa 

Să vadă harţa cu păgînul vil. 

Dar stînd Tancred încremenit acuma, 
Setos dădu el buzna şi agil, 
Nerăbdător şi plin de îndrăzneală, 
De tinăr să-şi cîştige mare fală. 

Ca tigrul ori ca leopardul ager 

Din codri, se-avîntă cu îndirjire. 
Argante însă, neştiind retrageri, 

inu doar lancea lungă-n cumpănire... . 
Şi cunoscu Tancred atunci prefaceri 

In gînd, trezindu-se din uluire, 


încît strigă : — „Stai, stai, îndată viu ! 
Eu trebuie să lupt !" — Dar prea tîrziu... 
31 


Oprindu-se, simţi mînii şi ciudă 
Câ-n ochi şi-n inimă i-aprind văpăi, 
Căci numai prin greşeala lui zăludă 
Intra în luptă altul dintre-ai săi. 


Iuţi Ottone lovitură crudă 

Spre coif păgîn, spre ochi păgîni şi răi. 
Dar şi Argante, dintru început, 

Ii şi străpunse platoşa, prin scut, 

încît, izbit cumplit, căzu din şa, 

Pe cînd circazianul viguros 

N-ajunse barem a se clătina. 

Şi-atunci pe duşmanu-i căzut pe jos 

în ocări Argant, strigînd aşa : 

— „Hai, recunoaşte-te din luptă scos ! 
Destulă glorie e pentru tine 

Să poţi să spui că te-ai bătut cu mine !" 

— „Noi arma cum şi cutezanţa-n piept o 
Păstrăm ! — sună răspunsul îndîrjit. 

Mă ierţi ? Mai bine moartea eu aştept-o, 
Prin răzbunare de n-ajungem chit!" 
Asemeni cu Meduza sau Alecto 

Argante fremăta de foc mocnit, 

Strigînd : — „Cunoaşte-i vrerii mele preţul, 
Iertarea de-mi primeşti cu tot disprețul!" 

Şi, calul îmboldind, uită de tot 
Ce pentru cavaleri e sfîntă lege. 
Ferind Ottone-atacul lui netot. 

In partea dreaptă îl răni în lege, 
Dar ce folos ? Nici rănile nu-l pot 
Opri pe cel pornit pe fărdelege, 
Ci furia i-o cresc peste măsură, 
Cum şi mînia şi-ndrăcita ură. 

Intoarce-Argante calul şi, în salt, 
Atît de iute îl repede,-ncît, 

Să-l vadă nu ajunge celălalt, 

Ci i se taie răsuflarea-n gît 

Şi-i tremură genunchii sub asalt... 
Izbit cumplit, în ţărnă doborit, 
Păleşte chipu-i, inima-i se frînge 

Şi, palpitînd, pămîntu-n braţe strînge. 

Turbarea-l face pe Argante crud, 
De-i calcă în copite bietul trup 
Urlînd : — „Pe cine mîndru îl aud, 
Să piară rupt, cum eu pe ăsta-l rup !" 


Tancred, în faţa faptului zălud, 
Simţind cum furii noi în el irup, 
Voi eroic a-şi plăti greşeala, 
Crescîndu-şi iar în strălucire fala. 

Striga, ieşindu-i crîncen înainte : 
— „Tu, suflet ticălos şi în izbîndă, 
Ferocitatea dacă te dezminte, 

Au, poate, vrei a laudei dobîndă ? 
Născut de-arabă eşti, tîlhară ginte, 
Ce-i numai de nelegiuiri flămîndă ! 
Te cară-n bezna sihlelor, pe munte, 
Cu fiarele ce sînt ca tine, crunte !" 

Nendatinat păgînul cu insulte, 
Muşcîndu-şi buza, face roşii spume. 
Răspunde... Nu vrea limba să-l asculte... 
Bolboroseală gura lui acum e. 

Ca trăznetele dintre nouri smulte, 

Cînd bubuind dau buzna peste lume, 
Aşa ţişnesc cuvintele, în stol, 

Din pieptul lui Încins de nou pîrjol. 

Turbarea înteţindu-şi şi mînia 

Prin al amenințărilor potop, 

Ca fulgerul ce spintecă Tăria 

Se pregătiră de fatal galop. 
Inspiră-mi, muză, mie-n piept furia ! 
De ei fă-mi vrednic arzătorul trop ! 
Fă scrîşnete de arme să detune 

Pe ale lirei încordate strune ! 

îşi pleacă ascuţitul vîrf, uşor, 

Deodată, două lăncii noduroase... 
Galop n-a fost şi n-au fost salt sau zbor, 
Nici furii, vreodată, dușmănoase, 
Asemeni cu cumplit atacul lor ! 

Lovesc deodată braţele vin joase 

Şi lancea-şi frîng, deodată,-n ţăndări, ei, 
In coifuri — şi din toate sar scîntei. 

Cutremur e, de zăngănit de arme, 
Pămîntul împrejur — şi sună munţii, 
Dar nu pot groaznice loviri să-i sfarme 
Şi nu le pleacă cerbicia frunții... 


Ciocnindu-se, stau roibii să se darme 

Şi-n van se zbat să salte sus... Dar crunţii 
Vrăjmaşi se smulg din scări şi, mai departe, 
Cu sabia vor să-şi aducă moarte. 

Pîndindu-se cu ochii, amîndoi, 

Un pas e după altul potrivit... 

Se răsucesc, se-avîntă, dau napoi... 
Făcîndu-se-ntr-o parte c-au ţintit, 

în loc neaşteptat lovesc apoi... 

Se apără-n chip nou şi îndîrjit, 

Ba şi deschid vrăjmaşei spade poarta, 
Să-nşele vrînd mereu prin artă, arta. 

Tancred, descoperindu-şi coasta dreaptă, 
Nu poate scutul lîngă ea să-l stringă... 
Loveşte-atunci Argante, nu aşteaptă, 
Descoperindu-şi şi el coasta stingă... 
Aici Tancred al spadei vîrf îndreaptă 

In carne nimerind şi nu pe lîngă, 

Şi sare îndărăt, şi tot se-ncoardă, 

Sub arme strîns, arici, acum în gardă. 

Atunci circazianul, mai feroce, 
Văzîndu-se în sîngele-i scăldat, 

De ură cît pe ce să se sufoce 

Şi, fremătînd de furie, turbat, 

înalță spada cum şi crunta voce, 

Voind a riposta neapărat. 

Dar ca din arc ţişnind, Tancred, deodată, 
II şi crestează-ntre grumaz şi spată. 

Cum ursul, în pădurile alpine, 
Țepuşa lungă-n coastă cînd o simte 
Piept morţii şi primejdiei tot ţine, 
Orbeşte-n arme buzna dînd, nainte, 
La fel Argante, peste răni ruşine 
Adăugind, curajul nu-şi dezminte 
Şi, răzbunare vrînd cu orice preţ 
Primejdia priveşte cu dispreţ. 

Unind putere, suflu, îndrăzneală, 
Şi nou avînt, asemeni nimănui, 
Lovi cu spada cu aşa iuţeală, 
încît stîrni în aer flăcărui. 


Creştinul n-avu timp pentru fereală 
Şi nici s-atace el la rîndul lui... 
Greu răsuflînd, nu poate faţă, pare, 
Să-i facă namilei nimicitoare. 

Sub arme strîns aşteaptă-n van să treacă 
Furtuna loviturilor în grindeni. 

Se apără cu greu, dar nu atacă, 

I-i însă de maestru pasul sprinten ; 
Argante nu se domoleşte-oleacă 
Loveşte fără preget, pretutindeni, 
Silindu-l pe creştinul scos din fire 
Cumplita spadă a-şi dezlănţuire. 

înfrîng al minţii sfat mînii nătînge, 

îi cresc puterea furii furibunde ; 
Oricînd loveşte, sfirtecă sau frînge ; 
Prin zale vîrful ascuţit pătrunde. 

Pe jos zac arme năclăite-n sînge 

Ce cu sudoare se întrepătrunde... 

Li-s fulger spadele, iar cînd lovesc 
Sînt tunet crunt şi trăznet crunt, ceresc. 

Paginii, francii, cu nesiguranță, 

Năuci, privesc priveliştea grozavă, 

Cu toţii, între teamă şi speranţă 
Aşteaptă să sfîrşească ora gravă. 

Pun toţi folosul, paguba-n balanţă, 

Şi stau tăcuţi şi n-au chef de gîlceavă, 
Stau nemişcaţi, pîndind cumplita trîntă, 
Şi numai inima li se frămîntă. 

Erau şi unul şi-altul storşi de vlagă 
Şi, poate, ne la vreme s-ar fi stins 
Dacă-nnoptarea, peste lumea-ntreagă, 
Un văl de smoală nu ar fi întins. 

Ci, să-i despartă doi heralzi se bagă : 
Creştinu-i Arideu... Iar cellalt ins 
Pindor, prudent şi prea isteţ, cel care 
Purtă a lui Argante grea sfruntare. 

Păşind cu siguranța, amîndoi, 

Pe care le-o da vechea rînduială, 
Prin dreptul ginţilor, între cei doi 
Ei sceptru-ntinseră, de-mpăeiuală. 


Pindor grăi întîiul : — „Bravi eroi, 
Egali şi prin virtute şi prin fală, 
Nu tulburaţi cu-al luptelor adaos 
Al nopţii-ndătinat şi calm repaos. 


52 

Cit soarele străluce, se lucrează, 

Iar noaptea tot ce vieţuieşte doarme ; 
Dispreţuieşte inima vitează 

In umbră şi-n tăcere zvon de arme." 
Strigă Argante : — „Ura-n mine trează 
Rîvneşte şi prin bezne reci să-l sfarme 
Dar mai mult ziua-mi place... El să jure 
Că va lupta în faptul zilei pure." 


53 

Tancred răspunse : — „Jur, dar şi tu jură 
Şi jură c-ai s-aduci prizonierul, 

Altfel nu las această bătătură 

Şi-s gata iar a-ncrucişare fierul !" 

Jurînd cei doi, heralzii le dădură 

Timp pînă cînd a şasea oară cerul 

Va sta cu raze soarele să-l spintece 

Ca rănile să poată ei să-şi vindece. 

Cumplita luptă amintire-adincă 
Paginilor, creştinilor le lasă. 
Uimirea, groaza, multă vreme încă 
Ii urmăresc şi-n tabără, şi-acasă. 
De cutezanţa braţelor de stîncă 
Vorbeşte cîte-n lună plebea deasă, 
Dar nu ştie spre cine să încline, 
Avînd cîte-o părere fiecine. 

Se-aşteaptă cu nelinişti, nerăbdare 
Sfirşitul neştiut al luptei crunte. 
Furia-nfrînge-va virtutea oare ? 
Bravurii îi va sta-ndrăzneala-n frunte ? 
Dar, dintre toţi, mai zbuciumată pare 
Erminia, căci sta acum să-nfrunte 
Judeţul, al nesigurului Marte, 

Din viaţa-i scumpă cea mai bună parte. 

Era a regelui Cassan, ea, fiică, 

Ce-n Antiohia domni odată. 
Pierzîndu-şi tronul se văzu, cu frică, 
Chiar în puterea lui Tancred lăsată. 


Dar n-o jigni eroul prin nimica 
Ci o cinsti şi-o preţui pe fată, 
încît, cu ţara-i toată în ruină, 
Slăvită fu mereu ca o regină. 

Slujind-o, îi dădu Tancred în dar 
Nepreţuita, sfinta libertate, 
Lăsîndu-i orice lucru scump şi rar, 
Comori de aur şi de nestemate. 
Iar ea răzînd că-n tînăr temerar 

Şi chipeş inimă de nobil bate, 
Țesu în jurul ei amorul mreajă, 
Legînd-o cu nemaivăzută vrajă. 

Azi. slobodă, cu şi mai mult temei, 

E sclavă unei dragoste hirsute. 

Şi plînge-acum după eroul ei 

Şi după lanţul temniţei plăcute. 

Ştiind ea însă datoria ce-i 

Şi cinstea — de regalul rang cerute — 
Cu mama ei plecase, căutînd 

Un sprijin pe prietenos pămînt. 

Ajunsă în Sion, de-al Palestinei 

Tiran primită, în curînd în strai 

De doliu o-mbrăcă moartea reginei, 
Dar jalea şi durerea strînsă-n grai. 

S-o facă nu puteau să uite cine-i, 

Nici în surghiun, al vieţii sale crai; 

Să stingă pierderi neputînd, ori datina, 
Nici doru-i arzător, nici patima. 

De dragoste e piîrjolită, biata, 

Dar focul care-n inimă îi arde 

Din amintiri doar îl hrăneşte fata 
Atât cît e iubitul ei departe. 

E taină flacăra, nealinata ? 
Cu-atita este mai fără de moarte ! 
Dar iată că-i trezi nădejdea zvonul 
Că dragul ei va ataca Sionul. 

Se speriară toți, atîtea nații 

Văzînd cum mîndre mînă Asfințitul... 
Doar ochii ei, apururi turburații, 
Vedeau, al aşteptării lungi, sfîrşitul. 


Cu ochi avizi, ea, printre toţi bărbaţii, 
Cu mult nesaţ îşi căuta iubitul, 
Adesea-n van, dar coifu-i de oţel 
Cînd îl zărea, striga : — „E el, e el!" 

Lîngă palatul regelui aproape 

Un turn se-nalță, lîngă metereze. 
De-aici nu poate ager ochi să scape 
Cîmpii şi munţi şi ostile viteze. 
De-aici, cît nu sta astrul să se-ngroape, 
în vălul nopţii, ea, cu veşnic treze 
Priviri, îl tot pîndea, în piept cu dorul 
Şi cu suspinul ce-l năştea Amorul. 

De-aici văzuse ea-ncleştarea grea 

Şi inima puternic palpitase.-i... 

— „Acolo-i dînsul! — parcă îşi striga. 
Asaltă-l moartea cu tăişul coasei." 

Cu chin şi cu nelinişti strînse-n ea, 
Sorbiră lupta ochii preafrumoasei. 

De cîte ori lovea Argant, sărmana 
Simţea în suflet dureroasă, rana. 

Aflînd ea adevărul mai apoi, 

Că lupta se va relua pricepe 

Şi-i curge gheaţă parcă-n trupul sloi 
Şi-o nouă teamă prinde s-o înţepe. 
în taină varsă lacrime, şuvoi, 

Şi-n taină să suspine-adînc începe. 
Desfigurată, pală, fata este 

Icoana vie-a spaimelor funeste. 

I-i gîndul smîrc de-ngrozitoare schime ; 
O săgetează frica, turburarea. 

în vis i se arată cîrd de ştime 

Şi somnul i-i mai crud ca-nmormîntarea. 
îl vede sfirtecat cu grea cruzime 

Şi implorîndu-i, stins, ajutorarea. 

Iar cînd se scoală, dis-de-dimineaţă, 

în lacrimi i-s scăldate piept şi faţă. 

Nu teama unei noi primejdii doar 
în două parcă inima-i despică, 

Ci rănile viteazului calvar 
Fiindu-i, veşnic simte numai frică ; 


Cresc zvonuri false crudul ei coşmar 
Şi veştile ce de departe pică 

O fac să creadă că eroul pleoapa 

Rănit şi-o-nchide, şi-l pîndeşte groapa. 

Cum mama ei o învățase bine 

Ce tainice-nsuşiri în ierburi zac, 
Cum pot descîntecele răni s-aline, 
Aflîndu-şi astfel trupul nostru leac, 
Cum ale Orientului regine 

Din străvechime cu mîndrie fac, 
Voi să-i pună însăşi oblojeală 
Iubitului, întru tămăduială. 

Voia... Dar, vai, lîngă duşman silită . 

A fost să stele grija-i de fecioară ; 

Voia adesea plantă otrăvită 

Să-i verse lui Argante-n răni, să moară ; 
Dar mîna-i pură şi neprihănită 

Simţea că-i crimă pe păgîn să-l piară. 
Şi-astfel nădăjduia doar că adoarme ce 
Putere-i strînsă-n ierburi şi în farmece. 

Nici singură printre oştiri duşmane 
Nu se temea... Hoinară de demult, 
Văzuse ea măceluri şi prigoane 

In scurta-i viaţă plină de tumult, 
Incit deasupra minţii de codane 
Sta cutezanţa tinerei cu mult; 

Cu greu apuc-o spaima, turburarea 
Şi prea puţin o zdruncină teroarea. 

Mai mult însă ca orice judecată, 

Amorul temerar i-nfrînge teama; 

Credea în libian deşert să poată 

Sfrunta otrăvuri, monştri cruzi dînd iama, 
Dar se gîndea la cinstea-i fără pată, 

De nu lua la spectrul morţii seama. 

In sufletu-i erau doi duşmani pacostea, 
Izbîndă vrînd : şi Cinstea, cum şi Dragostea, 

Ii strigă Cinstea : — „Tînără domniţă, 
De legea-mi pînă azi ai ascultat ; 
Virtutea ţi-am păzit şi-n lanţ de criță 
Cînd subjugă duşmanul mîndru-ţi stat. 


Vrei, slobodă, comoara ta de viţă 

S-o pierzi, cînd suferind o ai păstrat ? 
în tînăr suflet gînduri cu primejde 

Au cine-aprinde ? Cine-ţi dă nădejde ? ! 

Au preţuieşti virtutea prea puțin ? 
Amantă te doreşti în miez de noapte ? 
Cerşeşti disprețul unui neam străin ? 
Trufaş să-ţi zică-nvingătorul : «Fapt e 
Că tronul ţi-e, şi sufletu-n declin... 
Nu poate inima-mi să te mai rabde ! 
Nevrednică de mine eşti !» Şi pleava 
Să te socoată tuturora sclava ?" 

O linguşea Amorul de-altă parte, 

înşelător chemînd spre desfătare : 

— „Nu te-ai născut printre stîncimi, departe 
Ursoaica nu ţi-a fost zămislitoare ! 

Cînd focul lui Amorul ţi-l împarte 

De ce să fugi de el fără-ncetare ? 

Ți-i inima de fier, de piatră toantă, 

De tot roşeşti de numele de-amantă ? 

Urmează legile dorinţei tale! 

De ce-l tot crezi pe el nesimţitor ? 

Nu-ţi aminteşti cum el ţi-a plîns în poale 
Si cum amestecarăţi dor cu dor? 

Eşti crudă, tu, căci chinurilor sale 

Nu le duci leacul tămăduitor... 

El zace... Tu, nerecunoscătoare, 

Te zbaţi să-i pui duşmanul pe picioare. 

Pe-Argante vindecă-l, încît, mai iute 
Pe-al tău liberator să-l vezi ucis ! 

Te scapi astfel de datorii nevrute; 

Plătite binefacerile 1-s. 

Scîrboasă treaba asta oare nu te îngroapă 
în dureri de nedescris ?... 

Şi nu-ţi sînt, oare, de ajuns temei 

Cît mai degrabă valea să ţi-o iei ? 

O, cît ar fi de omenesc şi drept 
Şi cîtă mulţumire, bucurie, 

Ai încerca, dacă rănitu-i piept 
De mîna-ţi lecuit ar fi să fie. 


Stăpînul tău, din boala grea deştept, 
Culori pe chipu-i ai vedea că-nvie. 
Fiindu-i frumuseţea darul tău, 

Cu mult mai drag ţi-ar fi acel flăcău 

I-ai fi la marile isprăvi părtaşă 

Şi gloria şi-ar împărți cu tine ; 

A nunții-mbrățişare pătimaşă 
Vesti-va zorii unei vieţi senine. 
Şi-atunci cinstită fi-vei şi fruntaşă 
Printre soţii şi mamele latine, 

Pe plai italic, unde-şi au sălaşul 
Credinţa dreaptă precum şi curajul." 


78 

Minţită de atari nădeji, nebuna 
Visa o fericire, vai, deplină ! 

Dar îndoieli o macină, nu una, 

Să iasă, cum, spre tabăra creştină, 
Cînd străji îi stau palatului cununa 
Şi tot de străji e-ntăritura plină ? 

Şi fără pricină-nsemnată poartă 
Războiul nu-ţi deschide, nu te iartă. 

Era nedespărţită de Clorinda, 

Ştiut fiind aceasta tuturora, 

Atiît cînd stelele porneau colinda 
Cît şi cînd mijea iară aurora. 
Adesea chiar şi patul şi oglinda 
Aceleaşi le erau amîndurora... 
Ştiindu-i tainele Clorinda, toate. 
Doar dragostea destăinui nu-i poale. 

Atît Clorinda nu ştia ; iar cînd 

îşi auzea oftînd mereu consoarta, 

Părea că alte pricini are-n gînd 

Şi că-şi plîngea doar, nemiloasă, soarta; 
Şi se iubeau atît, încît, oricînd, 
Erminiei deschisă-1 era poarta, 
Clorinda de era acasă ori 

La sfat cum şi la luptă, uneori. 

Lipsind Clorinda într-o zi, şi ea 
Fiind în încăperile-i pătrunsă, 
Adînc la fuga ei cum se gîndea, 
Plecarea jinduindu-şi-o ascunsă, 


Nehotărîrea, turburarea grea 

Cît o-ncercau la acest gînd ajunsă, 
Războinicei armura i-o zări 

Şi, suspinînd, acest fel îşi grăi: 

—,,Războinică preafericită, jună, 
Acum, abia acum ştiu pizma ce e. 

Dar nu-ţi rîvnesc a gloriei cunună, 

Nici cinstea frumuseţii de femeie; 

Dar piedici nu pot rochii lungi să-ţi pun, 
Silit nu-i preţul tău închis să steie... 
Ruşine, teamă,-n faţa nimănui 

Tu nu cunoşti, armura cînd ţi-o pui. 

De ce nu mi-au dat Cerul şi Natura 
Curajul tău şi braţul tău de fier, 

Să-mi schimb aceste rochii cu armura 
Şi-un coif în locul vălului să cer ? 

Nici vînt, nici arşiţi mi-ar opri bravura, 
Cum nici furtuni şi nici al iernii ger 
Ci, singură sau nu, şi nopţi, şi zorii, 

Pe cîmp m-ar fi găsit, cu luptătorii. 

Tu, nemilos Argant, întîiul nu 

Te-ai fi bătut atunci cu dragul meu, 
Ci, poate, prinsul meu ar fi acu 

De l-aş fi-ntîmpinat, în luptă, eu. 
Cu scumpa lui vrăjmaşă, astăzi, tu 
L-ai fi văzut sub dulce jug, nu greu ! 
Şi lanţurile lui, pe ale mele 

Le-ar fi făcut să nu mai fie grele ! 

Sau trupul, poate, el răzbind să-mi spintece, 
Rănita inimă rănindu-mi iară, 

De dragoste-ar fi izbutit să-mi vindece 
Neprihănitul suflet de fecioară ; 

Sau, poate, astăzi, el ar sta s-alinte ce 

A fost cîndva o inimă de pară ; 

Sau mi-ar cinsti, cu lacrimi şi mormânt, 
Cenuşa, să n-o-mprăştie vreun vînt ! 

Vai mie !... Vreau ce e cu neputinţă ! 
In van nădejdilor nebune-s pradă ! 
Să stau aşa, o mizeră fiinţă, 

Precum o oarecare, de pe stradă ? 


Taci, inimă |... De ce, cu stăruinţă, 

Nu iau şi eu,o dată, scut şi spadă ? 
Plăpîndu-mi braţ. pe scurt răstimp,nu poate 
Să-ndure a armurii greutate ? 


87 

Ba poate !... Dragostea-mi va da puteri, 
Cum dă sfioşilor curaj fierbinte. 
Simţindu-i focul, slabul cerb de ieri 

La luptă se avîntă, înainte. 

O, eu nu lupte ci iluzii cer : 

Să trec în locul falnicei Clorinde 

O clipă doar... Sub astă-nfăţişare, 

Sorti siguri de izbîndă fuga-mi are. 

Nici străjile nu pot să-mi stea în drum ; 
Nu va-ndrăzni a mă opri niciuna. 
Giîndesc, gîndesc, şi seama-mi dau, acum 
Că asta-mi este calea, numai una ! 
Nevinovata-mi faptă de acum 
Ajute-mi-o Amorul şi Fortuna ! 

La rege e acum neîmblânzita... 

Hai, repede... Prielnică-i clipita !"... 

împinsă, îmboldită de amor, 

Nu mai aşteaptă, ci, de grabă plină, 
la armele şi scutul sclipitor, 
Ducîndu-le-n odaia ei, vecină. 

Se dovedeşte furtul ei uşor, 

Căci toţi plecaseră cînd ea să vină ; 
îi mai ajută trecerea la fapte 

De hoţi şi-ndrăgostiţi iubita noapte. 

Văzînd că noaptea, tot mai neagră,-şi pune 
în vălul pletelor de beznă stele, 

Porni pe-un credincios scutar să-l sune 
Şi-o slujnică, de preţ în clipe grele... 

Din pianul ei o parte lor le spune, 

Dar cată şi oleacă să-i înşele, 

Minţind că alte pricini îi dau ghes 

Să fugă,-n toi de noapte, mai ales. 

îndată scutierul credincios 

Adună tot ce pentru drum se cere ; 
Aruncă-şi fata straiul lung, pompos, 
Şi-i creşte încă farmecul, nu-i piere, 


în simplu strai uşor, pe trup frumos, 
Şi e mai graţioasă la vedere... 

Ia singură armura cea grozavă, 
Doar ajutată de aleasa sclavă. 

Oţelul dur striveşte blonde plete. 
Precum grumazul gingaş i-l apleacă ; 
Piăpîndu-i braţ cu greu să rabde stete 
Şi scutul greu, şi spada grea, în teacă ; 
O, în armură,-i vine bietei fete 

într-o războinică să se prefacă ; 

Şi rîde Amor, ca în clipa cînd 

Pe Hercule l-a fost văzut torcînd. 

Ce greu păşeşte în armură fata ! 

Pe sclavă înaintea ei o mînă 

Să-i fie nencetat de sprijin gata ; 

îi varsă vlagă, însă,-n slaba mînă, 
Speranţa, dragostea, nealinata; 
Aşteapt-o scutierul pe stăpînă 

Şi, cînd ajung, cu toţii grabnic urcă 
Pe roibi focoşi, ce pot să dea de furcă. 

Toţi travestiţi, anume ei apucă 

Pe tăinuite căi şi-ntortocheate ; 

Sclipesc în noapte arme... Trec — nălucă — 
Ostaşi prin faţa lor, ostaşi prin spate, 

Dar unul nu-i opreşte, ci, spre ducă, 

Le şi deschid cărări nenumărate 

Cînd văd armura albă, cu temut 

însemn, şi-n fapt de noapte cunoscut. 

Erminia-i un pic mai liniştită. 

Dar tot o roade, încă, îndoiala ; 

Se teme că va fi descoperită, 

Plătind cu teama — astfel — îndrăzneala. 
La porţi şi-ascunde spaima încolțită 
Şi-nşeală gărzile, vorbind cu fala 
Clorindei : — „Sînt Clorinda, şi-nsemnate 
Porunci mă scot afară din cetate !" 

Şi cum aduce femeiescu-i glas 

Cu al Olorindei, gata-i înşelarea ; 
După armură, şi însemn, şi pas, 

Au cine-ar crede că nu-i luptătoarea ? 


Ascultă garda... Trec de-acest zăgaz 
Şi, pentru a-şi asigura plecarea, 
Se-afundă dinadins pe fund de văi, 
Tot pe sucite şi piezişe căi. 

Ajunsă-n loc sihastru, adîncat, 
încetineşte însă fata goana ; 

Primejdia dintîi s-a spulberat 

Şi n-o mai sperie acum prigoana ; 
Gând negîndit la timp, şi tulburat, 
Acum încruntă-i, însă, iar, sprinceana, 
Căci, la-nceput, i-ascunse dragostea 
Pătrunderea în tabără că-i grea. 

Ii pare nebunie înarmată 

Să se arate oştilor vrăjmaşe ; 

Voia să se ivească-ntiia dată 
Stăpînului iubirii pătimaşe ; 

Iubită tainică, neaşteptată, 

Ea cinstea şi-o voia doar lui urmaşe... 
Oprindu-se atunci, prevăzătoare, 
Scutarului îi spuse : — „De-a-ncălare, 

Tu ia-mi-o-n taină înainte, iute 

Şi către cortul lui Tancred te-ndeamna, 
Să-i spui că leacuri nemaicunoscute 

Şi pacea îi aduce-n dar o doamnă. 

Da, pacea, căci Amorul prea hirsut e 
Şi pentru mine crunt război înseamnă, 
Război ce-aduce-mi uşurare mie 

Şi poate leacul lui cel bun să fie. 

Că doamna asta crede-n el, nespus, 
Că nu se teme de jigniri, lui roabă... 
Tu să-i destăinui numai ce ţi-am spus, 
Zicînd că nu ştii altă, de te-ntreabă. 
Cum cred că în primejduire nu-s, 
Aici te-aştept, aşa că fugi, degrabă !" 
Vorbind ea astfel, omul, într-o clipă, 
Se spulberă ca dus de o aripă. 

Şi-atît de iscusit umblă, încît, 
Primit în tabără prieteneşte, 
Tancred îl ascultă numaideciît, 
Plăcindu-i foarte ce i se vestește ; 


Rămas pe gînduri el, nehotărit, 
Scutarul spre Erminia porneşte, 
Să-i spună că printre creştini putea 
Oricît ascunsă să rămînă, ea. 

Dar, ca pe Jar, urîndu-i-se, paşii 
Erminia i-i număra : — „...încearcă 


Să intre... Stă de vorbă cu ostașii... 

E-n tabără... E timpul să se-ntoarcă... 
Vai, nu e frate, azi, cu nărăvaşii |... 
E-ncet, cum nu i-i obiceiul, parcă !" 

Şi, calul spre un deal stînd să-şi repeadă, 
Ajunse corturile să le vadă. 

Se şi spuzea de stele noaptea nouă 
Şi nu-i sta bolţii nici un nor cunună ; 
Răcoritoare, perlele de rouă 

îşi risipea abia mijită lună. 

Erminia simţea c-o taie-n două, 

Cu dulce flamă, patima nebună ; 

Şi cîmpul, şi tihnita nopţii pace, 
Iubirii vechi ea martore le face. 

Sorbind ea tabăra în ochi, zicea : 

— „Dulci ochilor, voi, corturi mari, latine, 
Zefirii dintre voi durerea mea 

Alină-o, oricând vă simt vecine ! 

O, Cerul de mi-ar hărăzi, cîndva, 

Azil, — aţi fi azilul pentru mine, 

Căci numai printre arme-n neodihnă 

Să gust aş mai putea un pic de tihnă ! 

Primiţi-mă cu tihna milostivă 

Ce Amor mi-o făgădui mereu... 

Cu mila care, cînd eram captivă, 

Mi-o dăruia învingătorul meu. 

O, nu-mi vreau sceptrul, astăzi !... Dimpotrivă, 
Prea fericită m-aş simţi şi eu 

Să-l pierd şi să cinstesc a voastră lege, 

Destin prielnic dacă m-ar alege !" 


106 

Vorbindu-şi astfel, nu ghicea năpasta 
Cu care Soarta se gătea s-o sfarme, 
Căci raze de lumină-n vremea asta 
Atât de viu i se-oglindeau pe arme, 


încît, zărită sus de tot, pe creasta 

De deal, se şi iscară-ndată larme : 

— „E ea |... Vedeţi-i tigrul de argint 
Şi-armura albă,-n raze vii sclipind ? !" 

O, vrut-a nenorocul ei etern 

Să stele pe aproape străji, planton, 
în cap cu-Aleandnu şi cu Polifern, 
Doi fraţi latini, să desluşească zvon 
De care mari, ce drumului se-aştern, 
Provizii noi s-aducă în Sion... 
(Scutarul le scăpase, din greşeală, 
Slujit de depărtare şi iuţeală.) 

Mezinul, Polifern, ajuns să-şi vadă 
Părintele ucis de-acea Clorindă, 
Cum toate îl făceau acum să creadă 
Pe ea că ajunsese s-o surprindă, 
Iscoadele pitite-n ambuscadă 

Le asmuţi, de zor, spre ea, s-o prindă 
Şi, — urmînd întâiul inimii imbold, 
In dam zvârli al javelinei bold. 

Cum ciuta însetată, ce nu pierde 

Din ochi izvorul viu, ţişnind din stâncă, 
Sau rîul şerpuind prin iarba verde, 

Ci se repede şi bea încă, încă, 

Stînd trupul vlăguit să şi-l dezmierde 
Cînd cainii o încolţesc în umbra-adîncă, 
Se-ntoarce şi tot fuge, cu iuţeală, 
Uitînd de sete şi de osteneală, — 

La fel şi ea, care, lîngă iubit, 

Visa să-şi stingă focul arzător 

Şi sufletul să-şi simtă odihnit, 

Sub dulce braţul lui ocrotitor, 

Cînd glasuri auzi, strigînd răstit 

Şi arme-n clinchet ameninţător, 
Spre fugă-i dădu roibului imboldul, 
Mereu cu pintenii-nţepîndu-i şoldul. 

Ea fuge... Sclava fuge... Roibul ei 
Goneşte-n zbor, parcă mîncînd pămîntul ; 
Nu ştie Polifern odihna ce-i , 

Se ține-n urma ei cu tot avîntul. 


Târziu, scutarul, tinerei femei 

I-aduce.,-al lui Tancred, consimţămîntul.., 
O caută, într-una mai departe, 

Dar frica şi mai tare îi desparte. 

Dar, calm răzbind Alcandru să rămînă 
Cînd pe Clorinda falsă o zărise, 

Fiind el mai departe de păgînă, 

La post rămas, îndată veşti trimise 

Că nu văzuse animal cu lînă, 

Necum cirezi, dar că se repezise 

Pe urmele Clorindei speriate, 

Cu cete de pîndari, prea bunu-i frate. 

Că el nu poate crede nicidecum 
Războinica aceasta, cap de oaste, 

Să iasă-n cîmp deschis, aşa, oricum, 

Trebi mai de seamă cînd nu stau s-adaste... 
Să judece chiar Godefroi, acum, 

De are rost a o-ncolţi din coaste... 

Printre latine corturi zvonul nou 

Avu, întîi de toate, un ecou. 

Ci, turburat de cel dinţii răvaş, 
Tancred îşi zice, zvonul auzind ; 

— „Primejduită-i zîna mea ostaş 

Ce leac mi-aduce, aşteptat cu jind 
Atunci săltă în şa, pe buiestraş, 

Cu-o parte din armura lui gonind, 

Pe urma ei, ghicind-o pretutindeni, 
în zbor pe roibul îmboldit de pinteni. 


CÎNTUL VII 


l 

Ci roibul pe Erminia o poartă 
Prin umbra sîhlei dese şi bătrîne ; 
Sleită şi pe jumătate moartă 
Putere nu mai are să-l înfrine ; 
Şi-aşa sucită-i goana lui deşartă 
Incit ascunsă tînăra rămme 
Privirilor duşmanilor ce-ndată 

Şi simt a urmări că n-o s-o poată. 

Cum cîinii, după lungă vinătoare 

Şi fără rost, se-ntore cu limba scoasă, 
Pierzîndu-i urmele jivinei care 

Din cîmp deschis răzbi-n pădure deasă 
La fel ostaşii, cu mînie mare, 

Sătui şi ruşinaţi se-ntorc acasă... 

Ci, nostimei de-i urmărită încă, 
Sfioasă, ea se-afundă-n umbră-adînea. 

Goni întreaga noapte, ziua toată, 
Neîndrumată, fără călăuză. 

O însoțea doar lacrima-i sărată 

Şi strigătul rostit de supta-i buză ; 
Dai- soarele cînd roibii, înc-o dată, 
Şi-i duse-n val, pe trup cu roua spuză, 
Zărind Iordanul cu-ape străvezii, 
Copila coborî şi poposi. 

Şi se hrăni doar cu nespusa-i jale 
Şi numai plînsul îi ţinu de sete ; 
Dar somnul, ce deschide dulce cale 
Uitării pentru inimile biete, 
Invăluind-o-n aripile sale 

Durerea să i-o risipească stete... 

Ci tot îi tulbură Amorul-domn 

în chipuri felurite pacea-n somn. 

Şi se trezi doar păsările cînd 
Bineţe îi dădură Aurorii ; 

Cînd frunza murmura şi rîul bland 
Şi boarea hîrjonea petala florii; 

Ci ochii încă lîncezi deschizînd, 
Văzu colibe-adăpostind păstorii. 
Părelnic glas prin unde şi frunzar 
Chemă-i şi plînsul şi suspinul iar. 

Dar plînsu-i întrerupe, subțiratic, 

Un son ce-i varsă-n suflet dulci fiori ; 
Ținea ison cimpoiul păduratic, 

Se pare, unor glasuri de păstori; 
Şi-atunci porni spre ei cu pas molatic 
Şi desluşi la umbră, printre flori, 

Un moş lucrind la coşuri de nuiele 

Şi trei flăcăi cîntînd a dor şi jele. 

Se speriară ei, zărind în față 
Necunoscută, straşnică armură. 

Ci ea le dete bună dimineață 

Şi aurul din plete i-l văzură. 

— „O, duceţi-vă fericita viaţă 
Plăcută cerului, prin muncă pură 
— Grăi Erminia — aceste arme 

Nu vor dulceaţa cîntului s-o sfarme. 

Unchieşule, — adăugă apoi 

— Acum, cînd arde-n focul luptei ţara, 
Cum de aveţi sălaşul paşnic voi ? 
Războiul nu vă-nfrică, şi nici para ?" 
Răspunse moşul: — „Fata mea, război 
Şi jaf şi harţă nu-mi ating căscioara, 
Căci niciodată viforul lui Marte 

N-a răzbătut atîta de departe. 

E fie mila proniei, veghind 

Curata păstorească neprihană ; 

Ori fulgerul trăznind, ce nu pe grind, 
Ci-n munți îşi sparge-a flăcărilor goană ; 
La fel rătăcitoare spade, jind 

Au numai pentru cap purtînd coroană 

Şi n-au soldaţii ochi deschişi să vadă 

în sărăcia noastră rost de pradă. 

Dispreţuită, scumpă sărăcie ! 

Nu vreau comori, nici sceptru vreau, de rigă! 
în paşnicul meu suflet nu-i trufie ; 

Ambiţia, zgârcenia nu strigă ; 

Mi-astimpăr setea-n unda străvezie 

Şi că e otrăvită nu mi-e frică ; 

Grădina, vitele, cu prisosinţă 

Săraca hrană-mi dau de trebuinţă. 

Căci unde nici dorințele nu-s mari, 
Nu-s multe nici nevoile vieții... 

Aceştia îmi sînt fiii, păcurari. 

Şi cum n-am slugi, m-ajută doar băieții; 
Retras aici, ascuns de ochi pîndari 
Săltind văd cerbii crestelor, semeţii, 

Şi peştii cum se joacă-n unda clară, 

Şi pasărea cum aripi desfăşoară. 

A fost şi-o vreme cînd, în nălucirea 
Intâii vîrste, altele-am dorit; 

Din ţara mea fugind spre nicăirea, 

Mă ruşinam să fiu păstor tihnit. 

In Memphis cunoscut-am strălucirea 
Şi regelui de-acolo i-am slujit : 

Chiar grădinar fiind, cu flori in jur, ţi-i 
Uşor să afli nedreptatea curții. 

Ci junele nădejdi se spulberară ; 

Ce-am pătimit să-mi amintesc nu-mi plai 
Atunci cînd vîrsta mi-a ajuns povară 
S-au stins ambiţii sterpe şi buimace 

Şi soarta mi-am deplîns, acum amară, 
Şi-am jinduit după umilă pace 

Şi-am zis : Adio curte şi prieteni ! 

Şi-s fericit de-atunci sub nalte cetini." 

Erminia, mai liniştită parcă, 
Moşneagului cuvintele îi soarbe ; 
De vorba-i înţeleaptă se încarcă 
Şi tihnă curge-n simţurile-i oarbe ; 
Şi hotărîrea gîndul i-l încearcă 

Să uite şi de văluri şi de zarpe 

Şi să trăiască-n taină, solitară, 

Cît timp norocul nu-i surîde iară. 

Şi-i zise bunului bătrîn : — „Ferice 

C-ai cunoscut şi-a lumii strîmbătate. 

De nu eşti pizmuit de cer aice, 

De chinul meu aibi milă, cît se poate ; 
Primeşte-mă-n colibă,-n pădurice, 

Căci vreau asemenea să-ţi fiu în toate 

Şi, poate, se va uşura-ntre umbre 
Miîhnitu-mi suflet de poveri prea sumbre. 

De aur vrei sau pietre scumpe foarte. 
Ce idoli sînt pentru sărmana pleavă, 
Destule am dorinţa ta s-o poarte 

Pe aripi, cît ar fi ea de grozavă." ... 
Vărsară ochii ei, duruţi de moarte, 

O cristalină lacrimă suavă ; 

Şi-i spuse ea al chinului temei 

Şi plînse el duios de plînsul ei. 

Si, dulce mingîind-o, o primi 
Printre ai săi, de zel patern arzând ; 
Şi-o arătă bătrînei lui soţu, 

Cu suflet, ea, aidoma de bland ; 
Maramă aspră-n bucle, auru 
Prinţesa-şi puse şi sărac veşmant; 
Dar umbletu-i mîndria-n ochii-mure 
N-arată că ar locui-n pădure. 

Sărăcăciosul nou veşmînt n-ascunde 
Nobleţea-i, farmecul şi măreţia. 
Regalu-i nimb străluce chiar şi unde 
în munci de rînd şi-arată hărnicia. 
Mînînd mioare la păşuni şi-n scunde 
Saivane, cînd se-mpurpură chindia, 
Şi-apoi mulgînd tot ea micuța turmă 
Şi laptele-nchegîndu-l mai pe urmă. 

Adesea cînd, sub arşiţele verii, 
Dormeau la umbră blîndele mioare, 
Umplea cu-n nume dafini, fagii, cerii. 
Scriind pe ei iubirea-i arzătoare 

Şi — negrăită — volbura durerii ; 
Tot recitind apoi, cu-nfiorare, 

Ce mîna-i scrijelase cu migală, 
Dădea în ochii-i lacrima năvală. 

Grăia plîngînd : — „Păstraţi, copaci prietini, 
Povestea tristă a durerii mele ; 

Cînd credincios iubit, sub aspre cetini, 
Popas va căuta la umbre grele, 

Tu, dor, în inima-i să nu te-ncetini 

Şi chinul meu să-l tulbure sub stele 

încît să strige : "Soarta, ce nedrept 

Plăti credinţa-n feciorelnic piept !” 

Şi, poate, dacă va s-asculte Slava, 

Cu multă milă muritoarea rugă, 
Odată-n codru ia hodină sta-va 

Acela care inima-mi subjugă ; 

Şi groapa mea, hălăduind dumbrava, 
O va zări şi-o va privi din fugă 

Şi-n stropi puţini mi-o da şi el, o dată, 
Tirzie, pătimirilor răsplată. 

Să-mi fie duhul fericit în moarte 

Cît inima-mi n-a fost, trăind pe ruguri 
Cenuşa mea de focul s-aibă parte 

De care eu n-ajuns-am să mă bucur !" 
Aşa grăia, şi-n ochiul mîndru foarte 
Mijea mereu al lacrimilor mugur, 

Pe cînd Tancred, tîrît de sorţi funeste, 
Aiurea-i cată pasul, nu pe creste. 

De urma ei ţinîndu-se mereu, 
Ajunse-ntr-o pădure-nvecinată, 

Dar bezna ce-o vărsa frunzarul greu 
Făcu să nu mai poată da de fată... 

In voia soartei şi-a lui Dumnezeu 
Porni atunci pe cale-ntortocheată, 
Pîndind în foşnet clinchet-de armuri 
Sau pas de roibi şi chiar nechezaturi. 

Căci unde mişcă boarea frunza crudă 
A ulmilor şi fagilor, şi unde 

O fiară rupe-un vreasc, el stă s-audă 
Şi într-acolo iute-apoi pătrunde ; 
Din sihlă iese, dar de urmă-i nu dă 
Şi luna-i poartă pasul spre neunde, 
Spre-un murmur depărtat, fremătător 
Al cărui loc îl şi află uşor. 

Izvor cu undă limpede şi clară 

In stîncu vie-ntrezări eroul; 

In riu schimbat, ţişnit din stei afară 
Cu spumegare străbătea platoul; 
Strigînd cu glas durut (a cîtea oară ?) 
El se opri... Răspunse doar Ecoul 

Şi se privi curînd întreaga lume-n 

Al Aurorei chip şi alb şi rumen. 

Şi-atunci, gemînd, nalţă spre ceruri hula 
Căci îi răpise fără preţ noroc, 

Jurînd să frîngă-n ură nesătulă 

Pe cel ce-i mută fir de păr din loc... 
„..Crezîndu-şi căutarea îndestulă 

Porni spre-ai săi pc drum ştiut deloc, 
Avînd în minte ceasul bine-nfipt. 

Al luptei lui cu bravul din Egipt. 

Tot rătăcind pe încîlcite căi, 

Curind el desluşi-n auz un ropot ; 
Țîşni curind din gura unei văi 

Un om cu chip de sol pe roib în tropot, 
Cu corn la şold, cu obiceiul dă-i, 
Rotind biciuşca şi cu frîul slobod ; 
Tancred grăi : — „Au nu ştii, oarecum, 
Spre tabăra creştinilor vreun drum ?" 


28 

— „„Gonesc spre tabără purtînd răvaş din 
Porunca vajnicului Boemond." 

Crezînd Tancred minciuna-n graiul baştin 
Şi graba şi durerea dîndu-i ghiont, 
Urmîndu-l, prejmuit de lac şi mlaştini, 
Curînd zări castel la orizont; 

Era la negrul ceas cînd cuibul său 

Şi-l află soarele-n al nopţii hău. 

Ci solul şi sună prelung din corn 

Şi scobori un pod scîrțiitor : 

—, Latin fiind, dormi-vei unde dorm, 
îi zise solul -— căci paginilor 

Luă castelul unde mă întorn 
Cosenza, contele biruitor !" 

—, Prin aşezare şi ştiinţă, cred, 
Castelu-i de nenvins", grăi Tancred. 

îl macină-ndoiala că-n redută 

Ii vor pîndi capcane-ascunse viaţa, 

Dar cum de dînsul moartea nu-i temută 
Nu-i oglindeşte nici o spaimă faţa ; 
Oriunde soarta, datoria-l mută, 

Se vrea păzit de dreapta-i, îndrăzneață. 
Dar lupta cu Argante o zăbavă 

Nu-i lasă pentru altă grea ispravă. 

Şi se opri, gîndind astfel, pe-un dîmb 

Pe care se-ntărea lăsatul pod 

Dar nu-l urmă pe sol, căci gîndu-i strâmb", 
Cum prea îl îmboldea,-1 ghici de tot. 

Ci iată se ivi trufaş, scalîmb, 

Un ins armat din talpă pînă-n bot, 

Ținind pe pod în dreapta fierul gol 

Şi crude-ameninţări zrvirlind în stol. 

— „O, tu, ce prin alegere sau vrere 
Cunoşti fatala ţară a Armidei, 

în darn încerci să fugi, căci n-ai putere 
Cătuşa-i ia-ţi, te lasă rob obidei ; 

De legea ei ascultă în tăcere ; 

De-ai săi străjeri păzit, tu ochii-nchide-i 
Şi nu va să mai vezi lumina zilei, 
Oricîte s-ar schimba, dacă tu silei 

Nu te supui, jurînd ea, împotrivă 
Să-i stai oricînd ostilii lui Christos." 
Prin arme şi prin vorbă, deopotrivă, 
Tancred îl şi ghici pe ticălos ; 
Raimbaud, gasconul, inimă parşivă, 
Care, Armidei numai credincios, 
împăgînit, curînd ajunse el 
Străjerul blestematului castel. 

Strigă atunci spre podul strîns în scripet, 
Arzînd cumplit de indignare sfîntă : 

— „Tancred sint eu, şi-al spadei mele sclipet 
In numele, al lui Isus, cuvîntă ; 

Iar tu, ce işti acum în contra-i ţipet, 
Vedea-o-vei în piept cum ţi se-mplîntă. 

Cum altora ca tine !... Cerul bun 

M-alege ca trădarea să-ţi răzbun." 

Ci, auzindu-l, ochii i se turbur, 

Dar teama înghețîndu-şi, lifta strigă : 

— „Venit-ai să-ţi vezi sîngele de purpur ? 
Curajul să ți—l vezi pe jos risipă ? 

Din ţeasta-ţi mîndră-s gata să fac hîrburi 
Şi, capul retezîndu-ţi, într-o clipă, 

In dar îl va primi creştinul prinţ, 

Tu, braţ al meu, de azi nu mă dezminţi !" 

Ci, ziua cum se-apropia de scapăt, 

Se împînzi de torţe cîmpul morţii, 

Incit părea, din capăt pînă-n capul, 
Văzduhu-n foc că-l azviiiiră sorții, 

Cum teatrul, la serbări de noapte, treapăt 
Cunoaşte, de lumini din mii de torții. 
Privind din turn înalt Armida podul, 
Aude totul, precum vede totul. 

De luptă cruntă deci mărinimosul 
Tancred se şi găti cu îndrăzneală 

Şi, cum pe jos da buzna ticălosul, 

îşi lasă roibul frînt de osteneală ; 

Cu scut şi coif Raimbaud-şi fereşte osul 
Şi-n mină şi învîrte spada goală... 

Dar îl întîmpină Tancred feroce 

Cu ochii — fulger, trăznetul în voce. 

Raimbaud, în largi ocoluri, strîns în amic, 
Loveşte cu măsură, fente face ; 

Sleit, Tancred atacă dîrz, să-l sfarme, 
L-nghesuie şi-o clipă nu-i dă pace ; 

Cînd dă-napoi, împroaşcă-l el cu larme 
De grindine de lovituri dibace ; 

Întruna îi dejoacă el parada 

Şi-asmute doar spre viziera-i spada. 

Ci locuri cată fierul lui năprasnic 

Din cele mai mortale prin natură ; 
Şi-astfel lovind şi-ameninţîndu-l groaznic, 
O spaimă vîră-n el, peste măsură. 

Agil, gasconul saltă, sieşi paznic, 

Şi fierului necruţător se fură, 

Cercînd cu spada, scutul, dibăcia 

Să-i facă vană lui Tancred furia. 

Dar sprinten nu atît cît celălalt 

Cînd se-apără de sabia cerească, 

E de pe-acum scăldat în sînge cald ; 
I-i zdrenţe scutul, zob turtită cască. 
In darn iuţeşte spada-n dîrz asalt, 
N-ajunge pe Tancred să-l nimerească. 
Ruşinea, ura, temerea, amorul, 

In suflet simte-atuncea trădătorul. 

Şi disperat, în mîinile-amîndouă, 
Zvîrlindu-şi scutul, spada o apucă, 
Ce are incă purpurie rouă, 
Cercîndu-şi soarta ultimă, năucă ; 
Aşa-n Tancred izbind cu forță nouă, 
Cu spada folosită drept măciucă, 

îl nimeri cumplit în coapsa stingă, 
încît durerea cruntă mai să-l frîngă. 

îndată-l mai izbi în fruntea largă 

Iscînd din fier de coif un dangăt lung, 
Ce coiful dacă nu răzbi să-l spargă, 

îl zdruncină şi-l clătină prelung. 

Atunci Tancred mînii mai mari descarcă, 
Cu flăcări ochii-i injectaţi străpung, 
Scrîşnind din dinţi, privirile-i pîrjol 
Aruncă prin al vizierei gol. 

Ferocea lui privire n-o susţine 
Păgînul, prea înfricoşat almintre, 
Ci parcă fier îi şuieră în vine 

Şi răsucit în inimă şi-n vintre. 

El fuge, fuge ; fierul vine, vine 
Dar cade trăznitor pe unul dintre 
Pilaştri, ridicînd scîntei spre cer 
Şi lui făcîndu-i inima de ger. 

Pe pod se trage, singura speranță 
Ştiind-o trădătoru-n fugă doar ; 
Tancred în urma lui, cu cutezanță 
Să-l prindă-i gata-gata pe fugar, 
Cînd sprijin nou îl pune-n siguranță : 
Căci, iată, stele şi făclii dispar 

Şi nu rămîne din lumini nici una 
Nici barem, sus în slavă, pală, luna. 

Prin aste umbre şi vrăjitorii 

Nimica nu mai vede-nvingătorul ; 
în jur şi-n faţă-s bezne tuciurii 

Şi bîjbîind îşi mută doar piciorul... 
Curind de-un prag de uşă se lovi 
Intră, simţi că intră, dar zăvorul 
Se-nchise-n urma lui cu zornet mare 
Şi se trezi in beznă de-nchisoare. 

Cum peştele în mlaştine, durate 

De mare la Comacchio, pătrunde, 
Fugind de-nalte valuri şi turbate, 

în ape liniştite de se-ascunde, 
Intrind în cursă singur, cînd se zbate 
Să iasă, nu mai poate pe niciunde. 
Căci miini destoinice-i făcură mării 


Nu drum ieșirii, ci doar drum intrării. — 

La fel Tancred, oricît păreau de stranii 
Şi zidul şi-aşezarea închisorii, 

întră-n ea singur şi, cu mari strădanii. 

în van acuma zgiîlţiia uşorii 

Spre a scăpa de noile pățanii... 

Un glas strigă : — „Zadarnici ţi-a furorii 
Căci nu poţi poarta să i-o spargi firidei 
Şi eşti pe veci prizonier Armidei. 

Şă nu te temi de moarte ! Ca-n mormînt 
De viu pieri-vor anii tăi în freamăt !" 
Eroul nu răspunse un cuvînt 

Ci-n suflet zăvori dureri şi geamăt. 

Şi blestemă Amorul ce l-a frînt, 

Prostia lui şi fapta fără teamăt 

Şi-un gînd în mute vorbe îi răsare : 

„Prea mult nu pierd, ajuns să nu văd soare. 

Dar pierd un soare mult mai dulce eu 
Şi nu ştiu de voi mai afla un loc în care- 
Amorul zbuciumul meu greu 

Să-l încălzească-n razele-i de foc." 

Şi cum Argante i-i în gînd mereu : 
„Nici datoria n-o să-mi fac deloc ! 
Demn de dispreţ, batjocura mi-i dată ! 
Ruşine veşnică pe viaţa-mi pată." 

Amorul, temerea pentru onoare, 
Pe rînd în sufletu-i războinic rod ; 
Argante-n vremea asta tihnă n-are 
Sătul să doarmă-n puf ca un nerod, 
în crudu-i suflet pacea-i aiurare 
Cînd rănile-i dau sîngelui izvod. 
Setos de sînge, zilei cei de-a şasea 
îi strigă Aurora ea mătasea. 

In noaptea din ajunul luptei crunte 
Păgînul mai că n-ațipi o clipă 

Şi se trezi cînd încă-n vîrf de munte 
Dormea, a nopții negre, grea aripă, 
Strigîndu-i scutierului : — „Ci unde 
Mi-s armele? Găteşte-mă în pripă!" 
Nu-s armele acestea ale sale 


Ci-s dar de prinţ, primit din mîini regale. 

Le ia, dar le priveşte-n fugă el 

Şi nici nu simte greaua lor povară. 

La şold atîrnă spada-i de oţel 

Cu lama veche, fină şi sprinţară. 
Asemenea cometei ce-i flagel * 

Cînd pletele-i de sînge-n slavă zboară, 
Sfărmînd imperii, boli clocind, strădanii, 
Şi îngrozind cu flama ei tiranii, 

E sclipitor Argante în armură... 

De sînge beţi, şi beţi de crunte furii, 
I-s ochii smîrcuri de orori şi ură 

Cu moarte-n beznele căutăturii. 

Cînd şi-i întoarce, omul ce-i îndură 
Se simte-aidoma lepădăturii... 

Cu urlete, scoţindu-şi spada, sumbre, 
Purcese a lovi văzduh şi umbre, 


54 

Strigînd : — „Curînd de furul cel ghiaur, 
Ce m-a sfruntat, va fi să mă dezbar ; 
Cădea-va, sînge împroşcînd în jur, 

In colb mînjindu-şi răvăşitul păr. 

L-oi ruşina cînd armele-o să-i fur 

Pe Dumnezeul lui, într-adevăr... 

Şi-n van în rugă şi-o scuipa plămînii, 

Să nu-i las leşul să-l devore cînii !" 

Cum taurul de gelozie buget, 

Stîrnit cumplit de al mîniei bold, 
Iscînd spăimîntător şi groaznic muget, 
Curajului îi dă sporit imbold, 

Şi vîntu-l cheamă-n luptă, cu necuget, 
Şi-ascute cornul pomilor în şold, 

Şi, boncălind şi răscolind nisipul, 
Rivalul îşi aţiţă în tot chipul, 

La fel Argante, aţiţat, heraldul 

La el chemîndu-l, gîtuit i-a spus : 

— „Te du, la luptă-n cîmpul celălaltul 
Să-l strigi pe-apărătorul lui Isus !" 
Şi-ndătinat să urce-n şea cu saltul, 

Pe prins în faţă-i după ce l-a pus, 
Porni, ieşind în goană din cetate, 


Şi, cînd i-ajunse dealului pe spate, 

Sunînd din corn, pătrunzătoru-i sunet 
Departe înfricoşător se-aude, 

De parcă-i plin de năruiri de tunet, 
Stirnind în inimi spaimele zălude... 
Creştinii prinți chemaţi de-acest răsunet 
La cortul lui Bouillon, îl vor şi jude, 
Şi-aici heraldul îşi rosti sfruntarea 
Pentru Tancred şi toată adunarea. 


58 

Trist, ochii Godefroi şi-i întîrzie 
Asupra lor şi-l roade îndoiala, 

Căci unul vrednic nu-i, prin vitejie, 
A se lua la piept cu matahala. 

De mulţi viteji e tabăra pustie 

Şi nu-i Tancred să-nfrunte răfuiala ; 
Departe-i Boemond şi-i în surghiun 
Al lui Gerhardt învingător, acum. 

Plecaseră nu zece doar, eroi, 

Cei traşi la sorți să-i fie soţi Armidei 
Ci, noaptea, mulţi, în risipit convoi, 
încătuşaţi de farmecul perfidei... 

Pe cei rămaşi, mai slabi de înger, moi, 
Tăcerea ruşinoasă-n sine-nchide-i... 
Şi unul nu-i, să vrea prin risc onoare, 
Caci teama ca ruşinea e mai tare. 

înfăţişarea, chipul, orice semn, 

Ii dau a temerilor lor dovadă; 

Obida dîndu-i generos îndemn 

Sări atunci cu pumnul strîns pe spadă. 
Strigînd : — „Aş fi de viaţa mea nedemn 
Primejdii noi de nu i-aş da să vadă, 

Şi de-aş lăsa o liftă-aşa spurcată 
S-arunce pe onoarea noastră pată ! 

Priviţi cu toții, liniștiți, din laturi, 
Primejdia ce-o-ndur pe cînd mă bat ; 
Vreau armele ! Pe-acest păgîn să-l satur !" 
îndată fu gătit şi înzăuat. 

Raymond însă, cel bun, în vîrstă matur 

Şi matur deasemenea la sfat, 

Şi verde sub a bătrîneţii brazde. 


leşind din rînd grăi : — „Eşti cap de oaste! 


62 

Şi nu e drept ca, tu în luptă stînd. 

Să fim noi în primejdie cu toţii ; 
Eşti general şi nu ostaş de rînd ; 

Nu vrem obştescul doliu şi emoţii ; 
Chezaş domniei Mielului cel blînd 
Ți-i hărăzit s-alungi din Babei hoţii ; 
Cu sfat doar şi porunci tu eşti dator 
Şi-n seama noastră-i fierul sclipitor. 

Căci dacă azi povara vîrstei port 
Nu-mi este asta dezvinovăţire ; 

Pe Marte nu-l voi părăsi nici mort! 
Că dau napoi creştinii să se mire ? 
Aş vrea, ca tînăr, braţul să-mi încord, 
Căci voi, răbdînd ruşine şi-njosire, 
Pe locuri sînteţi ţintuiți de spaimă, 
Cînd barbarul vă-njură şi defăima. 

O, cum am fost cînd la Conrad, la curte, 
Sub ochii, ai Germaniei, stăpîna, 

Lui Leopold în piept tăindu-i pîrte, 
I-am înfrățit suflarea cu ţărîna ! 

Ci n-avu faima mea picioare scurte 
Căci brav de viţă doborii cu mîna ; 

Mai mare faima nu mi-ar fi nici azi, 
Neînarmat, răzbind păgîn talaz. 

Avînd aceiaşi soartă şi virtute, 

De mult l-aş fi răzbit pe-acest trufaş, 
Căci nu mi-s răcnetele lui temute 

Şi sîngele mi-i încă nărăvaş ; 

Dar chiar de-n sînge voi cădea, tu nu te 
Vei prea făli cu ea, păgîn vrăjmaş. 

Am să mă-narm şi, fie, noi victorii 

Să-i crească nimb trecutei mele glorii !" 

Aşa grăieşte marele bătrîn 
Imbolduri dînd curajului scăzut; 
Şi limbile tăcute nu rămîn : 
Se-mpătimează cei ce s-au temut. 
Vor luptă toţi acum cu-acel păgîn 
Şi se întrec să-i ţină pieptul scut. 
Doi Guy şi Balduin aceasta cer, 


Cum Guelfo, Etienne şi Garnier, 

Cum şi cel Pirhus ce, dibaci, viclean, 
Dădu-Antiohia lui Boemond ; 

Apoi, împintenaţi de-un nou elan, 
Rudolph, şi Eberhardt şi Rosemond, 
Un irlandez, un brit, un scoţian, 

A căror ţări talazul vagabond 

De toată lumea noastră le desparte. 
Gildippe şi Odoard cer lupta foarte. 

Mai pătimaş ca ei bătrînu-i însă 

Şi arde mistuit de-al luptei dor; 

Armura de pe-acum pe trup 1-i strînsă, 
Mai vrea să-şi pună coiful lucitor... 

— „Oglinda vremii vechi, de toți deplînsă 
Strigă Bouillon — popor după popor 
Virtutea să-ţi înveţe şi-a lui Marte 
Onoare, care astăzi e pe moarte ! 

In floarea vîrstei de-aş avea doar zece 
Ca tine, de din Bactru * în Thulle, 
Prin săbii Baboiul trufaş l-aş trece 

Să văd pe el cum Crucea nalţă-se ! 
Păstrează-te ! Cu ei azi nu te-ntrece ! 
Alt fapt de vîrsta-ţi coaptă vrednic e. 
îngăduie s-aleagă numai sorții 

Pe cel ce înfrunta-va coasa morţii. 

Va hotărî doar bunul Dumnezeu 
Căci slugi îi sînt Destinul şi Fortuna 
Raymond de gîndul lui se lasă greu 
Şi numele şi-l cere scris întruna. 

Ci coiful scuturind Bouillon, mereu, 
Un nume scoate, mare-ntodeauna : 
Ceilalţi ştiură-l, din mişcarea buzei, 
Cîştigător pe contele Toulousei. 

Strigară toţi a bucurie mare 

Şi nu învinui Norocul nime : 

întinerit la chip bătrînul pare 

De proaspătă vigoare şi-agerime, 
Cum şarpele cînd nouă piele-n soare 
Ii străluceşte-n solzi cu aurime. 

Dar cel mai mult tot Godefroi aplaudă 


Şi-nvingătorului i-aduce laudă. 

li zise, dîndu-i spada lui în dar : 

— „Rebelului i-am smuls-o, din Saxonia* 
O dată cu viața-i de tîlhar; 

Stîrnea cu ea omorul şi dihonia : 

Dar mie-n lupte mi-o stropi cu har 
Apururi, de izbîndă, pronia... 

In brațul meu de-a fost izbînditoare, 
Noroc s-o văd şi-n brațul tău că are". 

Dar nu mai vrea trufaşul mult să rabde 
Ci strigă tot scuipînd ocări cu mia : 

— „Europeni de neînvins, la fapte ! 
Faimoşi războinici, unde vi-i mîndria 
Tancred aşteaptă oare altă noapte, 

Să-i ocrotească iar nevrednicia ? 

Un singur om pe toţi, pe toţi vă-nfruntă ! 
Ci unul gata nu-i de luptă cruntă ? 

De tremură Tancred, să vină altul, 
Veniţi călări, pedeştri ! Vă aştept! 
Veniţi, veniţi cu toţii, căci asaltul 

Nu-i om să mi-l înfrunte piept la piept ! 
Mormîntul sfînt arată-vi-l înaltul: 

Vreţi să vă-abateţi de la drumul drept ? 
Vi-i astăzi sfîntul legămînt corvoadă ? 
Păstraţi pentru-alte lupte fier de spadă ? 

Ocara sarazinului atroce 

îi şfichiue pe toţi precum un bici. 

Dar mai mult sfredelindu-l aspra voce 
Pe conte ca pe ceilalţi voinici, 

Fiind mereu virtutea mai feroce 

Cînd ura mare o ascute — brici — 

Dă buzna, dîrz, prin piedici şi tumultur 
Pe sprinten roib, cu numele de Vultur. 

Pe Tage se născuse, unde iapa 

Din ostăşeasca mîndră herghelie, 
Dorinţelor fireşti cînd simte ţeapă 

Şi primăvara-i doamnă pe cîmpie, 

Cu botu-n vînt deschis, gonind sireapa, 
Din vînt pribeag sămînţă prinde, vie... 


Şi, o, minune ! astfel fecundată, 
Concepe iapa ageră * — şi fată. 

lar Aquilino zămislit se-arată 

Din cel mai pur şi bun văzduh sub cer ; 
Nici urmă în țărîna afinată 

Nu lasă cu potcoavele-i de fier. 

La stînga şi la dreapta deodată 
Se-ntoarce strîns voinicul cursier... 

Şi contele se roagă cînd asalta 

Cu ochii pironiţi spre slava-naltă : 

— „Tu, Doamne, ce prin braţul nedibaci 
Pe Goliath l-ai frînt în Terebint, 

Cînd Israelul un nevîrstnic baci 

L-a izbăvit, cu praştia ţintind, 

— Dă nouă pildă a ce poţi să faci 

Şi să-l străpung ajută-mă, cu jind... 

Să-i tai trufia, morţii să-l arunc 

Cum a făcut cu Goliath un prunc !" 

Cum ruga lui fierbinte asta cere 

Şi-i e nădejdea-n Domnul pururi trează, 
Zbură rugarea-i spre celeste sfere 

Cum focu-n chip firesc, cînd scînteiază. 
Şi clin oştiri ce-s cerului străjere 
Părintele etern, să-i fie pază 

Şi să-i sortească lui Argante-nfrîngeri 
Alese un viteaz şi falnic înger. 

I-l hărăzise Providența încă 

Din clipa fericitei sale naşteri; 
Acuma, iarăşi, braţul lui de stîncă 

I-i dat să-i fie scut în ceasul maşter. 
Ci, dîndu-i Domnul noua lui poruncă, 
Stăpînitor cereştilor cunoaşteri, 
Zbură ne-ntîrziat în vîrf de creste 

La armele oştirilor celeste. 

Aici e fierul lăncii nentrecute 

Ce pe balaur la-ncîlcit cu huma ; 
Săgeți de fulger sînt şi nevăzute, 
Ce-aduc în lume molima şi ciuma ; 
Apoi tridentul — care mult temut e 
De bieţii muritori chiar şi acuma 


Cînd, răscolind pămîntu-n măruntaie, 
îl zguduie şi—l arde-n vilvătaie. 

Un scut din diamantul cel mai pur 

Mai scapără pe vatra de topaz ; 

El ar acoperi pămâîntu-n jur 

Din Atlas pîn-n munţii Caucaz. 
Dreptcredincioşii străjuiţi de muri 

îi apără la vremuri de necaz. 

Dar îngerul acum în mînă-l ia 

Ca lui Raymond drept pavăză să-i stea. 

Pe muri s-a strîns în vremea asta gloată 
Şi-i dă Clorindei barbarul porunci 

Pe al colinei clin să stea cu ceată... 

In şir de luptă şi creştinii —, atunci, 
Puţine pilcuri rînduiesc îndată ; 

Şi vezi, cit ochii roată ţi-i arunci, 

Că între cete gata de război 

De luptă-i loc destul pentru cei doi. 

Privind Argante, pe Tancred nu-l vede 
Ci alt potrivnic doar, după veşminte... 
— „Noroc ai căci în alte părți Tancred e, 
Ii zise contele, păşind nainte... 
Dar nu te-nfumura şi nu te-ncrede 
Caci eu plăti-voi dinte pentru dinte, 
Eu locul pot să-i ţiu,sau pot a-ţi fire 
Al treilea potrivnic din oştire !” 

Zîmbi semeţul, întrebînd : — „Dar unde 
E-acum Tancred, de nu-l văd înainte-mi ? 
Sfruntează cerul şi apoi se-ascunde 

Avînd nădejde doar în pasul sprinten ? 

In rînza humii şi sub mări afunde 

Voi şti să-i aflu locul pretutindeni". 

„Ba minţi ! — strigă Raymond — să fugă el 
Ce-i, mult mai brav, de braţul tău mişel ? 

Turbînd, Argante urlă : — „Hai la luptă, 
Să văd cum ştii să-ţi aperi nebunia 
Cuvintelor de-acum, cu carnea ruptă |... 
Se pleacă lăncile ca vijelia, 

Tintind în coif, cu hartă nentreruptă... 
In darn, Raymond, desferecînd mînia, 


29 


Loveşte unde vrea şi-oleacă pişcă, 
Pe namilă din şeaua-i nici c-o mişcă. 

Lovi şi-Argante, dar, ca niciodată, 
Ii fură loviturile-n zadar, 

Căci îl ferea celesta strajă, roată, 
De ele pe creştinul temerar. 
Muşcîndu-şi buza, lancea ferecată 
Şi-o frînge crudul. Spada ia şi iar 
Cu înzecită furie şi ură 

Atacă a bătrînului armură 

Precum berbecul, roibul lui puternic, 
Plecîndu-şi capul, spre Raymond dă iama 
Dar el, strunind în lături, pe nemernic 

în frunte îl rîneşte-atunci cu lama. 

Şi iar Argante-n bravul preacucernic 

Voi să dea ; ci el, luîndu-i seama, 

îi scapă şi-l trăzneşte-n coif pe-Argante, 
Dar coiful parcă-i dure diamante. 


89 


Păgîndul însă, hartă strînsă vrînd, 
Să-l prindă zboară, într-o-nghesuială ; 
Raymond, ca să nu-l surpe la pămînt 
Cu cal cu tot povara-i colosală, 

Ba stă, ba fuge, ba, apoi, zburînd 

în jurul lui, năprasnic dă năvală, 

Căci, ascultînd uşor de frîu şi pinten, 
Un pas greşit nu face roibu-i sprinten. 

Cum căpitanul care-un turn in balta 
Sau sus pe munţi atacă-n chip şi fel 
Cu şiretlicuri noi mereu asalta, 

La fel şi contele, ca un prisnel, 
Zdrobi dacă nu-i poate fruntea-naltă 
Şi platoşa armurii de oţel, 

Loc slab ţinteşte, morţii uşier, 

Pe unde se îmbină fier cu fier. 

De două sau trei ori răzbise sînge 
Vrăjmaşului să-i scoată prin armură ; 
Şi-i teafăr el ; după păliri nătînge 

Nici moțu-i rupt şi n-are-n coif spărtură. 
In darn Argante se munceşte-al frînge 


Căci risipeşte-n gol sforţări şi ură ; 
Dar dă cu vîrful şi cu latul spadei 
Şi-i creşte furia, de loc nu scade-i. 

Dar după mii de lovituri cumplite 
Trăzneşte una grea, de sus în jos ; 
Nici Aquilino cel cu iuți copite 
Nu-l mai scăpa pe moşul cel vîrtos. 
Ci îngerul tăriilor slăvite 

Atunci se arătă, cu scutu-i gros, 

Şi, fierul repezindu-şi-l Argante, 
Lovi-n cereşti şi dure diamante. 


93 

Şi-ajunse fierul lui (căci nu rezistă 

In pământesc cuptor strujite arme 
Acelor ce curate-n cer le-nchistă 

Eternul faur) ţăndări să se sfarme ; 
Năuc, uimit trăieşte clipa tristă 

Cînd spada iui pe glie-n cioburi doarme ; 
Şi nu-i vine să creadă cum că are 
Armură contele, atît de tare. 

Credea păgînul scutul că-i de cremeni 
Ce pavăză creştinului stătea ; 
Raymond credea aceasta, deasemeni, 
Căci nu ştia de ajutor din stea ; 

Dar, denarmat văzîndu-şi crudul semen 
Opri şi el vitează mina sa, 

Căci nu ştia izbînda laşă ce e 

Şi nici, fără primejdie, trofee. 

Voia să-i strige : — „a-ţi o altă spadă !" 
Dar se gîndi apoi că i-ar abate 

Obida pe ai săi, căzut să-l vadă 

Cînd pentru binele obştesc se bate... 
Aşa că, nici izbîndă vrînd, neroadă, 
Nu-i vrea pe-ai săi cu chipuri ruşinate, 
Şi-n timp ce zbuciumul nu-i da răgaz, 
Simţi miner de spadă în obraz. 

Cuci îmboldindu-şi calul, corp la corp, 
Să lupte mai avan Argante cală ; 
Lovit, bătrînu-i doar o clipă orb, 

Căci iar, cu inimă netulburată, 

Agil răneşte braţele ce-l sorb 


Intr-o viitoare mai încrîncenată, 
Mai tare decît vulturul ce strînge 
în ghiare prada şiroind de sînge. 

Se-ntoarce dintr-o parte-n altă parte 
De-Argante fuge şi la el se-ntoarce ; 
Fugind şi revenind, lovindu-l foarte, 
Uneşte-n toate ciuda care-l stoarce 
Cu dibăcii, cu ura fără moarte. 
Dorind cu jind de viată să-l înţarce 
Şi cu pămîntul ud să-l facă una, 

De ceruri ajutat şi de Fortuna. 

Străjit de-armura-i fină şi de sine 
Argante-i neclintit, precum o stîncă, 
Ori nava fără cîrmă, ce se ține, 

Cu pînza zdreanţă,-n marea cea adîncă, 
Atunci cînd trunchiuri îmbinate bine 
I-ajută să reziste-n hulă încă, 
încrezătoare şi cu cutezanţă 

Şi nepierzîndu-şi ultima speranţă. 

Aşa erai primejduit, păgîne ! 

Cînd Belzebuth îţi dete ajutor 

Sub chipul unei vajnice cadîne 
Ivindu-se din umbra unui nor ; 
Părea Clorinda strajă că-ţi rămîne, 
Şi după armamentul sclipitor 

Şi după cum, ştiut, o spuse glasul, 
Şi nestematele-i apoi — şi pasul. 

Năluca la faimosul săgetar, 

La Oradin se duce — şi-l alintă. 

— O, mare Oradin, ce zvîrli arar 
Săgeata, însă veşnic drept în ţintă, 

— Păcat ar fi pe bravul temerar, 

Străjer Iudeii, braţul să-l desmintă, 

Să-l vezi zăcînd pe jos, de sînge leoarcă 
Iar pe creştin trofee că-l încarcă. 

Arată-te dibaci, muind săgeata 

In sîngele tîlharului franţuz ! 
Te-aşteaptă gloria dar şi răsplata 
Sultanului, precum ți—i dat s-auzi !" 
Astfel grăi... Iar el, îndată gata, 


Văzînd făgăduiala-n ochii cruzi, 
Din tolba grea trăgînd săgeata iute, 
O pune-n arc, încoardă şi-o asmute ; 

Din coarda-n freamăt, zbîrnîind zburînd 
Cu şuier în văzduhuri se ridică 

Şi unde se încheie tare, strimt, 

Izbeşte catarama şi-o despică ; 
Răzbeşte-n za, rănindu-i pielea blind, 
Se-opreşte brusc şi-un strop de sînge pică. 
O, nu vru straja slavilor să-şi poarte 
Săgeata vîrful morţii mai departe ! 

Raymond, smulgînd săgeata, sînge-n picuri 
Văzu, şi strigătele-1 mînioase, 

Voiau să spună că Argant tipicuri 
Străvechi de luptă dreaptă încălcase ; 
Bouillon se sperie de şiretlicuri 

Din partea matahalei ticăloase 

Şi, rana contelui crezînd-o grea, 

Simţi că tremură fără să vrea. 

Ostaşii.-atunci, prin senine şi prin grai 
Aţiţă-şi-i, pe conte să-l răzbune. 

Cad viziere, pinteni rod în cai, 

Se pleacă lăncii, spade prind să sune. 
Se clatină creştini, păgîni şi, vai, 
Se-avirită toţi în tropote nebune ; 

Şi piere cîmpul ; vîntul aridică 
întunecat vîrtej de praf în chică. 


105 

Ciocnite coifuri, scuturi ciopîrțite 
Trosnind şi clinchetind văzduhul sparg : 
Un roib căzut mai bate din copite 

Fără stăpîn, aiurea, zboară-un şarg ; 
Sînt gemete şi tidve căsăpite 

Suspine lungi, spărturi în pieptul larg. 

E crudă lupta şi cu cît se-amestecă 
Războinicii, vieţile le mestecă. 

Argante unde-i lupta-n toi irupe, 
Smulgîndu-i unui cavaler o ghioagă ; 
Rotind-o, fringe, sfişie, şi-i rupe 

Pe toţi acei ce-n drumul lui se bagă. 
Pe conte doar, printre oşteni şi crupe 


îl caută furia lui întreagă ; 
E lup ce, hrană foamei care-l taie, 
Pe conte doar şi-l vrea în măruntaie. 

Dar lume de creştini îl prejmui 
Strunindu-i iureşul şi răzbunarea ; 
Armând, Roger de Bernaville, doi Guy 
Şi doi Gerarzi îi poticneau turbarea ; 
Dar zadar, cuci el lovi, păli, 
Crescîndu-i piedicile-nverşunarea, 

Ca focu-nchis ce, răbufnind afară. 

Mai crunt îşi nalţă ucigaşa pară. 

Un Guy-i rănit... Armând curînd răpus ; 
Roger c printre morţi, gemînd livid ; 

Ci strînge cercul oastea lui Isus 

Durînd în jurul lui puternic zid... 

Dar tot de neclintit, cu fruntea sus, 
Lupta, lupta năpraznicul caid ; 

Bouillon chemîndu-şi fratele atunci, 
Strigă : — „E timpu-n luptă să te-arunci. 

Acolo unde sînge prea din plin 

Se risipeste-n rîu, în flancul stîng !” 
Se-avîntă-n încleştare Balduin : 
Oştenii lui doboară, sfarmă, frîng. 

Şi asiaţii moi nu-şi mai revin 

Şi nu pot stăvili atacul frînc, 

Care ostaşi, drapele, cai de-a valma 
Răstoarnă, încîlcit purtîndu-şi valma. 


110 

Asaltul frînge aşijderi flancul drept; 
Argante singur mai rezistă numa ; 
Ceilalţi, lăsîndu-şi frîul, nu ţin piept, 
Căci îi alungă spaimele acuma. 

El totuşi luptă ne-nfricat, deştept; 
N-ar rezista atîta cît huiduma, 

O sută braţe cu cincizeci de spade 

Şi scuturi tot cincizeci, pentru parade. 

Nici săbii nu-l clintesc, nici lănci, nici ghioage 
Nici caii cu asalturi nentrerupte ; 

De-a roata lovituri cumplite trage 

Cu arme frînte, ciopîrțite, rupte, 

Cu rupte mădulare şi oloage ; 


în sînge cu sudoare stă să lupte 
Şi numai gloata tot mai deasă ia-l 
Din loc, tîrîndu-l în cumplitu-i val. 

Potopul îl tîrăşte ca urgia 

Dar mersul, chipul, nu-l arată loază, 
De judeci după braţe şi tăria 

Ce clocoteşte-n inima vitează. 

în ochii lui mai stăruie mînia 

Şi încă-mprăştie adîncă groază, 
Vrînd să-şi oprească pilcul său fugar, 
Strădanie, aceasta, în zadar. 

Nu poate nemblinzitul să-ntîrzie 
Sau barem să le-ncetinească fuga, 
Căci n-are frica legi şi frîu s-o ţie 
Şi n-ascultă porunca şi nici ruga. 
Bouillon, văzînd Fortuna, cu dirzie 
Că-1 ţine partea şi că-i este sluga, 
Urmează cursul luptei şi trimite 
Nou ajutor de trupe primenite. 

De ziua cînd Sionul sfint să cadă 
înscrisă n-ar fi fost în sfînta carte, 
Creştinii-ar fi uitat acum de spadă, 
De sfintele strădanii şi de moarte. 
Dar liota din iad, văzînd că pradă 
Pieirii i-i împărăția, foarte. 

Având îngăduinţa, norii, vântul 
Stîrniră-n beznă scufundînd pămîntul. 

Răpită-i raza zilei de tenebre 

Să nu o vadă ochii muritori; 

Pe cer stau flăcări ca-n infern mai neg 
Cad tunete şi fulgere din nori 

Şi grindină cu răpărri funebre 

Păşuni inundă, frînge ierbi şi flori; 

Şi nu stejari doboară doar, ci munţi 
Furtuna, opintindu-li-se-n frunţi. 

Izbesc în ochi vîntoase de tempeste 
Şi ploaie-nvîrtejită dă năvală, 
încremenind cu spaimelc-i funeste 
înaintarea oastei, triumfală. 

Sub steaguri (în putinţă de le este 


Şi văd) ostaşi se strâng, dar, infernală, 
Clorinda, folosind această clipă, 
Dă prieteni roibului strigînd în pripă : 

— „Cu noi o cerul ! Pentru noi se bate, 

Şi pavăză stă capetelor noastre ! 

Dreptatea lui e-n braţele bărbate 

Şi sprijin ni-s tăriile albastre ; 

Izbeşte doar în frunţi înspăimîntate 

De duşmani, împingîndu-i spre dezastre... 
Le ia lumina ! Nouă, cap de oaste 

Destinul ni—i !... Loviţi, loviți din coaste !” 


118 

Insufleţindu-i pe ai săi astfel 

Şi doar din spate resimţind furtuna, 
încinge printre franci grozav măcel 
Şi-şi rîde de-apărarea lor într-una; 
Argante, revenindu-şi, dîrz şi el 

Făcu pe mulţi creştini cu glia una ; 
Silindu-i pe-alţii,-n goană fără strună, 
Să fugă de duşman şi de furtună. 

Mortale spade cum şi uri mortale 

Din spate căsăpesc creştini cu droaia ; 
Şi ploaia peste sînge se prăvale 
Umplînd de sînge drumurile, ploaia. 
Tot alţii, alţii merg pe-a morții cale, 
Rudolph şi Pirrhus vieţii-i pierd văpaia, 
Intîiul prin Argante stînd să cadă, 

Iar celălalt, prin a Clorindei spadă. 

Şi fug franţujii, urmărindu-i crunt 
Cu ură sirienii sau demonii ; 
Bouillon mai ţine valul furibund 
De duşmani, şi-a stihiilor dihonii 
Cînd vînt şi grindini fără milă sînt, 
Certîndu-şi aspru prinții şi baronii. 
Oprindu-şi calul taberei în poartă 
Oşteni-şi aduna, loviți de soartă. 

De două ori pe-Argante îl atacă, 

De două ori i-abate-acesta lama ; 

De două ori, cu fierul scos din teacă, 
In dese rînduri de păgîrii dă iama ; 
Dar, în sfîrşit, cu-nfrîngerea se-mpacă 


Şi-n tabără se trage... lar infama 
Strinsură pleacă în Sion, departe. 
Sleiţi creştinii sînt, şi trişti, de moarte... 

Dar încă nu-s la adăpost răpuşii : 
Furtuna mai nepotolită fierbe, 
Deşiră corturi, smulge toți ţăruşii, 
Despică neguri fulgerele-n jerbe : 
Dă buzna apa peste pragul uşii 

Şi ţipete şi trăznete acerbe 
Invălmăşindu-se în lume-nvie 
Asurzitoare, groaznică-armonie. 


CÎNTUL VIII 


1 

Dorm tunete şi crincenc tempeste 

Şi vinturi dorm, din nord şi sud...E ora 
Cînd iese din sălaşele celeste, 

Cu trandafiri pe frunte, Aurora... 

Dar cei care furtunilor funeste 

Le-au fost dezlănţuit prin lume hora 
Trebăluiesc la farmecele lor... 

Ii spune lui Alecto Astagor: 

— „Priveşte-l pe războinicul ce vine 
Şi nu-l opresc nici vrăjile măiastre, 
Scăpat de nenduratul fier, cu bine, 
Al suveranului puterii noastre. 

Va să vestească taberei latine 
Stăpînul lui cum a păţit dezastre, 

Şi taine mari, încît le-o da imbold 
Să-l cheme iar pe fiul lui Berthold. 

Intoarcerea-i, cum ştii, ne-ar da do furcă... 
Prin viclenii, prin forță fă-l să pice ! 

Te du... Ce spune el, mereu tu-ncurcă. 

în contra lor să iasă tot ce zice. 

în capetele lor discordii urcă, 

Sviţeri, latini, englezi să-şi cate price ; 
Zizanii vîră, iscă certuri, sfezi, 

Ca talmeş-balmeş cîmpul tot să-l vezi! 

E vrednică de tine fapta asta ; 

Pe tine pune domnul nostru preţ." 

Ci monstrul îşi bătu îndată ţeasta 

Urzînd un mîrşav plan, un plan istet. 

în tabără, cu vestea lui, nefasta, 

Intrase şi grăbitul călăreț. 

Strigînd : — „Războinicii, sînt aproape mort 
Mă cer la marele Bouillon în cort !" 

Mulţimi goneau cu el, de veşti setoase. 
EI lui Bouillon i-aduce închinarea, 
Vrînd să sărute mina ce băgase 

In Babei spaima şi cutremurarea, 

Zi cînd apoi: — „Domn oștilor făloase. 
Ce graniţi faimei cerul ai şi marea, — 
O nu mi-aş vrea solia tristă eu... 

Şi, suspinînd, adăugă cu greu : 

Sven, unic fiu al regelui danez, 

EI, sprijin bătrîneţii lui şi fală, 

De mult rîvnea, pentru creştinul crez, 
Să lupte sub vegherea ta regală. 

Şi nu-i stară primejdii meterez, 

Nici Amor care-l răsfăţa în poală. 
Nici dragostea bătrînului părinte 

Nu stăviliră dorul lui fierbinte. 

Rîvnea războiul dur şi plin de trudă 
Sub sceptrul de maestru să-l înveţe ; 
Simţea ruşine şi cumplită ciudă 

La zvonurile faimei lui răzlețe... 

Mereu despre Rinaldo sta s-audă, 

De slava-i matură în tinereţe... 

Dar mai mult la război simţea că-l mînă 
Un zel ceresc, nu patimi din țărînă. 

Deci strînse, orice piedici înfruntînd, 
Cutezătoare ceată şi vitează ; 

Pe trac meleag ajunse el, zburînd, 
Cetatea cea de scaun * să o vază ; 
Primitu-l-a Augustul grec curînd, 

Apoi vesti şi solul tău de vază 

Cum Antiochia a fost să cadă, 

Cum, totuşi, dîrz, s-a apărat prin spadă, 

In contra perşilor mînînd armai a 
Atîta de părea, de la izvod, 

Imperiul întins secat deodată 

De oşti cum şi de oameni din noroci ; 
Vorbi de tine, de eroi, de gloată, 
Vorbi despre Rinaldo lung de tot, 

De ale lui cutezătoare fapte 

Cum şi de fuga lui în miez de noapte. 

Mai povesti cum francii dîrz atacă 
Mereu, chiar în Sion, păgîna turmă. 

Că tu-l pofteşti pe dînsul să se facă 
Părtaş măcar izbînzii cei din urmă. 

Să-şi scoată-ndată sabia din teacă 

Simţi atunci cum nou imbold îl scurmă 
Viteazul Sven, s-o moaie-n spurcat sînge, 
Vărsat, de lifte-n luptele nătînge. 


11 


Dojeni purcese, în atîtea glorii, 
Aduse laşităţii lui să caute ; 

De ciudă plin, gonea sfătuitorii. 

Şi se făcea că nici o rugă n-aude. 
Simţea el unei spaime doar fiorii : 
Că n-o să-ajungă gura ta să-l laude... 
Doar asta îi punea nădejdii mejdii, 
Căci nu-i păsa de alte mari primejdii. 

Destinului grăbindu-i dinsul pasul, 
Destinul ne tîrî cu el pe noi... 

Abia mai aşteptă să bată ceasul 

Vestit de raza aurorei noi, 

Că pe drum scurt, rărindu-ne popasul, 
Trecurăm mii de piedici, în convoi, 
Prin strimte, grele trecători, sau unde 
Ştia că fierul crud vrăjmaş se-ascunde. 

Am îndurat şi lipsa de merinde, 

Oprelişti, hărţuieli şi ambuscade, 

Dar n-au răzbit de ţel a ne desprinde ; 
Trecut-am duşmani prin tăiş de spade, 
I-am pus pe fugă, şi-am văzut cum prinde 
Să dea în noi, în toţi, curajul roade ; 

Şi, mîndri de victorii, cum oricine-i, 
Ajunsem la hotarul Palestinei. 

Ci, iată, cercetaşii, într-o zi, 

De durat greu de arme veşti ne dară, 
însemne c-au văzut şi steaguri mii 
Cum are oastea fără număr doară. 
Dar gînd şi glas, culori aprinse, vii, 
Pe chipul domnului nu se schimbară, 
Măcar că unii, vestea rea aflînd. 

Mai palizi se făcură ca oricînd, 

Ci dîrz strigă : «Aproape ni-i cununa 
Martiriului sau victoriei ! 

Nu fug de moarte, dar izbînda,-ntr-una, 
Mai mare merit dînd, egală glorie-i ! 
O, ne va sta-nchinat, întotdeauna, 

Aici, un templu sfînt memoriei, 
Urmaşii-n el cinstire-o să ne deie 
Mormintelor sau marilor trofeie.» 

Şi străji orîndui, să dea alarme ; 
Corvezi şi sarcini împărţi, poruncă 
Mai dînd să odihnească toţi sub arme... 
Văzum că însuşi zaua nu-şi aruncă... 
Era la ceasu-n care-adînc se doarme, 
Cît noaptea-i sora liniştilor încă, 

Cînd zgudmră urlete barbare 

Ce spaimă cruntă cer, infern şi mare. 

«La arme !» — se strigă... Şi Sven, armat, 
Naintea tuturor dădu năvală. 

Pe fruntea lui ardea, cu-adevărat. 
Magnifică şi tînără-ndrăzneală. 

Dar cleşte ni se strînse-n jur, turbat; 
Păduri de lănci văzum cum se răscoală, 
Şi spade năvălind de pretutindeni 

Şi răpăiră iuți săgeți în grindeni. 

în lupta inegală, împotrivă 

Stînd noi doar unul contra douăzeci, 

Se ridicară leşurile stivă 

Şi mulţi rămas-au ciungi şi şchiopi pe veci. 
Dar era greu să-i numeri, deopotrivă, 

Pe cei răniţi sau pradă morţii reci, 

Căci se-ascundeau şi pierderile-n noapte, 
Precum măreţele de arme fapte. 

Pe Sven îl ştim după-ndrăzneaţa frunte 
Ce-ameninţă atît de mult şi-nfrică, 
încît pot ochii beznele să-nfrunte 

Şi-l văd cum taie, spintecă, despică. 
Cadavrele, grămadă, cît un munte, 
Dig, meterez în juru-i aridică... 
Oriîncotro se-ndreaptă, stă să poarte 
în ochii-i groaza şi în braţu-i moarte. 

Dură această luptă pînă cînd 

Ivi pe boltă Aurora raza, 

Smolită groaza nopţii ridicînd 

Ce stete groazei morţii crude paza ; 
Lumina, mai dorită ca oricînd, 
Crescu în noi mai dureroasă groaza, 
Căci, pe cîmpia morţii risipită. 
Oştirea ne-o văzurăm nimicită. 

De ramificam, din două mii, vreo sută... 
Dar sînge, morţi văzînd cum cîmpul strînge, 
Eu nu ştiu dacă inima-i durută. 

Ştiu cumplite turburări nătînge, 

Căci ne strigă cu vocea-i cunoscută : 

«Cei bravi spre cer ne-arată drum de sînge ! 
Să mergem toţi pe drumul lor etern. 
Departe mult de Stix şi de Infern !» 


22 

Şi bucuria inimii pe faţă 

I-o desluşeai, vecin cu moartea, azi. 

Mai scump părea să-şi vîndă scumpa viaţă. 
Oprind cu pieptul barbarul talaz. 

Şi nu-i armură de oţel, semeaţă, 

Şi nici de diamant, să-i stea zăgaz 

Cînd braţul lui deschidc-n piepturi vrană 
Şi trupul tot îi este numai rană. 

Cadavru nemblînzit, virtutea doar 

Nu viața-l ajuta să țină pieptul. 

Lovit barbar, lovea şi mai barbar ! 

Mai crunt părea într-una braţu-i, dreptul, 
Cînd, înfricoşător, spre temerar, 

O namilă se nărui, de-a dreptul, 

Cu hoarda-n urmă-i, după luptă lungă 
Răzbind să-l şi răstoarne şi străpungă. 


Durere, vai! Căzu cel brav nenvins 
Şi, să-l răzbune, nu avea pe nime. 
Chem martor nobil sîngele-i prelins ; 
Chem oasele-i, zdrobite cu cruzime, 
Că, nezgîrcit cu viaţa-mi, dinadins, 
Cătat-am fier smuţit de păgînime... 
Putea, plăcută, moartea să mă darme 
Şi-o meritam, prin faptele de arme ! 

Căzut, viu singur printre-ai morții dinți, 
în viaţă nimeni nu credea că sînt, 

Atît îmi amorţise orice simţ ; 

Şi n-am putut să-ngîn nici un cuvînt 
Despre duşmani, cînd negrele velinţi 
Ce ochii mi-i acopereau s-au frînt. 
Credeam că-i noapte şi o slabă rază 
Tremurător părea că scînteiază. 

Să văd în juru-mi n-aveam vlagă eu 

Ca omul ce,-ntre vise şi trezie. 

Stă închizînd şi deschizînd mereu 
Ceţoşii ochi, cînd zorii stau să vie. 

în colb, sub cerul gol, simțeam mai greu 
Sub rece vînt, durerea tot mai vie, 

A rănilor ce mă făcură ciur. 

De-mi era şi mai greu să le îndur. 

Dar raza stete-alături să-mi ajungă 
De-un murmur surd într-una însoțită ; 
Greu ridicai atunci a pleoapei dungă 
Şi-ntrezării doi inşi pentru-o clipită, 
Cu torţe-n mini, în mantie prelungă ; 
Şi-mi zise unul : «Crede ! Negrăită 

E mila Domnului pentru cei drepţi 
Chiar rugii înainte s-o aştepţi!» 


28 

Atît grăi... Şi întînzînd o mină 

A binecuvîntare, recules 

Rosti cuvinte nenţelese pînă 

Adăugă : «Te scoală !» Şi-am purces 
Să simt al sănătăţii sînge-n vină 

Şi răni tămăduite mai ales... 

Minune sfîntă !... Proaspătă vigoare 
Mi se părea că-mi suie-n mădulare ! 


29 


Privii năuc, cu suflet uluit, 

Care vederii nu voia să-i creadă 

Şi auzii : «Ți-i gîndul rătăcit, 

Şi te-ndoieşti, şi-nchini către tăgadă. 
Nu vezi năluci... Slugi celuia slăvit, 
Nevrîndu-ne ispitei lumii pradă, 
Dulceţii ei minţite, fluşturatice, 
Trăim sihastri în pustii sălbatice. 

Cel Veşnic Domn a toate, peste tot, 
Alesu-m-a ca să-ţi aduc salvare. 

Cu voia lui chiar cei nevrednici pot 
Pentru minuni să aibă deslegare. 

El nu vrea trup curat să zacă-n glod 
Ce-a fost sălaş de suflet brav, cu care. 
Nemuritor, în strălucirca-i toată, 

Să se unească va, din nou, o dată. 

De Sven vorbesc, de trupu-i falnic, cărui 
De dînsul demn mormîntul i se cade ; 
Să-i nalte slavă gura fiecărui 

Şi gura viitoarelor noroade. 

Ridică-ţi ochii către steaua — stărui, — 
Ce pare soare printre miriade. 

Şi-n locul cel de raza-i arătat 

Stăpînu-ţi nobil fi-va îngropat. » 

Şi din noptatic soare ochii mei 

Văzură cum o rază se desprinde 

Ca trasă drept de-un aurit condei. 

Şi peste trupul nobil se întinde 

Atît de viu, încît ţîşneau seîntei 

Din zeci de răni, părînd că le aprinde... 
Şi-n maldărul de carne-nsîngerată 
Stăpînul mi-am recunoscut deodată. 

Cu chipu-ntors, era, nu spre pamînt, 
Ci către pururi jinduitul cer ; 

Şi cum zăcea părea sălaşul sfînt 

Că-l cefe nemblînzitul cavaler, 

Căci, să lovească parea-ntr-una vrînd, 
Strîngea în dreapta lui cumplitu-i fier 
Iar stînga-i odihnind pe piept, umilă, 
Părea să ceară a Tăriei milă. 


34 


Cit peste rănile-i stăteam a plînge, 
Durerea neputîndu-mi alina, 

Văzui că moşul pumnul i-l destrînge 
Şi-mi zise, întinzîndu-mi spada-i grea 
«a fierul, încă năclăit în sînge 

De duşmani, azi loviți de mîna sa. 
Ştii, nentrecută este lama-i vedic 

Şi nime-n lume nu-i află pereche. 

Cum moartea de stăpînu-i o desparte, 
Vrea cerul să mai fie de folos, 
Degeaba să nu zacă-n astă parte, 

Ci să o mînuiască braţ vînjos, 

Cu multă dibăcie, mai departe, 

Mai lungă vreme şi mai norocos, 
Căci Cerul aspră răzbunare dreapta 
Pe ucigaş să-l năruie aşteaptă. 

De Soliman ucis, prin spada lui 
Se cere crudul Soliman să piară.. 
Te du unde, sub zid Sionului, 
S-au adunat creştinii, aşadară. 
Căci altă piedică de-acuma nu-i, 
In faţă, cu putinţă să-ţi răsară. 
Cînd cel ce te trimite de izbelişti 
Te va feri înlăturînd oprelişti. 

El vrea ca glasul ce ți l-a păstrat 

Să povestească lumii îndrăzneala 

Şi cutezanţa bravului bărbat 

Căci, martor, l-ai văzut în toată fala. 
O, pilda lui un zel nenduplecat 

Să nască pentru Crucea, triumfala, 
încît şi azi şi peste-amar de lustre 
Să-mpătimeze suflete ilustre ! 


38 

Mai trebuie să-ți spun că îndrăzneţul 
Moştenitor al spadei e Rinaldo, 

Cel cărui nimeni nu-i întrece preţul. 
Să-i spui că Slava cum în mină salt-o 
Să-l vadă vrea, şi cum, cu tot disprețul, 
In sîngele lui Soliman el scald-o...» 
Cît ascultam ce schivnicul îmi spune 
Văzui cum alta se-mplinea minune : 


39 


Căci unde Sven zăcea, mormînt măreț 
Ca din pămînt porni să se ridice, 

în sine închizîndu-l pe-ndrăzneţ ; 

Şi-o mină nevăzută, ne de-aice, 

Săpă în piatră numele-i semeţ, 
Virtuţile-i şi faptele-i voinice... 

Şi nu se mai furau privirii mele 

Ba marmura, ba slovele acele. 

«Aici — moşneagul zise — veşnic lînga 
Prieteni de credinţă el va zace, 

Cit pentru ceilalți nu va să se stingă 
Iubirea-n Cer şi fericita pace. 

Dar tu, cum ochi-ţi au ştiut să-l plîngi 
Pe drumul cel din urmă, mai încoace 

Te trage,-n sihăstrie, să-mi fii oaspete 
Să pleci sub raza aurorei proaspete.» 

Tăcînd, prin stînci şi văi mă duse el 
Şi greu mă cățăram din rîpi pe grui ; 
O peşteră-n sălbătăcit muncel 

Mi se-arătă a fi sălaşul lui; 

Aici, cu credinciosu-nvăţăcel, 
Tihnit sta, printre urşi şi lupi destui, 
Căci neprihana este apărare 

Ca zalele şi pavăza mai tare. 

Miîncarea rustică şi patul dur 

Vărsară-mi vlagă-n trup pe-acest coclaur. 
Dar Aurora cînd, pe cerul pur, 

Se revărsă cu purpură şi aur, 

Cu cei sihastri ce-mi dormeau în jur, 
Treji, rugi năltarăm către-al lumii Faur... 
Şi bun-rămas luîndu-mi, după sfat, 
Purces-am drum spre oastea ta să bat." 


43 
Tăcînd germanul, vrednicul Bouillon 
Grăi : — „Ne-aduci veşti triste, cavalere. 


Pieirea unui vajnic escadron 

Ni-i cruntă turburare şi durere. 

O clipă ni-i răpi şi un cotlon 

De ţărnă li-i lăcaşul de tăcere ; 
Văzum a unui mare prinţ aripă 

Ca fulgerul cum piere, într-o clipă. 


44 


Dar moartea vitejească le-o contemplu 
Mai mult decît de-ar fi supus coclaurii.. 
Nici vechiul Capitoliu, drept exemplu, 
Nu are îngropaţi atîţia, laurii. 

Căci ei în cer, în al măririi templu, 
Unei cununi nemuritoare-s faurii. 

Şi cred din bucurie că se-nfruptă 

In cer, mîndrindu-se cu carnea ruptă. 

Iar tu, ce, pe acest pămint, rămii 
Corvoadei şi primejdiei supus, 

Te bucure triumful lor dinţii ! 

Senină fie-ţi fruntea ! Ține-o sus ! 

Rinaldo umblă fără căpătii, 

Departe foarte de oştire dus, 

Şi nu vreau dor de drum să te înfrigure 

Cit n-avem despre dînsul veşti mai sigure.” 

Aceste vorbe-n toţi stîrniră dorul 
După Rinaldo, aspru dor şi tandru. 
Ziceau : — „Printre pagini rătăcitorul 
Acum e curajosul flăcăiandru..." 

Şi toţi; mereu, danezului dau zorul, 
Al faptelor de glorie meandru 

Mai viu în faţă să li—l desfăşoare, 
Cu dragoste şi cu uimire mare. 

Dar cit, duios, vorbeau de dînsul ei, 
Se-ntoarse din împrejurimi o trupă 
Care şi azi, precum de obicei, 

Cu zorile plecase-odată după 
Cirezi de boi precum şi oi şi miei 
Şi grîuri puse cailor în crupă, 

Şi in puţin, ce îndestul nici nu-i 

Să sature toţi caii nesătui. 

Purtau de netăgăduit dovadă 

Armura lui Rinaldo-nsîngerată 

Şi zalele-i, precum şi frînta-i spadă... 
Un zvon durut se răspîndi prin gloată 
Şi-nnebuniţi, goniră toţi să vadă 

(Au poţi ascunde vestea nou aflată ?) 
Armura neînfrîntului războinic 

Şi spada nentrecută-n braţ destoinic. 


49 


Recunoscută-i zaua sclipitoare, 

Cel coif pe care-o pajură-şi învaţă 

Să zboare puii, neîncrezătoare 

în pana lor de început de viaţă. 

Ba singură, ba-n frunte, la-ncleştare, 
Văzut-au toţi armura lui semeaţă 

Şi iat-o ruptă, stînd în colb să sîngere. 
In toţi stîrnind mînie şi deplîngere. 

Cit tabăra murmură şi se dau 

Pricini de moarte felurite, multe, 

Pe Aliprand, un om vorbind pe şleau, 
Bouillon, piosul, cere să-l asculte. 

El cap al celor care pradă iau 

Cu japca, din împrejurimi, de mult e : 
— „Ci zi-mi, de unde ai armura asta ? 
Să nu-mi ascunzi norocul, nici năpasta!" 

—,,De tabără departe, numai bine 

De două zile drum pentru un sol, 

Cu Gaza stă un cîmp să se-nvecine, 

Avînd puţină-ntindere obol. 

De drum aproape, strîns între coline, 

Un rîu scoboară-n dulce rostogol, 

Prin ierburi verzi curgînd, sub verde mladă, 
Prielnic loc fiind de ambuscadă. 

Pîndeam aici cirezile păscînd 

Ba printre flori, ba printre arbori deşi, 
Cînd azărirăm iarba sîngerînd 
Şi-aproape al unui războinic leş. 
Podoabe, arme-n sînge, în curind 
Ne-au spus de cine-i vorba, fără greş... 
Mişcat că-l văd, mă las eu pe genunchi, 
Dar era capul despărțit de trunchi. 

Lipsea şi mîna dreaptă... Timpul, iar, 
Sta ciopîrțit în faţă şi în spate ; 
Văzum aproape-un vultur temerar, 
Cu albe aripe desfăşurate... 

Un om cătam, spre lămurire, dar, 
Zării că, singur, un păstor se-abate 
Ce,-abia că ne ghici pentru o clipă, 
C-o şi luă la sănătoasa,-n pripă. 


54 


Ci, urmărit, şi prins, şi întrebat, 
Ne spuse că văzuse niscai cete ; 
Că-nfăţişarea lor l-a speriat 
Şi-ascuns atuncea în tufişuri stete. 
Purta o ţeastă, cică, un bărbat, 

Cu sîngerînde şi bălaie plete... 

Şi că, privindu-l cu luare-aminte, 
Crezu băiat că are înainte. 

Mai spuse că-ntr-un sac, (jură c-aşa e), 
Bărbatul puse țeasta la oblînc 

Şi că-l recunoscuse, după straie, 

A fi războinic din ţinutul frînc. 
Cadavrul poruncind să se despoaie, 

O crimă bănuind, am plîns adînc... 
Cerut-am, luînd armele cu mine, 

Să fie-nmormîntat cum se cuvine. 

Dar dacă-i trupul al cui cred că este, 
S-ar cere altă pompă, alt mormînt !" 
Ostaşul, după vorbele aceste, 

Plecă, nimic de spus nemaiavînd... 
Căzut pe gînduri triste şi funeste, 

Grav suspina Bouillon din cînd în cînd, 
Să recunoască vrînd mai sigur semn 

Şi leşul, şi acest omor nedemn. 


57 

...Pe boltă noaptea aripi mari desface 
Şi somnul dulce, uitător de rele, 

El, — sufletului mult tihnită pace — 
Alungă mari nelinişti, grijuri grele. 
Doar pe-Argillan săgeata urii-l face 
în cap să-nvolbure urzeli mişele... 
Durerea-i răsuceşte-n suflet ţeapă 
De nu poate închide-o clipă pleoapa, 


58 

Nestăpînit şi întreprinzător, 

Dibaci în luptă, îndrăzneţ la grai, 
Născut pe Tronto, ură şi omor 

L-au învăţat civile harţe, vai ! 

Căci, surghiunit, curînd răzbunător 
în sînge şi-a scăldat natalul plai ; 
Dar Asia la lupte noi strigîndu-l, 
Prin fapte bune străluci, de-a rîndul. 


59 


Adoarme doar cînd zorii suie-n slavă, 

Dar somnul nu 1-i tihnei dulci adaos. 

L-a prăvălit Alecto, prin otravă, 

în somn de plumb, ca moartea, nu-n repaos. 
Simţirea-i este rătăcirii sclavă ; 

Odihna lui nu-i linişte, ci-i haos, 

Căci, turburîndu-l foarte, i se-arată 

în chip de stafii Furia turbată. 

I-arată-un trup voinic, ca de casap 

De cap scurtat, şi ciotul dreptei ciunge ; 
îşi ţine-n braţul sting lividul cap 

Pe chip cu moartea ce palori răsfrînge. 
Se pare că respiră încă, slab 

Şi agrăind, oftează, scuipă sînge : 

—, Fugi, Argillan ! Au nu ţi-i totul clar 
Barbară-i tabăra ! Bouillon barbar ! 


6l 

Prieteni dragi ! De mîna lui cea crudă 
De pizma lui, o să vă scape cine ? 

Pe dinlăuntru ros cumplit de ciudă, 
Perfid, vă va ucide ca pe mine. 

Dar brațul tău de cere sfîntă trudă, 
De crezi în vitejia ta şi-n tine, 

Nu, nu fugi ! Cu sîngele-i spurcat, 
Alină-mi duhul mult prea tulburat ! 


62 

Eu — umbră — fi-va fierul să-ţi îndrum, 
Şi ura-n piept, şi dorul răzbunării..." 
Astfel simţi el pe Alecto cum 

I-aruncă gîndu-n ghearele turbării. 
Trezit, buimac, din fire scos acum, 
Veninul poartă-n ochi, al tulburării, 

Şi, în armură din cîlcîi în plete, 
Italienilor se-arată cete. 


63 

Le strînge unde armele superbe 

A bravului Rinaldo atirnau... 
Durerile-i, mîniile acerbe 

Le spuse tare-aicea el, pe şleau : 
—,,Au sufletele necredinţei şerbe, 

Ce n-au cuvînt şi judecată n-au, 

De aur nesătule şi de sînge, 

Ne-astupă gura şi sub jug ne-or frînge? 


64 

Căci tot ce-am îndurat, de ani vreo şapte, 
Nedemn şi crud sub stăpînirea lor, 

Italia visează zi şi noapte, 

Cerînd mileniu crud, răzbunător... 

Nu spun, Cilicia, prin brave fapte, 

Că n-o plecă Tancred, biruitor .. 

Sub franci azi geme, însă perfidia 
Le-arată ticăloasă vitejia. 


65 

Şi nu spun că, oriunde lupta cere 
Braţ vajnic, cutezanţă, sigur gînd, 
Intîii noi vădim curaj, putere 

Şi focul cum şi fierul înfruntînd ; 
Că stăm zvârliţi în niscaiva unghere 
Cînd prada se împarte, lauri cînd ; 
Căci toate pentru ei sînt pe coclaur : 
Pămînt, triumfuri şi onoruri, aur ! 

A fost un timp cînd crudele injurii 
Păreau doar aspre şi de ne-ndurat; 

Dar azi urîta crimă, rodul urii, 

Le-a şters, căci, omorînd un prunc curat, 
Sfruntînd divina lege şi-a naturii, 

Şi-a oamenilor, ni s-au arătat. 

Şi nu i-a înghiţit pămîntu-n hău 

Şi nici nu i-a lovit un trăznet rău ! 


67 

Ucis-au pe Rinaldo, scut de stîncă 
Credinței noastre... Şi mormînt nu are ! 
Şi răzbunat nu-i, răzbunat nu-i încă ! 
Să zacă-n colb, în lac de sînge, oare ? 
Cătaţi pe ucigaş cu ură-adîncă ! 

Nu-l ştiţi ? Nu ştiţi cu cîtă rea ardoare 
Bouillon şi Balduin, în ochi, ca spinii 
Mereu simt tot ce-au făptuit latinii ? 


68 

Dovezi voiţi ? Mă jur pe sfîntui cer, 
Ce-aude tot şi-a fi-nşelat nu poate, 

Că umbră pe Rinaldo — şi stingher, 
Cînd bezne prind cu zorii a se bate, 
Văzutu-l-am... Spectacol crud !... 

Ce fier Bouillon va şti asupră-ne abate ! 
Văzutu-l-am ! Nu-i vis ! Oriunde îmblu 
De spectrul lui privirile-mi se împlu ! 


69 

Ce-i de făcut ? Au fi-ne-va stăpînă, 

Prin moartea lui pătată, azi imundă, 

Pe veci aceiaşi ticăloasă mină? 

Sau unde Eufratul văi inundă 

Şi-ndură naţii foametea hapsînă, 

Ne-om duce ? în cîmpia lui fecundă 
Cetăți, oraşe sînt... Prin fier şi lance, 
Doar noi le-am stăpîni, nu hoarde france ! 


70 

Să mergem, dacă neprihana lui 

Voi credeți răzbunare că nu cere. 

Dar de vîrtutea-n sufletul oricui, 
Nelîncezind, mai arde cu putere, 
Doar şarpele, perfid cum altul nu-i, 
Prin care floarea latiniei piere, 
Murind de voi ajunge să-l contemplu, 
Voi şti că altor monştri stă exemplu. 

Aş vrea, aş vrea înalta vitejie 

A voastră tot ce poate să cuteze... 

Să spintece-astă mînă, cu mînie, 

Cel suflet — cuib trădărilor franceze...' 
Aşa vorbea, fanatic, vrînd să fie 

în suflete turbări cumplite treze. 

Mai urlă-apoi : — „La arme ! Toți la arme,..' 
Şi, dîndu-i toți dreptate lui, cu larme, 


72 

Roteşte-Alecto înarmate brațe 

în mimi revărsînd venin şi foc; 

Stă sete grea de sînge să-i înhaţe ; 
Sminteli îi prind şi furii ca-n breloc, 
Se-ntinde molima şi cu nesaţ e 

De la italieni, din loc în loc, 

Purtată la şviţeri şi la englezi 

încît, curînd, turbaţi pe toţi îi vezi. 

Nu crudul fapt şi pierderea obştească 
îi tot aţiţă numai pe străini, 

Ci stau pojarul urii să-l nutrească 

Şi alte, neuitate, vechi pricini... 
Se-aprind ranchiunele mocnite iască; 
Francezii sînt strigaţi tirani, haini ; 
Şi frîu nu-şi pun mîniile vrăjmaşe... 
Se şi aud ameninţări trufaşe. 


74 

La fel licoarea,-n vasul de aramă, 
Bolborosind întîi, dă aburi, însă, 

Sub foc iuţit dă peste margini iamă 

Cu clocot toată forța-ntr-însa strînsă. 

Să stăvilească ura ce destramă 

Nu poate ceata de-nţelepţi restrînsă... 
Tancred, Camillo, Wilhelm, capi de oaste, 
Departe-s şi nu pot opri năpaste. 


75 

Stîrnite nații buzna dau în roi, 
Aiurea dau năvală-n stoluri bete ; 
Se-aud cum sună marşuri de război 
Şi ameninţătoarele trompete... 
Să-mbrace-armura lui Bouillon, vioi, 
îi spun mulţi curieri veniţi în cete. 

în arme Balduin se şi aşează 

Alături lui, cu mintea veşnic trează. 

Bouillon, cînd auzi învinuirea, 

Se închină stăpînului ceresc : 

— „Ştii, Doamne, cît urăsc, cît nu mi-i firea 
Să vărs frăţescul sînge creştinesc... 

O, ia-le judecății lor orbirea, 

Fii stavilă furorilor ce cresc... 

Să-mi ştie nevinovăția cum 

Mi-o ştii, sfînt Tată, numai Tu, acum !" 


77 

Tăcînd, el simte-o neobişnuită 

Căldură cum în vine-i suie-ncet; 
Vigoare, mari nădejdi, într-o clipită, 
Pe chip a i se oglindi purced. 

Şi-n jur cu-ai săi, spre cei ce se agită 
Şi pe Rinaldo că-l răzbună cred, 
Se-ndreaptă ; voci şi arme ce-amenință 
Să-l mai oprească nu e cu putinţă. 


78 

In strai pompos, cum nu-i de obicei, 
Neînarmat, cu platoşa pe spate, 

Ii ard pe frunte noi, cereşti scîntei,; 
Doar sceptrul de-aur vrea să şi-l arate 
Drept armă răzvrătiţilor mişei, 

Să potolească zaverele toate... 

Astfel, vorbind, li se arată lor 

Şi glasul lui nu-i glas de muritor ! 


79 

— „Ce zvon smintit de-ameninţări aud ? 
Ce zvon de arme ? Care li-i pricina ? 

Ani lungi dac-am trudit şi-am stat s-asud, 
Aşa-s cinstit ? Au cine-mi cată vina ? 
Dreptate cine dă unui zălud ? 

Au credeți că, dacă mă-mproaşcă tina, 
Va fi să mă-njosesc spre lămurire, 
Rugîndu-mă de voi cu umilire ? 


80 

Atîta mîrşăvie nu îndură 

Pămîntul răsunînd de al meu nume ; 
Ci sceptrul meu şi amintirea pură 

A faptelor m-or apăra pe lume. 
Dreptăţii mila fie-i azi măsură ; 

N-am să vă pedepsesc pe toţi, anume ; 
Pentru Rinaldo şi pentru servicii 

Mai vechi, vă iert de cazne şi suplicii. 


81 

In singele-i, greşeala tuturor 

Voiesc pe Argillan să-l văd c-o spală, 
Căci el v-a-mpins la faptul trădător 
Stârnit de cea mai slabă bănuială !" 
Vorbind, e trăznet, fulger sclipitor 
Bouillon, de maiestate plin, de fală... 

Şi tremură-Argillan, uimit (s-ar crede ?) 
Cînd numai chipul mînios îi vede. 

Obraznica şi prea-ndrăzneața pleavă, 
Trufiei pradă, furiilor crunte, 

Cu scut şi spadă gata la gîlceavă, 

Pe orişicine şi orice să-înfrunte, 
Ascultă mută vocea mîndră, gravă, 
Purtînd acum ruşinea grea pe frunte; 
Şi-ndură Argillan, de ei străjit, 

De slugi să fie-n lanţuri azvirlit. 

La fel şi leul crud, semeţ, dă iama, 
Dar, cînd aude-mblînzitoarea voce, 
îşi pleacă-ndată, dezbirlită; coama, 
Uitînd, sub cnut, de firea lui feroce 
Şi tremură, şi îl apucă teama 

De ameninţător stăpîn atroce, 

Şi-n ciuda coamei, dinţilor şi ghearei, 
Mîndria-şi uită, uită cît de tare-i. 

Se zice că a fost atunci văzut 

Un ameninţător războinic, care, 
Piosului Bouillon, cu vajnic scut 
Enorm, îi sta mereu în apărare, 
Rotind, cumplit, în dreapta, fier hirsut 
Cu, încă, sînge pe tăiș, se pare 

(Au sînge de cetăţi şi seminţii 
Care-au trezit tîrzii cereşti mînii ?) 


85 

Se stinge zarva... Arme cad... 

Cu ele Adesea şi imboldul urii, mort... 
Bouillon, cerut de alte trude grele 

Şi planuri mari, se-napoiază-n cort. 

Şi peste două zile, trei, oţele 

Gîndind s-asmută în grozav efort, 
Veghie cum lucrătorii lui de soi 
Durau maşini cumplite de război. 


CÎNTUL IX 


1 

Dar monstrul infernal, de rele buget, 
Văzînd că lîncezesc mînii şi ură, 

Că nu poate-nfrunta Supremul Cuget 
Şi legile-i, şi-a sorților măsură, 
Hălădui prin lume, cu precuget 
Făcînd din cîmp şi crîng şi văi arsură ; 
Şi soarele păli. şi plăgi cu mia 

Şi molimi răspîndi, şi sărăcia. 

Stia, ciracii ei prin viclenie 

Că pe Bertholdo îl țineau departe, 

Că de Tancred nimica nu se ştie 

Cum de-alţi viteji, netemători de moarte. 
Şi-atunci îşi strigă : — „Ce-aşteptăm să vie ? 
Ci zboare Soliman, război să poarte, 

Căci ne putem răzbi uşor duşmanii ! 

Răriţi şi învrăjbiţi prin vechi zizanii." 


3 

Şi zboară-n tabără la Soliman 

Caid al hoardelor în veci hoinare ; 

O, Domnul n-are mai cumplit duşman. 


Căci de s-ar naşte alți titani sub soare 
Injurii să răzbune, noi, avan. 

Tot n-ar avea cu el asemănare. 

Domnea el peste turci, şi-n vremea-aceea 
Cetate-avea, de scaun, în Niceea, 


4 

De-a lungul Greciei se întindea 
Regatu-i, din Meandru * în Sangar ; 
Bithinieni şi mezi aveau cîndva 

Şi ponţi şi frigieni aici hotar ; 

Dar îmbulzind creştinii luptă grea 

Să-i spulbere pe turci şi pe-alţi barbari, 
De două ori * ştiură-l francii bate, 

In jug punîndu-i multele regate. 


5 

Iar după ce-şi cercă în van norocul, 
Gonit din vasta lui împărăție, 

El îşi află-n Egipt îndată locul 
Primit cu cinste şi mărinimie; 
Monarhul ţării, aşteptînd sorocul 
Să-i frîngă pe creştini în bătălie, 

Să nu ajungă-n Palestina ei. 

Pe braţu-i vajnic puse greu temei. 


6 

Dar pîn-a-si dobîndi rîvniţii lauri, 
Deschis pe franci sfruntîndu-i cu război. 
Lui Soliman îi dete pungi de aur 

Spre a-i năimi arabe oşti de soi, 

Pe cînd din Asia şi plaiul maur 

Avea şi el s-adune hoarde noi; 

Ci Soliman uşor năimi barbari 

Din veci hrăpăreţi, furi şi mercenari. 


7 

In fruntea lor bătînd Iudeea toată, 
Prădînd şi pustiind fără-ncetare, 
Curînd închise drumuri, să nu poată 
Bouillon răzbi din tabără spre mare. 
Şi-n minte-avînd ruşinea de-altă dată, 
Cînd fu învins, gonit dintre hotare, 
Porni în capu-nfierbîntat să-şi vîre 
Mari planuri, dar nimic cu hotărîre. 

Alecto îşi luă înfăţişarea 

Unui împovărat de ani bătrîn, 
Sbîrcit şi în obraji purtînd paloarea, 


Purtînd mustață, dar de barbă spin, 
Cu pinze lungi în cap şi în strînsoarea 
Prelungii, lungii mantii de păgîn, 

Cu iatagan la şold, cu arc pe umăr, 
Cu tolba cu săgeți, destule-n număr. 

— „Rătăcitori —- grăi — umblăm într-una 
Pe sterp de oameni şi pustiu meleag. 
Izbînzi n-avem, să merităm cununa 

Şi rost de pradă nu-i, şi de harţag. 

In schimb, Bouillon este cu lupta una, 
Spărgînd cu turnuri al cetăţii prag, 

Şi-un pic de zăbovim, va fi să piară 
Cetatea în ruinuri, foc şi pară. 


10 

Cămine arse, turme şi cirezi 

Ți-or fi, oare, trofeele măreţe ? 

Aşa redobîndit regatu-ţi vezi ? 

Jignirea, răzbunarea să n-o-nveţe ? 

Sculaţi ! Sculaţi ! Lovească, noaptea-n miez, 
In barbar, toate cetele-ţi răzlețe... 

Ascultă-l pe Araspe, sfetnic bun 

Al tău, atît pe tron cît şi-n surghiun : 


11 

Nu cred, ai oștilor creştine, capii, 
Că,-ndătinați cu fuga şi eu prada, 
Neînarmaţi şi temători, arabii 

Pot sfărîma în luptă cruciada; 

Dar cu-ndrăzneala ta dacă adapi-i, 
Dormind creştinii, ei vor stringe roadă." 
Astfel grăi — şi-al urii ei năduh 

în piept vărsîndu-i, se topi-n văzduh. 

Ci el strigă cu braţele spre cer : 

— „O, tu, solia urii ce-o aştept. 

Pari om, şi nu eşti. dar mă jur să pier, 

De nu voi merge doar pe drumu-ţi, drept; 
Aridica-voi munţi în cîmp stingher, 

Dar munţi de morţi, zăcînd cu fieru-n piept 
Şi-oi face sîngele să curgă fluvii, 

Prin orb văzduh cu mine dacă tu vii !" 


13 

Tăcu — şi-i îmboldi fără zăbavă 

Pe slabi şi leneşi, cuvîntînd aprins... 
Stîrneşte vorba-i fierbere grozavă : 


Vor toţi să lupte-acum — şi, dinadins, 
Alecto le înălță steagu-n slavă ; 

E-n goarna luptei suflul ei prelins ; 

Se mişcă hoardele, ba-şi zboară spaima, 
Incit întrec în zborul lor şi Faima. 

Alecto e cu ele, dar, la ora 

Cînd noaptea pare-a fi cu ziua-n luptă 
Si încă lumea-i a amîndurora, 

In chip de olăcar, cu faţa suptă, 
Intră-n cetate,-n văzul tuturora, 
Trecînd prin forfota neîntreruptă, 
Sultanului să-i spună cum şi unde, 

La ce semnal atacul va răspunde. 


15 

Dar iată că se lasă vălul umbrii 

Şi nu cu bruma nopţii, ci cu sînge, 

Greu îmbicsit de aburi suri şi sumbri ; 

Pe cer fug monştri şi stafii nătînge, 
Viermi colcăie în liniştea penumbrii; 
Goleşte Pluton hăurile-adînce 

Vărsând de din Tartar, din fund de peşteri, 
A beznei hulă-n necurmate creşteri. 


16 

Sultanul cel trufaş, prin bezna vastă, 
Zburînd să-i prindă pe creştini în ghiară, 
Cind noaptea-n miez o clipă doar adastă, 
Şi lunecă înspre pieire iară. 

Opri creştinei tabere în coastă; 

Dormeau aceştia, străji ştiind pe-afară. 
Aici, hrănindu-şi cruda hoardă, el 

O şi îmbărbăta, grăind astfel : 


17 

— „Vedeţi, prin furt înavuțiți, ghiaurii, 
Mai mult vestiți decît puternici foarte ? 
Sug vlaga Asiei cum marea-n furii 

In hăuri suge valurile sparte. 

Vi-i lasă azi norocul pradă urii 

Şi fără vreo primejdie de moarte ; 
Roibi, arme, purpur, aurul din tabără, 
Trofee fie-vă, căci nu-i mai apără. 


18 

Nu-i oastea care fost-a să-ncovoaia 
Sub jug Niceea, Persia odată, 

Căci felurite şi-ndelungi războaie 


Le-au nimicit puternica armată ; 

Chiar toţi de-ar fi, cînd somnul îi înmoaie, 
Descinşi de arme, nu pot să se bată. 

Uşor de-nvins e omu-n somn retras, 

Căci de la somn la moarte-i doar un pas. 


19 

La luptă ! Somnu-n vălu-i cît i-ascunde, 
Vreau primul să le trec întăritura, 
Cruzimi cum nu s-au mai văzut niciunde, 
Să săvirşească spada-mi, cu custura... 
Azi libertatea-n Asia pătrunde 

Şi dă regatul lui Christos de-a dura !" 
îmbărbătaţi de el, în taină, iute, 
înaintează hoarda-i, pe tăcute. 


20 

Dar, iată, vede străji pe care-un licur 
I le descoperă prin umbre dese. 

In van se lăudase el că, sigur, 

Pe înțeleptul prinţ îl surprinsese. 
Văzînd că hoarde vin, cu şiretlicuri, 
Dă strigăt straja : garda-ntîia iese 
De sub plăcuta somnului aripă, 
Gătindu-se de luptă într-o clipă. 


21 

Descoperiţi, atunci, arabii sună 
Stridentele, barbarele metale ; 
Nechează roibi, copitele detună, 

îşi taie urlete-n văzduhuri cale. 

Ecou dau hău adinc şi văgăună 

Şi-s muget pisc de munte, fund de vale ; 
Alecto-nalţă torţa-i infernală, 

Sionului dînd semnul de năvală. 


22 

Dă buzna Soliman şi sfarmă oase 

In încă neorînduita gardă... 

O, nici furtunile vijelioase 

Scăpînd din a adîncurilor zgardă, — 
Torentul, — arbori dărîmînd şi case, — 
Şi fulgerul ce surpă turn, să-l ardă, 
Cutremurul ce-n lume groaza zbănţuie, 
Nu-i sînt asemeni lui, cînd se dezlănţuie ! 


23 

Nu-i cade spada — fără să atingă ; 
N-atinge — să nu caşte răni haine ; 
Nu face răni — suflarea să n-o stingă. 


Mai mult aş spune —dar m-ar crede, cine ? 
Durerea pare că nu-l strînge-n chingă. 

Că nu ia seama la nimic şi nime, 

Măcar că-i sună coiful ca un clopot, 
Scîntei iscînd sub lovituri în ropot. 


24 

Cît seceră creştina ceată el, 

Arabii ca potopul se revarsă, 

Care-şi prăvale spre acelaşi țel 

Din mii şi mii de riuri apa stoarsă ; 
încing paginii mai grozav măcel, 
Creştinii risipiţi fac cale-ntoarsă ; 

In tabără cu ei arabii întră 

Şi-i groază, doliu, tabăra cea mîndră ! 


25 

Pe coifu-i uriaş dragonul paznic, 
Lungindu-şi gîtul, aripi desfăşoară ; 
Săltat pe labe, şuierînd năprasnic, 

Prin întreită limbă dă afară 

Livide bale, răsucindu-şi groaznic, 

In arc, prelunga coadă ; iar pe nară 
încins de focul luptei şi el parcă, 

Fum negru şi trei limbi de foc descarcă. 


26 

Aşa cumplit, teribil, privitorii 

Il văd pe nenduratul Soliman, 

Cum valul noaptea-l văd navigatorii 
Prin fulgere sclipind pe ocean... 

De spaima lui ba fug apărătorii, 

Ba spada-nhaţă unii, cu elan... 

Iar noaptea, încîlcind acest tumult, 
Primejdii ascunzînd, le creşte mult. 


27 

Printre-ndrăzneții ce sfruntau duşmanii 
Latinus, ce pe Tibru s-a născut, 

întîiul este. Nu-i slăbiră anii 

Curajul şi virtutea de-nceput. 

Prin lupte-asemeni lui şi prin strădanii, 
Cinci fii i-au stat mereu alături scut; 
Din fragezi ani- armura de război 

Le-a strins şi braţul şi obrajii moi. 


28 

Urmîndu-i pilda bravului părinte, 
Şi-ascut în luptă fierul şi mînia... 

Le strigă el: — „Către păgîn, nainte ! 


Ai noştri fug ? Se umflă-n el mîndria 
Creştini măcelărind că va dezminte 
A voastră, de apururi, vitejia ? Copii ! 
Onoarea-i vorbă fără rost, 

Primejdii cînd podoabă nu i-au fost !" 


29 

La fel leoaica îşi învaţă puii, 

Cit coama nu le flutură în vînt, 

Iar ghearele şi colții, nesătuii, 

Cei cruzi şiI-ngrozitori, crescuţi nu sînt, 
Să bată după pradă sihla, gruii, 

Prin pilda-i veşnic dîndu-le avînt, 

In contra vînătorului de care 

Fug altele, mai temătoare fiare. 


30 

„„„Bătrînul tată îşi urmează ceata, 

Pe Soliman în cercul lor să-l treacă ; 
Un suflet sînt şi sase lăncii gata 

Spre el deodată vîrfurile-şi pleacă, 
Dar lancea fiul mare aruncat-a, 

Să lupte strîns, cu fierul scos din teaca 
Şi cearcă-n van, deşi cu-ndemînare, 
Lui Soliman buiestrul să-i doboare. 


31 

Precum bătuta de furtună stîncă, 

Chiar fulgerul sfruntînd, domină marea, 
De vînt rîzînd şi valul ce-o mînîncă, 
Ținînd cu neclintire-n piept viitoarea, — 
Stă Soliman şi-nfruntă lancea frin că 

Şi loviturile ce-i vor pierzarea ; 

L-a şi străpuns între obraz şi geană 

Pe cel ce-n roib voia de sînge vrană. 


32 

întinde Aramante braț milos 

Pe frate să-l ridice din ţărînă. 
Deşartă milă ! Cade şi el jos. 

Izbit necruţător de-aceiaşi mînă. 
Țîşneşte sîngele, vijelios, 
Amestecîndu-se, din rupta vînă ; 
Deodată cad şi faţa gliei scurmă, 
Deodată scot suspinul cel din urmă ; 


33 

Ii frînge lifta lancea lui Sabin 

Căci flăcăiandru-l încolţea întruna ; 
Şi calul îmboldind, izbit în plin 


îl calcă-n colb, cu colbu-l face una. 
Din tînăr trup, unde a stat puţin, 
Greu zboară sufletul întotdeauna ; 
Gemînd, lăcaşul de lumină-şi lasă 
Plăcerea, rîsul, vîrsta norocoasă. 


34 

Aidoma la chip, născuţi şi gemem, 
Mai luptă Laurente doar şi Pico. 
Plăcută-ncurcătură printre semeni 
Ades iscau, dar legea firii stric-o 
Păgînul, firii nefiind asemeni, 

Căci unuia el inima despic-o. 
(Deosebire crudă !) O, casapul 
Retează-i celuilalt, cu fierul, capul! 


35 

Iar tatăl (vai, e-n viaţă, însă nu-i! 

Cinci fii pierdut-a dintr-o lovitură !) 

în cei cinci morţi contemplă moartea lui 
Şi, stinsă azi, a stirpei lui bravură. 
Bătrîn, nenorocit şi-al nimănui, 

Eu nu ştiu aer cum mai sorbi pe gură, 
Cum lupţi nenduplecat, neabătut! 

Au, poate, fiii morţi nu ţi-ai văzut ? 


36 

Sau poate umbre doliul ţi-ascund, 
Prietene, în clipa cruntă, ţie ? 

Dar lui izbînzi izbînzile nu-i sunt 

Cît însăşi jertfa lui mai întîrzie ; 
De-al liftei sînge sete-i este, crunt, 

Pe cît Cu-al său zgîrcit a fi nu ştie ; 

Şi nu pot spune : vrea s-aducă moarte, 
Sau moartea lui şi-o jindueşte foarte ? 


37 

Ci strigă : — „Barbare, mi-i braţul loază, 
Şi mă priveşti cu-nfumurat dispreţ, 

De nu răzbesc mînia ta să cază 

Asupra mea s-o fac cu nici un preţ ? 
Vorbind izbeşte cuirasa-pază 

Şi zaua sfîrtecîndu-i, îndrăzneţ, 

Lui Soliman din coastă-i dă năvală 
Fierbintea sîngelui bolboroseală. 


38 

Strigat, rănit, păgînu-ntoarse iute 
Asupra lui al spadei retevei ; 

îi sparse zaua, scutul, chiar bătute 


De-avea pe ramă şapte groase piei... 
Iar vîrful brici, cu opinteli hirsute, 
Il răsuci în burtă, cu temei, 

De sînge slobozi sărmanul tată 

Prin rană şi pe gura larg căscată. 


39 

Precum în vîrf de Apenini stejarul 
Bravînd de veacuri vînt din est şi nord, 
Cînd mari furtuni îi năruie frunzarul 
Zdrobind doar şi alţi arbori cade mort, 
La fel Latin, simțind în trup pojarul 
Tirî păgîni spre cel din urmă port. 
Războinic mare, mare i-a fost moartea, 
Căci l-a culcat pe pat de leşuri soartea ! 

Iar pe cînd ura-şi satură sultanul 
Astîmpărîndu-şi-o-n creştinul sînge, 
Cum pildă crîncenă le e tiranul, 
Arabii căsăpesc... Dragut îl frînge 

Pe britul Henric, şi cu iataganul 

Pe Holophern bavarul... Şi-i deplînge 
Pe Filip şi Gilbert natalul Rin... 

Tu i-ai ucis, o, crud Ariadin ! 

Ernest sub ghioagă-ți cade, Albazar ! 
Pe Enguerrand îl taie Algazel... 

O, ar putea descrie, care har, 

Atîtea morţi venind în chip şi fel? 
Bouillon nu-şi pierde vremea în zadar 
Cînd strigătele-aude, ci, cu el 
Chemînd o bravă numeroasă ceată, 
Cu-nverşunare zboară să se bată. 

Căci după strigăt auzind tumult 
Crescând mereu, mai înspăimântător, 
Ghici că-l vorba de-un atac ocult 
Pornit de hoardele pustiilor. 

Ştia că dau târcoale de demult, 
Ca-nspaimă largi ţinuturi jaful lor, 
Dar nu credea că, laşi fiind, cândva, 
S-atace cuteza-vor oastea sa. 

înainta, cind, iată că, din spate, 

Din nou „La arme!" străjile strigară; 
Barbare urlete înfricoşate 


Umplură cerurile vaste iară. 
Ducea Clorinda oşti de rege date ; 
Argante sta alături de fecioară. 

Şi nobilului Guelfo, ce porunci 

In urmă-i da, grăi Bouillon atunci : 

— „Auzi cum strigă Marte alt război 
Dinspre Sion acum şi dinspre munți ? 
Viteaz cum eşti, repede-te-napoi, 
Dibaci atacul lor dinții să-nfrunți. 

Cu tine ia ostaşi de-ai mei, de soi 

Şi nu-i lăsa spre noi să-şi taie punți, 
în vremea asta eu, cum se cuvine, 
Atacului de-aicea piept voi ține." 

Acestea hotărînd, aceeaşi soartă 

Ii îndrumă pe felurite căi, 

Căci Guelfo spre colină pasu-şi poartă 
Bouillon spre-arabi izbînditori, în văi. 
Şi calea lui nu e deloc deşartă, 

Căci, mulţi strîngînd dintre oştenii săi, 
Cu numeroasă ceată şi-n putere, 
Ajunge unde turcul sînge cere. 

Şi rîul Po, ţişnind din nalt pripor, 
Abia de umple albia îngustă ; 

Cu cit se depărtează de izvor 
Vigoarea lui ajunge mai robustă 

De taur frunte parcă nalţă-n zbor; 
Mugind, nimic şi nime-n faţă-i nu stă ! 
Prin braţe zeci dă buzna-n val temut, 
Părînd război că-i poartă, nu tribut. 

Văzind că fug creştinii şi se vaită 
Bouillon îi mustră, de pe loc i-ngheaţă : 
— „Dar cum ? Vă este frică de o haită ? 
De nişte hoţi care întreaga viaţă 

Doar după jafuri dau prin lume raită? 

Si nici rănesc, nici răni primesc din faţă ? 
Intoarceţi-vă ! O privire numa 

De-a voastră-i bagă-n sperieţi, ca ciuma !" 

Aşa grăind, îşi strînge roibu-n pinteni, 
Prin focul aţâţat de Soliman 

Prin sînge, praf şi iuți săgeți în grindeni, 


Pieirea înfruntînd cu dirz elan. 
Prăpăd îi este spada pretutindeni, 
Tăindu-şi large uliţi prin duşman 
îngrămădiți, pentru vecii adoarme 
Drapele, cavaleri, şi cai şi arme. 

Şi trece peste munţi de morți in salt 
Şi drumurile-n faţă-i se deschid ; 

Dar nici simțind cumplitul lui asalt 
Nu dă-napoi sultanul întreprind, 

Ci, ridicîndu-şi fierul cît mai nalt, 
Intîmpină-l... Ce crîncen se desfid ! 
Ce bravi adună Soarta — şi anume — 
Din cele două capete de lume ! 

In cerc restrîns virtutea-i stă-mpotrivă 
Furorii — pentru-al Asiei întins. 

Dar oare limba mea i-i pe potrivă 
Iuţelii fierului în luptă-ncins ? 
Cumplite fapte printre morții-n stivă 
Ascunse noaptea-n vălu-i necuprins ! 
De raza zilei demne-ar fi să fie, 

Cu omenirea toată mărturie ! 

Norodul lui Isus, cu nou curaj, 

In urma lui atuncea se avîntă ; 

Şi-a strîns în jur sultanul ucigaş 

Pîlc des şi brav, să-nfrunte oastea sfintă, 
Creştini, păgîni, se hăcuiesc abraş 

Şi curge sînge, curge, nu se zvîntă ; 
învinşi şi-nvingători, în crunt măcel, 
Omoară toţi şi mor în chip şi fel. 

Cum, fraţi prin forță şi înverşunare, 

Se frîng Austrul şi- Aquilonu-n zbor, 
Nedînd napoi nici ei, nici cer, nici mare, 
Ci val în val împing şi nor şi nor, — 

La fel în nendurata încleştare 

Nici unii să mai dea-napoi nu vor 

Ci aprig se ciocnesc, cu spada, spadă, 
Cu scutul, scut, cu coiful, coif, grămadă. 

La fel de strînsă s-a pornit năprazna 
Dincolo, nu cu mai puţin năduhul ; 
Şi nori de duhuri infernale, razna, 


Roiesc, umplînd cu zborul lor văzduhul, 
Dînd liftelor curaj să-nfrunte cazna... 
Nici unuia că-i laş nu-i merge buhul. 
Ard în Argante focuri infernale, 

Măcar că-i ars de focurile sale. 

El garda spulberase şi, dup-aia, 
Zburase-n goană peste-ntărituri, 
îngrămădind în şanţuri morţi cît claia 

Şi căi tăind păgînelor strînsuri 

Ce-n corturi îmbulzindu-se cu droaia, 
Loviră-n piepturi, deschizînd spărturi... 
Clorinda, lui Argante pe măsură, 

Alături stă-i, căci rang mai mic nu-ndură. 

Creştinii şi fugeau cînd Guelfo, iată, 
Că se ivi la timp, cu mica-i trupă, 
Făcîndu-i să se-ntoarcă deodată 

Şi-n cetele păgîne să irupă. 

Şi fierbe lupta mai înverşunată, 

Şi rîuri mari de sînge se destupă, 
Dar, de pe naltu-i tron, stăpînul lumii 
Zări măcelul de pe faţa humii. 


56 

Şedea-n lăcaş din care, bun şi drept, 

Dă legi, crează şi sfințește toate ; 

Nici simţul şi nici cugetul deştept 

Atît de sus s-ajungă nu se poate. 

Acolo străluceşte, înţelept, 

Prin trei lumini într-una adunate I-s slugi 
Destinul, Spaţiul, Natura, 

Mişcarea, cum şi Timpul, ei măsura. 

Şi Soarta care-n pulbere preface 

Sau fum — imperii, sceptre, avuţii, 

Cum Domnul vrea, rîzîndu-şi cînd dincoace 
Murmură muritoare seminţii. 

Splendoarea care scaldă sfînta-i pace 
Orbeşte ochii cei mai puri şi vii. 

Şi-i dau în jur nemuritori cinstire, 

Ce-s inegal egali în fericire. 

Suna sălaşul sfînt de sfîntul cor, 
Cînd Dumnezeu grăi lui Mihail 
Ce-n diamantu-armurii, sclipitor, 


Se-nfăţişa : — „Nu vezi Infernul vil 
Zvîrlind spre credinciosul meu popor 
Armaţii duşmani, ca să-nvingă-mi-l ? 
Nu-i vezi din hăul morţii cum se-ardică 
Să umple Universul tot de frică ? 

Infernului poruncă du-i, să-i lase 

Pe luptători să ducă lupte dure, 
Netulburînd cu duhuri veninoase 

Nici oamenii, nici cerurile pure, 

Ci-n Acheron, în hrube-ntunecoase, 
Osînda meritată să-şi îndure ; 

Chin lor şi altor suflete-n abis 

Să-şi fie-n veci... Am poruncit! Am zis !" 

Se prosternă al oastei aripate 
Conducător şi, cu-aripi aurite, 

Mai iute decat gîndul a străbate 
Porni prin focul cu lumini slăvite *, 
Neschimbător întru eternitate, 
Lăcaş de suflete preafericite, 

Prin cerul de cristal şi cerc de stele 
Rotite-n contra lui pe osii grele. 

Negemeni prin plămadă şi mişcare, 
La stînga merg Saturn şi Jupiter, 

Cu alte stele nerătăcitoare 

Călăuzite de puteri din cer. 

Din cîmpul zilei veşnic lucitoare 
Zbură spre loc de tunet, ploi şi ger, 
Pe unde lumea singură în moaşte 

Se schimbă prin războaie, şi renaşte. 

Ajuns aici, cu aripe eterne. 

Orori şi bezne-mprăştie-ntr-o clipă ; 
Lumină din făptura lui se-aşteme 

Cu aur pe a nopţii grea aripă ; 

Cum, după mari furtuni, prin nouri cerne 
Culori şi Phoebus, iar, cînd se-nfiripă. 
Sau cum, văzduhul pur cînd îl destramă, 
Se prăbuşeşte stea pe glia-mamă. 

Ajuns unde cohorta infernală 
Stătea s-aţiţe liota pagină, 
încremenindu-şi aripa, cu fală, 


Strigă, cu lancea scuturată-n mînă : 
— „Ne-aţi învăţat ce trăznete răscoală 
Divina vrere, lumilor stăpînă ? 
Osînda, hăul, chinurile-acerbe 

Tot îndurînd, trufia-n voi mai fierbe ? 


64 

Sionul, scris e-n cer că va deschide, 

La semnul sfînt, sfărmate ziduri, porți... 
Voi Ceru-l mîniaţi ? El vă desfide ! 
Sfruntaţi Destinul ? Lupta n-are sorţi ! 
In iad vă-ntoarceţi hoardele perfide, 
Regat al caznei şi-al eternei morţi, 

Căci peste temniţi hărăzite vouă 
Să-ntindeţi n-aveţi dreptul luptă nouă. 

Cruzimile care vă trec prin minți 

Le încercaţi pe vinovaţii numa 

Ce-n surde plîngeri şi scrîşniri de dinţi 
în fiare zac şi lanţuri grele-acuma !" 
Astfel grăind, lovi cerescul prinţ 

Cu lancea-n leneşi, ca să lase huma, 
Iar ei, gemînd, din locul se cărară 
Stăpînă unde-i steaua, ziua clară. 

Şi zborul lor spre-adîncuri se îndrumă 

Să le-ndoiască tuturora cazna ; 

Nicicînd nici păsări peste marea-n spumă 
Spre climă dulce-atitea n-o iau razna ; 
Nici frunze cad atîtea cînd, cu bruma, 

îşi sfichiueşte vîntul toamnei pleazna... 
încît scăpat de plaga lor îşi schimbă 
Tristeţea cerul, şi-n azur se-nnimbă 

în dispreţuitoarea lui trufie 
Curaju-Argante însă nu-şi desminte, 
Discordia în piept de nu-i renvie 

Mereu alţi şerpi de flacără fierbinte ; 

I-i spada-n dese rînduri vijelie 

Şi seceră mai tare ca-nainte 

Şi mici, şi mari, ŞI capi, şi oastea proastă, 
Şi orice cap, căzut, e doar o ţeastă. 

Clorinda, mai încolo, nu departe, 
Prăpăd de fier nu face mai puţin ; 
De casa vieţii sufletu-i desparte 


Lui Berenger, lovit în piept din plin ; 
Puternică i-i lovitura foarte : 

Prin umeri iese fierul ei hain... 
Pe-Albin loveşte-l unde se învaţă 
Intîia hrană *, iar pe Gallo-n față. 

Lui Gamier retează-i dreapta mînă 
Ce o rănise ; mina strînge spada 

Cu tremurînde degete-n țarină, 

Mai încercînd să-şi hăcuiască prada, 
Cum şarpele prin zvîrcoliri îşi mînă 
Spre trupul retezat în două coada... 
Clorinda-l lasă ciunt, aşa, cu zile, 
Şi-apoi întoarnă fierul spre Achile, 

Lovindu-l între ceafă şi grumaz 

Ii taie nervii, şi-l de cap scurtează, 
încît mînjit de glod e pe obraz 

Cît trunchiul nici n-a apucat să-i cază. 
Ii poartă încă trupul calul breaz 

In şa, gonind ! (Privelişte de groază !) 
L-azviîrle doar cînd simte frîul slobod, 
Sărind sucit şi alergînd în tropot. 

Şi cît războinica neîmblînzită 

Era al apusenei oşti flagel 

Gildippe cea mîndră, şi mai îndîrjită, 
Aidoma făcea-n păgîni măcel; 

Aceiaşi cutezanţă li-i ursită 

Precum acelaş sex şi-acelaş zel... 

Dar soarta nu le-nfruntă azi, orbește. 
Căci mai grozavi duşmani le hărăzeşte. 


72 

Se-avîntă una către cealaltă, 

Dar nu răzbesc să treacă-nvălmâşeala ; 
Mărinimosul Guelfo fierul saltă 

Şi-n şold Clorindei îi străpunge zala. 
Din mica rană sîngele tresaltă, , 

Pe fierul lui curgîndu-şi şiroiala ; 

Dar nici viteaza nu stă să adaste 

Ci mai tare-l răneşte între coaste. 

Păleşte Guelfo iar, dar, drept în frunte 
Pe tînărul Osmid din Palestina, 

Fără de voie ajungînd să-nfrunte 


Ce trebuia să-nfrunte eroina. 

Dar urmărindu-l prin harţaguri crunte 
Pe Guelfo, umplu bravii lui colina, 
La fel păgînii, valme peste valme,-şi 
Adună şi ei cîmpul talmeş-balmeş... 

Ci Aurora îşi arată sus 

împurpuratul chip şi diafan ; 

Şi, în acest tumult cum alte nu-s, 
Scăpînd din temniţi, cruntul Argillan 
Armură-aflată-n grabă şi-a fost pus 
Şi-n luptă iată-l, vrînd cu nou elan, 
Greşeala de deunăzi să şi-o spele 
Prin merite şi încercări mai grele. 

Cum roibul de război, rupînd căpestre, 
In goana hergheliei se recheamă, 

Sau zburdă-n cîmp şi-n apele campestre, 
în vînturi răsfrîngînd prelunga-i coamă, 
Cu capul mîndru,-n legănări buiestre, 
Sub tropot face cîmpul tot să geamă, 

Şi sună nechezatu-i pînă-n zări 

Şi pare că ar scoate foc pe nări, — 

La fel şi Argillan, privind sălbatic, 
Sublimă şi-ndrăzneaţă frunte are, 
încît în ţărnă zboru-i furtunatic 
Nu lasă urme cîtuşi de uşoare ; 
Şi strigă, la duşmani ajuns, zănatic, 
Ca om ce cată marea încercare : 

— „Au cine a-nteţit, scursuri arabe, 
Curaju-n sufletele voastre slabe ? 

N-aveţi puteri cu coif şi scut greoi 
Să v-apăraţi şi nu ştiţi cuirasa, 

Ci, laşi, în vînt loviți, fricoşi şi goi, 
Şi iute o luaţi la sănătoasa ; 

Doar noaptea v-arătaţi bravura voi ; 
Acum însă, cînd bezna.-ntunecoasa, 
Purcede deodată să se sfarme, 
Aveţi nevoie de curaj şi arme !" 

Vorbind aşa-l trăzneşte peste gură 
Pe Algazel — de fălcile-i despică 
Şi-i piere tot răspunsul sub custură ; 


Lumina vieţii-şi pierde-n glod cînd pică 
Şi-un aprig frig prin măduvă îi cură ; 
Răpus de crunta spadă inamică, 

Cu ce turbare muşcă el, acuma, 

In clipa morţii lui, urînd-o, huma ! 

Apoi pe Agricalte îl doboară 

Cum pe Muleassim şi Saladin ; 
Aldiazel tăiat în două zboară 

Şi cade-,n piept străpuns, Ariadin, 
Care,-mproşcat cu vorbe de ocară 
Şi crude, ochii ridicînd puţin, 

Cu pleoape grele, îi răspunde-astfel, 
Cînd gala-i viaţa a zbura din el : 

— „Orieine-ai fi, prea mult n-ai să te lauzi 
Asupra mea c-ai fost izbînditor ; 

Alături îţi va hărăzi repaus 

Un braţ mai tare şi necruţător”. 

Amar zîmbi-Argillan şi zise : — „l-auzi ! 
Tu mori acum ; eu cînd vrea cerul mor ! 
Să-ţi roadă cîinii, vulturii din oase..." 
Călcîndu-l, spada cum şi viaţa-i scoase... 

Şi se-ntîmplă, printre lănceri şi-arcaşi, 
Un paj de al sultanului să steie ; 
Sudoarea-i pare perle pe obraji 

Sau rouă — văduv încă de tuleie... 
Acum, cu colb în păr, frumosul paj 
Chiar mai frumos decît de obicei e ; 
Şi cerne-i un dispreț trufaş, pe faţă, 
Mai multă tinereţe şi dulceaţă. 

E calu-i cum pe Apenini zăpada : 

O, nu-s mai iuți vîrtejurile, flama, 

Şi mai uşori ca el... Şi-atîrnă spada 
La şold, încovoiată, scurtă lama. 

Şi cu-o zaghe trimite-i morţii prada... 
Luînd la fast barbar în viaţă seama, 
E,-n lucrături de purpură şi aur, 

Tot luxul Asiei pe pajul maur. 

Cît noi plăceri îi măguleau curajul 
Nesăbuit al tinereţii sale 

Stîrnea încurcături ca nimeni pajul 


Lovind, buşind, de spade fier şi zale. 
Dar Argillan, pîndindu-l, buiestraşul 
în iuți rotiri cu spada i-l prăvale. 
Nici vreme să se scoale pajul n-are 
Că-ndată Argillan în spate-i sare. 

Din chipul rugător îşi face-n van, 

EI, scut, căci braţul îndemnat de furii 
Loveşte în obrazu-i diafan 

Pătînd podoaba scumpă a Naturii. 

O, fierul se arată mai uman 

Lovind cu latul... La ce bun ? 

Custurii Imbold, cu nendurare şi cu sete, 
Spre-aceeaşi ţintă Argillan îi dete. 

Sultanul ce, de-acolo nu departe, 
Se măsura-ncleştat cu Godefroi, 
Văzîndu-şi pajul încolțit de moarte, 
Şi-avîntă calul pentru a-l salva. 

De sabia-i sînt rindurile sparte, 
Dar în zadar se-arată truda sa, 
C-ajunge numai pentru răzbunare ! 
Vai, tînărul se stinge ca o floare ! 

Cînd mor, o, cit îl mişcă ochii lui ; 

Pe umeri capu-i cade şi paloarea 
Stîrneşte dulcea milă a oricui... 

O, deschizîndu-i lacrimei cărarea, 

Tu, Soliman, prin plîns durerea-ţi spui 
Ştii, inimă de marmur, disperarea ? 
Tu, ce-ai privit cu ochii seci, prădat, 
Nu prea de mult, întregul tău regat ? 

Văzînd însă că abureşte încă 

Pe fierul crud fierbinte sînge jun, 
Uitînd de lacrimi şi de jale-adîncă 
Miînia-i fierbe-n piept — şi, ca nebun, 
Lovind în Argillan cu braţ de stîncă, 
Zdrobeşte-i coiful, capul, scutul bun, 
Sforţindu-se cumplit... O, ce grozavă 
Dar vrednică de Soliman ispravă ! 

De răzbunare însă nesătul, 

îi pîngăreşte leşul ! Ce oroare ! 
Cum cîinele lovit pietroiul nu-l 


Mai lasă, ci-l tot muşcă în turbare, 
Nesimţitor pămîntul îndestul, 
Cruzimea-i suge... Slabă consolare 
Durerii fără margini ! Dar nu poate 
Bouillon să stea cu braţe-ncrucișate. 

Căci mii de turci în coifuri, scuturi, lorici, 
Neobosiţi, cu truda-ndătinaţi, 

în duhul luptei nimănui datornici, 

De mult avea Sultanul drept soldaţi. 

Ei fost-au, în Arabia, statornici, 

Cu el, printre-ai deşertului bărbaţi, 
împărtăşindu-i veşnic nenorocul 

Şi soarta schimbătoare în tot locul. 

Bouillon văzindu-l cît de strîns se-avîntă, 
Viteji ca francii sau ca ei aproape, 

In faţă fierul lui Corcut i-mplîntă, 

Iar lui Rosten stă-n coastă să-l îngroape 
îi zboară lui Selin cerbicea frîntă, — 

Iar pe Rosan de brate stă să-l scape 

Şi alţii mulţi ucide-n chip şi fel 

Şi mulţi răneşte-n lupta asta el. 

Cit dînsul, dîrz, în sarazini dă iama, 
Tot atacat şi veşnic atacînd, 

Cît cumpăna, speranţa şi cu teama, 
Le tot amestecă-n păgîni, pe rînd, 
Nou nor de praf şi-arată, iată, coama, 
De trăznetele luptei trepidînd... 
Țîşnesc din sînu-i arme-n fulgerare, 
Pe sarazini umplîndu-i de mirare. 

Pe-arginturi de armuri cu crucea nimb, 
Dau buzna-n cîmp cincizeci de cavaleri... 
S-am guri o sută, tot atîtea limbi, 

Şi piept de fier, şi voce tot de fier, 

Să număr n-aş putea ce mulţi, răstimp, 
Păgîni se năruiră morţi sub cer ! 

Cad neluptînd arabii... Turcii numa 

Ţin piept din răsputeri, dar muşcă huma. 

Cruzimi, orori şi doliu negru, groază, 

Curg rînd pe rînd — şi-n chipuri felurite 
Tot zboară moartea, -nvingătoare piază, — 


Şi cîmpul lac de sînge netihnit e !... 
leşise regele păgîn să vază, 

Cu alţi câțiva, izbînzile rîvnite, 

Şi stă acum, privind de pe-o-nălţime, 
Ai luptei sorţi, cei neştiuţi de nime. 

Văzînd că grosul oştii dă-napoi, 
Retragerea nentîrziat o sună ; 

în darn imploră-i însă pe cei doi, 
Clorinda şi Argante, dimpreună, 

Să vină... Beţi de sînge şi război, 

Nu vor să ştie ei că nu-i a bună. 

Şi chiar cînd dau napoi, se zbat să facă 
înceată fuga trupelor, buimacă. 

Dar cine poate, lege dînd mulţimii, 

Să stăpînească fuga, laşitatea ? 

Aruncă săbii, scuturi sarazinii, 

Căci armei nu-i îndură greutatea... 

Din sud spre-apus, cu rariştea stîncimii, 
O vale despărțea de cîmp cetatea... 

Şi toţi se-ascunseră-ntre steii suri, 
Stârnind virtej de praf spre-ntărituri. 

Cît ei coboară, fac măcel cumplit, 
Creştinii printre e1...Cînd însă urcă 
Pe mal de bârbaru-Aladin păzit, 

Se teme Guelfo c-o să-i dea de furcă 
Printre stîncimi el nu se vrea-ncolțit., 
Se trage în cetate oastea turcă 

Si în această luptă inegală 

Nu-i zidul ajutor de mîntuială. 

Făcuse omului cît stă-n putere, 
Bultanul ; dar, sudoare tot şi sînge, 
Sleit de vlagă, văduvit de vrere, 
Răsuflă greu, suflarea pieptu-i frînge ; 
Chiar braţul, frînt sub scut, hodină cere 
Si moale spada-n dreapta o mai strînge, 
Tot în zadar, căci, ştirbă, nu e groază : 
Zdrobeşte numai, însă nu retează. 

Sfirşit, acum îl macină-ndoiala 

Sa moară ? Ori cu mîna lui să fure 
Altora toată gloria şi fala 


A luptelor ce vor să vină, dure ? 
Infrîngerii-ndurîndu-i amăreala, 

Sa-şi scape viaţa undeva, aiure ? 

— „Ci-nvingă soarta ! — strigă —Fuga-mi vreu 
Sa fie al izbînzii ei trofeu. 

Să-mi vadă spatele duşmanii vor ! 
Un nou surghiun mă facă de ocară, 
Dar tronul lor nesigur, pacea lor, 
Le-oi zgudui fără de milă iară ! 
Jignirii veşnic îi voi fi dator, 

Va arde ura mea cu nouă pară ! 
Chiar pulbere fiind şi spirit numa, 
Renaşte-voi, să-i înfrăţesc cu huma ! 


CINTUL X 


1 

îşi mai vorbea, cînd, iată, din copită 
Bătu-i alături roib rătăcitor. 

Sleit, de frîu îl prinse-ntr-o clipită, 
în şa săltîndu-i-se ca din zbor. 
Căzu-1 podoaba coifului, cumplită, 
Şi scutu-şi aruncă, nepăsător ; 

Şi tunica-i vedeai că nu păstrează 
Nimica din regala lui emfază. 


2 

Cum alungatul lup din stînă fuge, 

Şi chiar de-i ghiftuit de multă pradă 
Tot stă pitit prin niscai hălăciuge, 

Şi, sînge vrînd să guste, să mai vadă, 
îşi ţine-afară limba spre a suge 

Şi stropii năclăiți pe bot grămadă, — 
La fel e şi sultanul după lupte, 

Din noi măceluri vrînd să se înfrupte. 


3 

Destinu-i vru nevătămat să scape 

De nouri de săgeți, de lănci şi spade 
Ce-n trupul lui pîndeau să se îngroape. 
Necunoscut, pe-ntinsuri fără roade, 
Deşertul numai vrîndu-şi-l aproape, 
Cu ochii după căi pustii iscoade, 
Mergea, în minte-nvolburînd într-una, 


A unor gînduri crude, noi, furtuna. 


4 

Şi hotărî să meargă unde oaste 
Strîngea fălosul rege din Egipt. 
Unit cu el norocul să adaste 

Al unui nou, nendurător conflict. 
Ci, căi ştiind pe-ntinderile vaste 
Spre cel care urma să-l ia în vipt, 
Vreun călăuz nu vru să-i fie paza 
Spre ţărmul nisipos al vechii Gaza. 

Simţea în răni durerea întețită 

Dar chiar sleit şi abătut, nici gînd 
Să poposească barem o clipită 

Sau armele să-şi lase rînd pe rînd. 
Cînd noaptea, însă, mantia smolită 
Şi-o-ntinse peste lucruri, scoborînd 
Din şa, el rănile-şi legă şi fructe 
Mîncă, din palmier înalt greu rupte 

Hrănit se-ntinse pe pămîntul gol 

Să verse tihnă-n şubredele-i oase, 
Cu scutul pernă, crîncenul răscol 

Al gîndurilor jinduind să-l lase, 

Doi vulturi însă îi dădeau ocol, 

ŞI-I scrijeleau cu ciocuri fioroase ; 
Doi vulturi nevăzuţi : durerea, ciuda, 
Şi-o clipă de răgaz niciuna nu da. 

Cînd miezul nopţii numai, pe-ndelete, 
Făcu să picotească-ntreaga fire, 

Şi zbuciumul sultanului, în Lethe, 

îşi încetă durută zvîrcolire. 

Cu plumb în pleoape, scurtă clipă stete 
Căznitul trup în somn a-şi năruire ; 
Gusta în tihnă încă din popas, 

Cînd, aspru, astfel îi strigă un glas : 

— „O, Soliman, spre-al tihnei dulci adaos, 
Aşteaptă unor vremi ferice crugul. 

Străinii ţi-au făcut din ţară haos 

Şi unde tu domneai, domneşte jugul. 

O, nu au bravii tăi de veci repaos, 

Nu ştiu mormîntul ei şi nici cosciugul. 

Iar tu,-ntr-un loc ruşinii tale martor, 


Aştepţi o altă zi, cu somnul tartor ?" 

Trezit, sultanul ochii şi-i ridică 

Şi, sprijinit în noduros toiag, 

fot tremurînd, cu neaua vremii-n chică, 

Zări cum îl priveşte un moşneag. 

— „Dar cine eşti ? — îi strigă el, cu pică — 
Tu, stafie ce tulburi somnul drag 
Drumeţilor ? Ce-ţi pasă ţie, oare, 

De ura şi-al meu vis de răzbunare ?" 


10 

— „Sînt unul — el răspunse — care,-n parte, 
Cunoaşte planurile tale noi. 

Prin aste vorbe, muşcătoare foarte, 

Voiesc doar cutezanţa să-ţi dezmoi. 
Adeseori virtuţii stă să-i poarte 

Obida mare un imbold de soi... 

îndură asprele-mi mustrări, căci pinteni 
Curajului ţi-or fire pretutindeni. 


11 

Cum bănuiesc că spre Egipt baţi drum, 
Iţi spun că-i drumul fără de folos 

Şi îndelung şi tare greu acum. 

Chiar fără tine, neamul numeros 

De sarazini s-o strînge orişicum, 

Stînd împotriva oştii lui Christos. 

Şi împotriva ei acolo nu 

Putea-vei să-ţi arăţi virtutea tu. 


12 

Dar, călăuză clacă tu mă iei, 

Te-oi duce între zidurile unde 

Jur împrejur pîndesc creştini mişei 
Tot încercînd năuntru a pătrunde. 

Cu sabia în teacă, printre ei, 

Te-oi duce totdeauna, orişiunde, 

Şi zidurile apăra-vei cît 

Egiptul nu-i va strânge, crunt, de gît." 


13 
Cît timp vorbea moşneagul, turcul falnic 
îl tot privea şi-l admira mereu 
Şi-n el se stinse freamătul năvalnic, 
Mînia şi al urii clocot greu... Strigă : 
— Părinte, gata sînt, strădalnic, 
Urmaş a-ţi fi poruncii, veşnic, eu, 
Şi sfatul tău l-oi socoti de fală 


De-mi hărăzeşti primejdii, osteneală." 


14 

Moşneagul, lăudîndu-l, cum răcoarea 
De noapte-n răni sucea-i durute ice, 
Cu un balsam redîndu-i iar vigoarea, 
Schimbîndu-i rănile în cicatrice, 
Văzînd că daureşte-Apollo floarea 

De Auroră zugrăvită,-i zice : 

— „Pe drumul luminat de el, la muncă 
Ne-ndeamnă astrul şi ne dă poruncă." 


15 

Şi-ntr-uri rădvan, ce în apropiere 
îl aştepta, urcînd cu niceeanul, 

Cu iscusită mînă, după vrere, 

EI roibii-i îmboldi cu tot elanul... 
Ci iată că, zburînd, în zare piere, 
O urmă nelăsînd în colb rădvanul ; 
Din cai ies aburi, spumegă acuma 
încît zăbala le-o albeşte spuma. 


16 

Minune ! Aerul din jur se strînge 

Şi ca un nor rădvanul înconjoară, 
Măcar că ochilor nu se răsfrînge... 
Nici bolovanii ce spre ziduri zboară 
Zvîrliți din catapultele nătînge 

N-ar izbuti să-l spargă dinafară. 
Dar ei văd dinlăuntru desul nor 

Şi cerul chiar prin el, strălucitor. 


17 

Uimit, sultanul încrunta sprinceana 
Privind şi norul cu luare-aminte 
Cum şi rădvanul, înteţindu-şi goana, 
Ca-n zbor, prin orice piedici, înainte. 
Citind cellalt pe fruntea lui ca stana 
Ce năucită inima-şi resimte, 
Spărgînd tăcerea, îl zmuci din vise 
Şi, turburat, trezit, păgînul zise : 


18 

— „Oricine-ai fi, tu, care pleci Natura 
Spre lucruri mari şi stranii, nefiresc, 
Şi tainele pătrunzi în țesătura 
Adîncă-a sufletului omenesc, 

Ştiinţa ta de-i poate fi măsura 

Şi viitorului, prin har ceresc, 

O, spune-mi, Asia ce mari dezastre, 


Ce mari triumfuri are scrise-n astre ? 

Dar spune-mi cum te cheamă-ntii... Ce har 
Ți-ajută să-mplineşti minuni oculte ? 
Căci, încă tulburat, ar fi-n zădar 

Uimită mintea mea să te asculte." 

Surise moşul : — „Sînt Ismen... Pot chiar 
A-ţi împlini dorinţe, dar nu multe. 

Mag sirienii-mi zic, o meserie 

Avînd de care cel de rînd nu ştie — 


20 

Dar să-ţi dezvălui viitorul, 

Soarta înscrise în eternele anale, 

Prea mult ceri să cutez... 

Tăria poarta I-o-nchide muritoarei minţi în cale. 
Cu mintea, cu puterea şi cu arta 

Să-nfrîngem vitregiile fatale. 

Eroul şi-nţeleptul, deseori, 

îşi sînt norocului făuritori. 


21 

Cît despre tine, care-ai fi în stare 
Imperiul cel frînc să-l dai de-a dura 

Şi zidului să-i stai în apărare 

Spre care barbarii îşi mînă ura, — 
Cutează, crede, suferă cu-ardoare ! 

Prin foc şi fier vădeşte-ţi iar bravura! 
Dar, ca să-ți fiu pe plac, ce ca prin ceaţă 
Pot să străvăd, îţi voi aduce-n faţă. 


22 

Văd, cred că văd, cum, peste cîţiva lustri, 
Eternul astru şti-va tînăr sclipet 

Printre ai Asiei eroi iluştri... 

Sub el noi arte-or înflori-n Eghipet 

Şi n-o să ai deloc pricini să-l mustri... 
Virtuţi străvăd, mari avuţii în sipet. 

Şi nu spun doar Ghiaura-mpărăţie 

Că o va zgudui din temelie. 


23 

Ci i se va părea că nu destul piere 

Cînd rămăşiţele-i, în strîmt cuprins, 
Va-n ultimul măcel să i le spulbere 
Acest erou din stirpea ta descins ! 

Şi scut le-o sta doar alba mării pulbere !" 
Tăcînd moşneagul Soliman, aprins, 
Strigă : — „Ferice-i, hărăzit spre slavă !" 


Dar bucuriei pizma i-i otravă. 


24 

Mai spuse el: — „Prielnică, fatală 
Să-mi fie soarta scrisă-n ceruri, sus, 
Nicicînd neîmblînzita mea-ndrăzneală 
Nu se va spune că i s-a supus. 

Ci mai degrabă luna, nopţii fală, 

Şi stelele vor şti etern apus 

Decît să-mi schimb un pic cărarea mea ! 
Vorbind, tot foc şi patimă era... 


25 

Tăifăsuiau, cînd, ochilor oprelişti, 

Li se-arătară corturi creştineşti... 

Ce crude, vai, ce groaznice privelişti ! 
In cîte chipuri moartea n-o zăreşti ! 
Drapelele temute-s de izbelişti în colb ! 
Şi ce ruşini ie strîng in cleşti ! 
Sultanului privirea i se-ntunecă ; 

Pe chipu-i lacrima durerii lunecă. 


26 

Pe frînci, trufaşi, îi vede el călcînd 
Pe piept, pe faţă bravii lui ostaşi ; 
Cum straiul celor fără de mormînt 
Şi armele le smulg... De veci sălaş 
Cum frîncilor căzuţi le dau, oricînd 
Purtînd al izbîndirii fast în paşi; 
Cum pleava cea arabă şi cea turcă 
Pe-un rug de flăcări alţii o aburcă. 


27 

Adanc suspină Soliman şi, spada 
Smulgînd-o,vrea să dea în duşmani iama, 
Dar îi struneşte magul nins bravada 
Tragandu-l sus, luînd la toate seama... 

Şi iarăşi se-nvîrti ca-n zbor obada 

Şi iată că ajunseră pe coama 

De deal cea mai înaltă, unde-n zare 
Vedeau că frînca tabără dispare. 


28 

Aicea ajungînd, pieri rădvanul. 
învăluiţi în nor, pe-aceiaşi cale 
Porniră magul şi cu niceeanul 

Şi-n stînga scoboriră într-o vale. 

Ci muntele Sion le-a fost limanul 
Unde spre-apus spinarea şi-o prăvale... 
Cercetător, cu ochii, vreme încă, 


Aice magul scormoni în stîncă. 


29 

Se deschidea o peşteră afundă 

Printre stîncimi, din vremi străvechi săpată.. 
Dar nu i se zărea intrarea scundă, 

De mărăcini şi ierburi astupată. 

Ca într-o hrubă strimtă să pătrundă, 
Moşneagul îşi chirci făptura toată. 

Cu stînga pipăind, dînd ierbi în lături, 

Pe prinţ cu dreapta şi-l ţinea alături. 


30 

—,, Pe ce drum straniu ceri să-ţi merg pe urme ? 
Strigă sultanul — Drum cu mult mai bun 

Putea prin duşmani spada mea să scurme 

De nu opreai avîntul meu nebun !" 

—, Disprețul judecata nu ţi-o curme : 

Obscur şi strimt e drumul, dar îţi spun 

Că-l cunoştea din vremi străvechi Irod, 

Acel ce-a strîns al multor lauri rod. 

El hruba a săpat-o cînd a vrut 

Să-şi țină-n frîu norodul... Turnul nalt, 
Antoniu zis, nume de-amic ştiut 
Răspunde, hăt, în capul celălalt 

Şi-n templul vechi... Prin hrubă, nevăzut, 
Strîngea-n cetate trupe de asalt 

Sau le scotea... Ades, pe-ascuns, şi el 
Mai părăsea Sionul acestfel. 

Eu singur dintre muritori ştiu încă 
Sihastrul drum de beznă spre palatul 

In care — mpuns de spaimă prea adîncă, 
Fortuna cînd i-ameninţă regatul, 

Să-l apere de vijelia frîncă, 

Azi strînge regi şi capi de oști, şi Sfatul... 
Ascultă mut... La timp doar, cu nădejde, 
Dă sfatul cutezanţei, la primejde." 


33 

Vorbea Ismen... Ci hruba o umplea 
Sultanul cu enorma lui statură, 
Uimîndu-şi călăuza-n bezna grea, 
Prin răscotită întortochietură. 

Şi se tîrîră la-nceput cîtva, 

Dar se lărgea şi hruba pe măsură 


Ce-naintau, încît, curînd, uşor 


Trecea prin întuneric pasul lor. 


34 

Deschise-apoi o poartă strimtă magul, 
Suiră nişte trepte în ruină... 

Le lumina un licăr pal şiragul, 

Dar se scăldară-n valuri de lumină 
Cînd unei mari odăi trecură-i pragul, 
De capi de oaste şi de sfetnici plină... 
Stă riga printre ei cu sceptru-n mînă 
Şi-i diadema frunţii lui stăpînă. 


35 

Sultanul, nezărit din desul nor, 

Aude totul, vede totul... Iată 

Că, de pe tron, întîiul vorbitor 

Chiar Aladin, chiar regele se-arată : 
— „Pentru imperiu şi al meu popor 
A fost ieri ziua cea mai blestemată. 
Nădejdea ni s-a spulberat — şi numa 
Egiptul ne-ar putea salva acuma. 

Aproape ştiţi primejdia că este, 
Nădejdea mai departe ca oricînd ; 
V-am strîns aici, ca,-n clipele funeste, 
Părerea să v-o spuneţi toţi, pe rind." 
Vui un murmur ca un freamăt peste 
Frunzare sub rafale vii de vînt... 

Dar se sculă Argante-atunci, senin, 
Cerînd tăcere, de-ndrăzneală plin. 

— „Mărite rege (acestfel răspunse 
Neîmblinzitul luptător feroce), 

De ce ne-ncerci curajul ? Fapte-ascunse 
Doar nu stă glasul tău să ne evoce ! 

Cutez să spun... Nădejdea-n noi de-ajuns e... 
Să ascultăm doar de-a virtuţii voce. 

Ne fie armă ea... lar vieţii preţ 

Cît merită să-i dăm, dar îndrăzneţi. 


38 

Vorbind aşa, nu deznădăjduiesc 

In ajutorul sigur egiptean ; 

O crimă-aş făptui, să mă-ndoiesc 
De-al meu viteaz şi mare suveran 
Vreau doar s-aprind curaj mai vitejesc 
In unii dintre noi — cu nou elan 
Să-nfrunte totul, totul, vrînd izbîndă, 


Să-şi bată joc de moartea stînd la pîndă. 

Argante se aşează, fără frică 

Să-i fie pusă vorba la-ndoială... 
Impunător Orcan se aridică 

Ce prin străbuni îşi dobîndise fală 
Şi-un pic în lupte... Soaţă frumuşică 
Ii moaie azi curajul, nu-l răscoală... 
Soţ bun, aflîndu-şi bucuria-n prunci, 
Uita ale-ndrăznelii vechi porunci. 


40 

Grăi Orcan : — „Mărite domn, jignire 
Nu vreau s-aduc aprinsei cuvîntări. 
Țîşneşte cutezanţa lui, din fire, 

Şi-i sparge ale inimii cămări. 

Iar de cutează astfel a vorbire 

în faţa regelui acestei ţări, 

Tu iartă-l, căci curajul lui nu fierbe 
Mai slab în focul luptelor acerbe. 

Dar tu, pe care întîmplări cu droaia 
Şi anii lungi prudența te-nvățară, 
Vei domoli în pieptul lui văpaia 
Şi-n cumpănă vei pune, bunăoară, 
Primejdii ce ne frig cu vîlvătaia 

Şi ajutorul — depărtat de țară — 
Şi zidul vechi şi zidurile noi 

Cu forța duşmănescului puhoi. 

Noi, dacă mi se-ngăduie să zic, 

Străjiți sîntem prin artă şi-aşezare, 

Dar ne găteşte cruntul inamic 

Maşini teribile întru pierzare. 

Ce-o fi, eu nu ştiu... Sper...Mă tem un 

Şi Marte îndoielnic mi se pare... 
Creştinii strîns în cerc de ne-or cuprinde, 
Mi-e teamă rău de lipsa de merinde. 

Proviziile, turmele ce, ieri, 

Le-ai fost făcut să intre în cetate, 

Gît ei doar luptei îi erau străjeri, 

Noroc ne-au fost... Dar ce puţine-s toate 
Cînd mult mai mari nevoi ne stau poveri 
Nu pot hrăni mulţimea din cetate 

De-i lung asediul... Şi fi-va lung, 


La timp chiar egiptenii de ajung. 

Dar dacă n-ajung ? Vreau să-ntreaeă ei 
Nădejdea noastră şi făgada lor. 

Dar pe izbînda lor să pun temei ? 

Să cred că vor salva în viitor 

Cetatea, de Bouillon şi prinții cei 

Ce i-au bătut mereu îngrozitor, 

Pe mulţi văzîndu-i de pe lume şterşi 
Arabi şi turci, şi sirieni, şi perşi ? 

O, brav Argante, bine şi tu-i ştii 

Căci, lor lăsînd al luptei cîmp, nu rar, 
Din spate te-au văzut în bătălii 
Crezare dînd piciorului sprinţar. 
Clorinda-i ştie, eu. Prin vitregii 

N-aţi fost mai breji ca alţii voi măcar. 
Nu-nvinuiesc pe nimeni... Cît se poate, 
Noi toţi ne-am străduit pentru cetate. 

Mai mult... Citindu-mi moartea-n ochii lui 
Argante, ce-adevăr nu vrea s-audă, 

Eu zic : spun semne că scăpare nu-i ! 

Pe duşman îl ajută Soarta crudă ! 
Noroade reunite, ziduri, grui, 

Nu i-or opri, cu orişicită truda, 

Aice să domnească... Slava clară 

lau martoră şi dragostea-mi de ţară. 

O, unde este înțeleptul rege 

Din Tripoli, ce tron ştiu şi pace 

A dobîndi de la creştina lege ? 

El nu mai e, sau poate-n lanţuri zace, 
Sau, în surghiun, nenorociri culege, 
Fugar şi hăituit din colo-ncoace ! 
Prin jertfe, daruri şi tribut putea 

O parte a-şi salva clin ţara sa !" 

Nesigurele vorbe şi piezişe 

Simţeai sucite-n gura-i că se plimbă, 

încît nici pacea n-o cerea, fățişe, 

Şi nici în rob părea că nu se schimbă. 

Dar din a norului păienjenişe 

Tîşni sultanul cu venin pe limbă 

Cînd magu-i zise : — „Poţi să-nduri, de față 


Asemeni vorbe, mult, şi nu-ţi fac greață ?" 

— „Sînt fără voia mea închis în nor ; 
De ciudă ard şi scapăr de mînie !” 
Şi-atunci se destramă din jurul lor. 
Plutind în aer, picla străvezie... 
Purtînd pe chip un nimb strălucitor 
Sultanul se-arătă-n lumină vie, 
Superb, teribil, tuturor nainte, 

Astfel grăind, cu tunet în cuvinte : 

— „Eu sînt sultanul amintit, dar nu-s 
Deloc fugar, nici temător, dar ăstui, 

Că-i laş şi mincinos îi strig de sus 

Şi gata sînt cu spada să-l năpăstui ! 

Cînd munţi de morţi pe cîmpuri am răpus 
Şi-a fost torenţi de sînge să prăpăstui 
Şi-nchis de val duşman, pierzînd ostaşii 
Pînă la unul, azi să fug ca laşii ? 

Dar dacă el şi alţii, lui doar semeni, 
Necredincioşi credinţei lor şi ţării, 
înjositoare pace, deasemeni, 

Vor cere, eu pe loc îi dau pierzării ! 
Ci şerpii fi-vor cu hulubii gemeni, 
Cu lupii mieii şi mai acătării, 

Mai înainte ca, fără discordii, 

Noi să trăim cu aste frînce ordii !" 

Vorbea răstit, de-amenințare plin, 
Strîngînd în mînă-al spadei greu mîner. 
Cu toţii, muţi, în fire nu-şi mai vin, 
încremenindu-i glasul lui de fier. 

Mai stăpînit şi aspru mai puţin 

Grăi spre rege-apoi : — „Puternic, sper, 
Mărite, să-ţi fiu sprijin de nădejde ! 

Ți-i Soliman alături la primejde." 

Se ridicase riga să-l salute : 

— „Prieten scump, cu bucurie mare 

Te văd şi-mi uit oştirile pierdute ! 

De-un rău mai rău eu mă temeam sub soare... 
Redobîndindu-ţi tronul cît mai iute, 

Al meu va sta pe temelie tare 

De ne ajută cerul, hotărît..." 


Şi braţu-i petrecu pe după gît. 

îmbrățişîndu-], iată că-l aşează 

în tronu-i Aladin... Stă-n stînga el 
Alături de Ismen, în jîlţ de vază, 

Şi amănunte-ntreabă, fel de fel... 
Ismen îi spune tot ce-au fost să vază 
Dar cît ei tot tăifăsuiau astfel, 

Pe Soliman întîia a-l cinsti 

Domnița cea vitează se grăbi. 

Urmară-i alții... Printre ei, Ormuz, 
Un cap arab ce trupa şi-o salvase... 
Cît toți se sfîrtecau în luptă, cruzi, 
Prin liniştea şi valul beznei groase, 
Pe drumuri ocolite de franțuzi, 
Mînînd prădat ciopor de vite grase, 
Ajunse în cetate cu merinde 

Ce bine-nfometaţilor le prinde. 

Privi Argante chiondărîş şi mut 
Deoparte stînd, ca leul ce-şi bulbucă 
Doar ochii, însă nemișcat, temut; 
Orcan, spre el privirea să-şi aducă 
Necutezînd, pe gînduri stă pierdut... 
Şi-n acest fel să stea la sfat apucă 
Sultanul turc, al Palestinei rigă 

Şi capi de oşti în jurul lor, verigă. 

Bouillon evlaviosul, dezvoltând 
Izbînda, pe duşmani îi fugărise... 
Cinstind pe cei ce au căzut luptînd 
Apoi prin prohodiri şi paraclise, 
Porunci dădu, a doua zi, oricînd, 

Să fie gata toţi de-asalt... Şi i se 

Citea pe-augustul chip, mai crunt acum, 
Că moartea li-i barbarilor pe drum. 


58 

Şi cunoscînd că steagul ce năvală 
Dăduse în duşmani, alcătuit 

Era chiar din războinicii de fală 
Ademeniţi de-un călăuz minţit, — 
Că e cu ei Tancred ce, prin greşeală, 
Zăcuse în castel înlănţuit, 

De faţă cu-nţelepţi doar şi Ermitul, 


Chemîndu-i, le grăi nebiruitul : 

— „Ci să ne spună unul amănunte 
Despre a voastră scurtă rătăcire ; 
Cum aţi răzbit, în toiul luptei crunte, 
De-atît de mare sprijin a ne fire ?” 
Pleca ruşinea frunte după frunte, 
Stîrnind greşeala mică-n ei căire... 
Ci al Britaniei vlăstar vestit 

Grăi, nălţîndu-şi ochii, în sfârşit 

— „Dezamăgiţi fiind de-a sorții urnă, 
Plecarăm, unii de-alţii neștiind... 
Ne-a-mpins Amorul pe greşită urmă 

Şi farmecul perfid, dorit cu jind. 
Simţind că gelozia-n piept ne scurmi 
Umblam, pe căi sucite rătăcind... 

Ochi dulci (tîrziu pricep !) şi dulce gura, 
Stîrneau în noi şi patima, şi ura. 

Ajunşi în loc de Slava mîniată * 

Prin bici de fulger năruit cîndva, 
Pedeapsă pentru păcătoasa gloată 

Ce ale firii legi le pîngărea, 

Pămînt plăcut şi rodnic altădată 

Azi apă doar, fierbind cu smoală-n ea, 
Văzum lac sterp *, unde respiri mereu 
Doar groaznice duhori şi-un aer greu. 


62 

Nimic zvîrlit în el nu se scufundă 
Ci-ntocmai precum frasinul şi pinul, 
Om, fier şi piatră îi plutesc pe undă... 
In lac zăreşte un castel străinul... 

Pe strimtă punte şi pe poartă scundă 
Păşeşte-i între ziduri peregrinul... 
Prin nu ştiu ce minune, luminos 

E totul înlăuntru, şi frumos. 

E acrul suav şi cerul pur, 

Curg ape dulci, au pomii straiul verde 

Şi iscă un izvor plăcut murmur 

Şi printre mirţi * umbroşi în vad se pierde. 
Lin freamătă frunzare împrejur 

Şi-n ierbi stă vis tihnit să te desmierde 

Şi păsări cîntă... Sînt, pe-acest coclaur, 


Minuni lucrate-n marmură şi aur. 

Pe iarba moale şi sub umbra deasă, 
De murmurul izvorului aproape, 
Armida ne găti gustoasă masă 

In vase cu-ncrustări şi joc de ape. 
Tot ce-anotimpurile gliei lasă 

Şi mările ajung din sin să scape, 
Dulci daruri ale artei şi naturii, 

In faţă ne-aşezau un stol de hurii. 

Armida — zîmbet dulce, dulce grai — 
Dregea bucatele otrăvitoare. 

Sorbeam veninuri arzătoare, vai, 

Şi o de sine groaznică uitare. 

Ea se sculă zicînd : «Mă-ntore Dar mai 
Neliniştită, aspră, mi se pare, 

Se-ntoarse, scoase-o varga mlădioasă 

Şi dintr-un tom citi cu voce Joasă. 

Simţii, precum gîndirea şi voinţa, 

Că mi se schimbă trupul, viaţa toată 

Şi că-mi inundă noi plăceri fiinţa... 

Sării în apă... Gleznele-mi, deodată, 

Se strînseră... Simţii în braţ dorința 

De-al trage-n trup... Mă îngustai — şi, iată, 
Porniră solzi din pielea mea a creşte, 
Schimbîndu-mă, curînd, din om în peşte. 

La fel păţiră bieţii mei tovarăşi : 

Săriră în strălimpedele-argint... 

Ceţoase vise aripa purtată-şi 

Asupră-mi... Nu mai ştiu ce-a fost să simt. 
Cînd ne schimbă Armida-n oameni iarăşi, 
Stam muţi, de mare groază dîrdîind, 
Şi-atuncea, şi mai înfricoşătoare, 

Ea ne-ntristă cu nouă-ameninţare : 

«Puterea-mi ştiţi acum...Ştiţi vrerea-mi cît 
Asupra voastră este suverană. 

Cînd vreau, cum vreau, eu pot, numaidecit, 
Pe unii să-i lipsesc de-a zilei geană, 

Să-i schimb în păsări, şi in ierbi, încît 

Prin rădăcini să-şi facă rost de hrană. 

Să-i spulber în izvor, să-i torn în stînci, 


Să-i schimb în fiare din păduri adinci. 

Plecindu-vă voinţei mele numa, 

Puteţi scăpa, făcîndu-vă pagini, 
Silindu-l pe Bouillon să muşte huma 
Lovit de propriile voastre mini. 

Credinţa lepădaţi-vi-o acuma !» 
Rimbaud rămase doar printre ciapcîni... 
Noi, neputîndu-ne-apăra, în bezne 

De temniţi fum zvîrliți, cu lanţ la glezne. 

Aceiaşi soartă pătimi curînd 

Tancred, acolo de-ntîmplare-mpins. 
De nu mă-nşel, am stat doar pînă cînd 
Ne-a fost cerut perfidei, dinadins, 
Tiranul din Damasc. Şi, în curînd, 

în lanțuri, dezarmaţi, goneam întins, 
Păziţi de zeci de zbiri cu lănci şi arc, 
Ca robi ai egipteanului monarc. 


TI 

Mergeam... Dar Providența Preaînaltă 
Ce mişcă totul, după rînduială, 
Aduse-ni-l, din partea ceealaltă, 

Chiar pe Rinaldo, pe nou drum de fală. 
Văzum escorta noastră c-o asalta, 
Cumplit, ca-ntotdeauna, dînd năvală ; 
Zdrobind-o şi-n armura lor apoi 

(Ce-a noastră fu) ne îmbracă pe noi. 

Cu toții l-am văzut şi pipăit, 

Jar zvonul trist ce umblă pe aici 
Rumoare falsă e şi e mințit : 

Acum trei seri, voinic între voinici, 
Mergea, de-un pelerin călăuzit, 
Spre Antiohia, nici spada-i, nici 
Armura-i nepurtînd-o, căci pe toate 
In tărînă le zvîrlise-nsingerate. 

Transfigurat, privind spre cer, mereu, 
Stătea Ermitul strălucind de slavă 
Făptura lui de sfînt arhiereu 

Era lumină dulce şi suavă. 

Plin de zel sfint şi plin de Dumnezeu, 
Cu cugete de înger la zăbavă, 
Pătrunde viitorul şi pătrunde 


Ce-n veacuri şi în ani din veci se-ascunde. 

Ci, iată, limba-şi dezlegă Ermitul 
Scrutînd al lumii tainic viitor. 

Toţi, muţi la glasu-i, neobişnuitul, 

Cu osîrdie să-l asculte vor : 

— „E viu Rinaldo ! Umblă cu minţitul 
Femeia, şi cu gînd înşelător... 

E viu şi tinereţii lui, ce fierbe, 
Sortite-1-s mai glorioase jerbe 

Isprăvi ce-n Asia-i aduc renume 
Vestindu-l mare, joacă-s, de copii. 
Va şti un împărat * bravura-i cum e 
Cînd l-o-mblînzi, în anii mai tîrzii. 

Şi umbra vulturului său, anume, 
Biserica şi Roma va păzi, 
Smulgîndu-le din nemiloase gheare... 
Şi vrednici fii va odrăsli sub soare. 

In faptele-i nepoţii, strănepoţii, 
Pilduitoare vor afla exemple. 

De Cezarii uzurpatori, cu toții 

Tiare vor salva şi sfinte temple. 
Strivind trufu, nălţînd din glod iloții * 
Nenorociţi va lumea să-i contemple. 
Se va vedea că aquila de Este 

Intinsă peste crug de soare este. 

Lumina şi-adevărul cunoscînd 

De la izvor, mereu triumfătoare, 

Alături de pontifi va fi oricînd, 

Luptînd pentru Christos, nimicitoare. 

Prin legi eterne, drumul, Cerul sfint 

Acesta i l-a hărăzit sub soare. 

Şi cerul vrea ca astăzi, prin tumulturi, 

Drept sprijin să-l chemăm pe mîndrul vultur." 

Astfel Ermitul teama le alungă 

C-ar fi murit Rinaldo... Toţi aplaudă... 
Dar el în cugetare îndelungă 

Se-afundă, toată zarva vrînd să n-audă. 
Ci noaptea negru văl, din dungă-n dungă, 
Să-ntindă peste cer şi glie caută. 


Şi toţi vor dulcea somnului odihnă... 
Doar al lui Petru gînd nu-şi află tihnă. 


NOTE 


Strofa Versul 
CINTULI 
l 1 Cînt sfinte arme, cînt pe Căpitanul...Tasso urmează modelul clasic al 


Eneidei lui Vergiliu: Arma virumque cano... (Cînt armele şi pe bărbații), formulă aproape 
obligatorie în epopeile romanice, cele mai valoroase dintre ele începînd cu aceste versuri 
(Lusiada, Orlando Furioso, La Secchia Rapita, Araucana). în Ierusalimul liberat, fiind vorba 
de țelul întîii cruciade, Tasso introduce pentru arme epitetul de sfinte, dînd de la bun început 
epopeii un caracter religios creştin. Căpitanul este Godefroi de Bouillon (1058—1100) 
conducătorul celei de a doua expediţii a primei Cruciade (1096—1099). 


1 2 Liberator al Sfintului Mormînt —Mormîntul lui Christos se afla în 
mâinile musulmanilor, care-i împiedicau pe creştini să meargă în pelerinaj. 


1 8 I-a strîns pe rătăciții lui tovarăşi- Aluzie la faptul că Godefroi de 
Bouillon, asumîndu-şi comanda supremă a expediției, a pus capăt neînțelegerilor dintre 
diferiții capi ai Cruciadei; aluzie mai ales la momentul esențial al epopeii : reîntoarcerea lui 
Rinaldo, unul din eroii principali, care părăsise tabăra în urma unui duel nefericit. 


2 1 Tu, muză — Fiind vorba de lupta pentru eliberarea Mormântului 
Sfînt, Tasso invocă muza creştină, deosebită întru totul de muzele păgîne ale antichității. De 
aceea poetul îşi cere iertare pentru faptul că va trebui, totuşi, sa introducă în epopee unele 
episoade profane, mai ales scenele de dragoste dintre unii participanţi la Cruciadă şi unele 
frumuseți musulmane. 


3 2 Dulceaţa mincinosului Parnas — Parnas, munte în Grecia dedicat 
muzelor şi lui Apollo. Tasso se scuză iarăşi că trebuie să profite de înclinația oamenilor spre 
poezie pentru a-i îndemna la fapte bune. 


3 5 Fiertura pruncului bolnav — Comparaţia există deja în Lucrețiu (De 
rerum Natura, I, 9336—38). 


1 1 Mărite-Alfonso — Este vorba despre Alfonso al II-lea (1533—1597), 
nepot al lui Alfonso I, protectorul lui Ariosto. în 1559 s-a urcat pe tronul Ferrarei, fiind 
ultimul domnitor al ducatului, care, după moartea lui, întrucît nu avea moștenitori, a trecut sub 
stăpînirea papei Clement al VIII-lea. 


6 1 ...De şase ani — Pentru a accentua greutățile pe care au trebuit să le înfrunte 
creştinii, Tasso imaginează începutul epopeii în cel de al şaselea an al expediției, cînd, în 


fond, e abia al treilea an de război. 


6 3 Izbise Antiohia — Antiohia, oraş în 
Siria, cucerit de cruciați în 1098. 


6 4 Niceea — Oraş în Asia mică (Anatolia). Azi Isnik. 


6 1 Tortosa — Oraş în Siria, lingă Tripoli. 


7 6 La înstelatele Tăriei sfere. Al optulea cer, acela al stelelor fixe. 


9 1 Balduin — Frate al lui Godefroi de Bouillon şi succesor al acestuia pe tronul 
Ierusalimului, la un an după cucerirea oraşului. 


9 3 Tancred — Personaj neistoric, unul din eroii principali ai epopeii. 


9 5 Boemond — Principe cruciat italian.După cucerirea Antiohiei, acesta 
devenise suveranul oraşului şi puroesese la administrarea lui după propriile principii. 


9 8 Al Dumnezeului adevărat — Adică al Dumnezeului creştin. 

10 4 Rinaldo — Alt personaj  neistorie,erou al epopeii. Tasso îl face 
scoboritor din ilustra familie princiară italiană de Este, care a guvernat vreme îndelungată 
Ferrara, Modena şi Reggio. Un nou elogiu adus lui Alfonso al II-lea, întrucît Rinaldo este 
presupus ca fiind strămoşul acestuia. 


10 7 Guelfo — Unchiul lui Rinaldo, presupus fiu al unui marchiz de Este. 


11 3 Gabriel — Arhanghel care i-a vestit fecioarei Măria că va fi mama lui Isus. 
Tasso face, fără îndoială, o analogie între acesta şi Mercur, mesagerul lut Jupiter. 


29 2 Petru-nsinguratul — Călugăr, născut la Amiens, principalul predicator al 
întîii Cruciade. 


29 4 Retras — Petru Ermitul nu avea nici un fel de investitură oficială, dar se 
bucura de o necontestată autoritate, presupunîndu-se că este inspirat de Dumnezeu. 


32 7 Wilhelm — Fiul regelui Angliei. Adică pînă şi cei mai mari prin titluri 
de noblețe sînt de acord să se subordo-deze lui Bouillon. 


37 2 Hugues — Fiul lui Filip I, regele Franței (1052—1108). Tasso îl 
presupune mort, dar, în realitate, acesta renunțase să mai participe la Cruciadă, 

37 6 Clotaire — Personaj neistoric. 

37 8 Crinul — Floarea de crin, stema casei domnitoare franceze. 

38 6 Robert — Duce de Normandia, fiu al lui Wilhelm Cuceritorul. 

38 8 Wilhelm şi Adhemar — Primul episcop în Orange, al doilea în Puy. 
40 1 Balduin — Fratele lui Godefroi de Bouillon. 

40 5 Etienne — Conte de Chartres. 

41 7 Carintia — Austria. 


41 8 Reții şi suavii — Locuitori ai ținuturilor germanice Retia şi Suavia. 


44 1 Robert — De data aceasta este vorba de Robert, conte de Flandra. 


53 1 Dudon — Nu este un personaj imaginar, dar este tratat ca atare, cu multă 
libertate, de către Tasso. 


54 1 Eustache — Fratele mai mic al lui 

Bouillon. 

54 3 Gernand — Personaj imaginar. 

6l 1 Raymond — Este vorba de Raymond al IV-lea, conte de Toulusa între 


1088— 1105, unul dintre conducătorii Cruciadei. 


63 1 Campaneu — Faimos rege mitologic, fulgerat de Zeus pe cînd asedia Theba. 
64 1 Camillo — Nu corespunde unui personaj istoric determinat. 
75 5 Al rîurilor rege — Rîul Po, ale cărui inundaţii Tasso le cunoscuse foarte bine în 


Ferrara. Vergiliu îl numise şi el fluviorum rex Eridanus (Georgice, 1, 482). 


79 5 Sîn Marcu şi Sin George — Adică venețienii şi genovezii, care-i aveau patroni 
pe sfinții respectivi. 


83 l Aladin — Personaj imaginar, întrucît emirul Ierusalimului din acea vreme era 
Ducat, care depindea de califul Egiptului. 


CINTUL II 
TI 4 Cassan — Odinioară rege al Antiochiei. 
90 8 Al lui Ianus templu — lanus, personaj mitologic, cel mai vechi rege al 


La-tiumului. Templul consacrat lui la Roma nu era închis decît în timp de pace, lucru care nu 
s-a întîmplat decît de nouă ori în răstimp de 1.000 de ani. 


91 4 Megera şi Alecto — Două dintre cele trei Furii. 


91 5 Acel ce monument unui eres — Aluzie la Nemrod, personaj biblic, căruia i 
se atribuie construirea turnului Babei. 


95 6 „„sub stea prietenoasă — Imitaţie după Vergiliu : Tacitae per amica 
silentia lunae (Eneida, II, 25). 


96 întreaga octavă este o fidelă parafraza 
a lui Vergiliu (Eneida, IV, 522 şi urm.). 


CINTUL III 

32 7 Ca-n maurele jocuri — Aluzie la un joc războinic de origine maură, în care 
două cete se urmăresc pe rînd, urmăritorii aruncînd în urmăriți cu mingi, de care aceştia din 
urmă se apără punîn-du-şi scutul la spate. 


37 6 ... Pajura — Stema casei de Este. 


64 7 Aquilonar — Adică dinspre nord. 

73 8 Cinstire dați-i marelui ostaş — Imitație după Dante (Infernul, IV, 79). 
CINTUL IV 

1 4 Duşmanul seminţiei omeneşti — Pluton, zeul infernului. 

6 6 Calpe — Promontoriu în apropiere de Gibraltar. 


Atlas — Lanţ de munți în nordul Africii. 


8 7 Cocytul — Unul din rîurile infernului. 
83 7 Din buze-i iese, ei, de aur lanţ —Există şi în mitul lui Hercule un episod 


asemănător. Lanţuri de aur ies din gura lui şi cu ajutorul lor leagă urechile popoarelor barbare. 
Este un simbol al puterii elocinţei. Aici, puterea frumuseţii feminine îndurerate. 


CINTUL VII 
52 5 Şi Vergiliu îl asemuieşte pe Turnus cu o cometă în flăcări (Eneida, X, 272). 
69 2 Bactru — Afluent al fluviului Amu- Daria, scăldînd vechiul ținut asiatic 


Bactria, între Turkestan şi Persia. Thule — Nume dat de romani unei insule din nordul 
Europei — probabil una din insulele Shetland. 


72 2 Rebelului ... din Saxonia — Rudolf de Suavia, rege al Germaniei în 1077, ucis 
în luptă de către Godefroi de Bouillon în 1080. 


76 8 Concepe iapa ageră... — Aluzie la o credinţă populară răspîndită în peninsula 
iberică, potrivit căreia iepele ar fi fecundate de vînt. Vergiliu spune acelaşi lucru despre vaci 
(Georgice, III, 27). 


CINTUL VIII 

8 4 Cetatea cea de scaun — Constantinopolul. 

CINTUL IX 

4 2 Meandru — Rîu în Asia Mică. Se varsă în mare în faţa insulei Samos. 


Sangar — Rîu în Frigia. Intre aceste rîuri se întindeau în trecut 
Moesia, Frigia, Lidia, Pontul şi Bithinia. 


4 7 De două ori — Adică în luptele pentru cucerirea Niceei şi a Antiochiei. 


60 4 ...focul cu lumini slăvite — Empireul. în această octavă şi următoarea, Tasso 
urmează sistemul lui Ptolemeu. 


68 8 întiia hrană — Ombilicul. Reminiscenţă dantescă. 
CINTUL X 
6l 1—4 Ajunşi in loc... — Aluzie la legenda biblică despre oraşele Sodoma şi 


Go-mora care ar fi fost distruse de Dumnezeu prin foc şi pucioasă din cauza perversităţii 


locuitorilor. 


6l 7 Lac sterp — Marea Moartă. 
63 4 Mirţi umbroşi — Mirtul era consacrat Venerei, zeiţa dragostei. 
75 3 Un împărat — Frederic I Barbarossa, învins, în secolul al XII-lea, de un 


Ri-naldo de Este, fiu al lui Bertholdo, pe care Tasso îl identifică aici cu eroul său. 


76 5 Strivind trufii, nălțind din glod iloții— Reproducere a unui cunoscut vers 
vergilian : „Parcere subiectis et debellare superbos" (Eneida, VI, 854). 


77 Ironia soartei a făcut ca, numai la trei ani după moartea lui Tasso, ultimul 
vlăstar al casei de Este, Cesare,din lipsă de moştenitori direcți, să renunțe pentru totdeauna la 
tronul ducatului Ferrarei. 


